Nidhin Heyli Iru Goathi Kaireegai Othee Bodu Mathindhaa Boat Eh - Vaguthu\nނިދިން ހޭލި އިރު ގޯތި ކައިރީގައި އޮތީ ބޮޑު މަތިންދާބޯޓެއް\nނިދައިން ހޭލާ، ގޭދޮށު މަގުމަތި ބަލާލާއިރު، މަގުމަތީގައި ބޮޑު މަތިންދާބޯޓެއް އޮތްނަމަ ވާނީ ކިހިނެއް ހެއްޔެވެ؟ ގަންނާނީ ބިރު ހެއްޔެވެ؟ ނުވަތަ ވާނީ އަޖައިބު ހެއްޔެވެ؟ އެހެންނޫނަމަ، ޒަމާނާ އެއްގޮތަށް، އެންމެ ފުރަތަމަ ދާނީ މަތިންދާބޯޓުގެ ފޮޓޮއެއް ނަގާލުމަށްފަހު، މީސް މީޑިޔާއަށް ލުމަށްހެއްޔެވެ؟ ނުވަތަ މަތިންދާބޯޓުގެ ފޮޓޯއެއް ސްނެޕް ކޮށްލާނީ ހެއްޔެވެ؟\nމިއީ ހުސް ވެދާނެ ކަންކަމެވެ. ކޮށްފާނެ ކަންކަމެވެ. މިފަދަ ކަމެއް، ދުނިޔޭގައި ވަރަށް ފަހުންވަނީ ހިނގާފައެވެ. މިކަން ހިނގާފައިވަނީ، މިހާރު ނޫސްތަކުގެ ފަލަ ސުރުޚީ އިން ޖާގަ ހޯދާފައިވާ ތައިލެންޑުގައެވެ.\nތައިލެންޑުގެ ރަށްފުށު ސަރަޙައްދުގައި ހުންނަ ދަނޑުވެރިކަން ކުރާ ބިމެއްގައި ބޮޑު މަތިންދާބޯޓެއް އޮއްވާ ވަނީ ފެނިފައެވެ. އެސަރަޙައްދުގެ މީހުން، ރޭގަނޑުގެ އަރާމު ނިދިން ހޭލައިގެން ނިކުމެ، ދުވަހުގެ މަސައްކަތަށް ނިކުންނަން ބަލާލިއިރު، އެމީހުންގެ ދަނޑުމަތީގައި އޮތީ މަތިންދާބޯޓެކެވެ.\nމިކަމާ ގުޅިގެން އެތައް ބަޔަކަށް ހައިރާންކަން ލިބުނުކަމަށްވެއެވެ. ބައެއް ފަރާތްތަކުން ބުނެފައިވާ ގޮތުގައި ޗަކަ ބިމެއްގައި، ބޮޑު މަތިންދާބޯޓެއް އޮތުމުން ބައެއް ފަރާތްތަކުން ކަންތައް ބޮޑުވެ، ހައިރާންވިއެވެ.\nއެހެން ބައެއް ފަރާތްތަކުން ބުނެފައިވާ ގޮތުގައި މަތިންދާބޯޓު ފެނުމުން، ހީކުރީ އެއީ ތެޔޮ ހުސްވެގެން ނުވަތަ އެފަދަ ކުއްލި ޙާލަތެއް މެދުވެރިވެގެން އައިސް ޖައްސާފައި އޮތް އެއްޗެއްކަމަށެވެ. އެހެންނަމަވެސް، އޭގެ ދޮރުތައް ލައްޕާފައި ހުރުމުން، އެކަން އިތުރަށް ބަލައި ހޯދާނެ ގޮތްތަކެއް ނެތްކަމަށް އެފަރާތްތަކުން ބުނެފައިވެއެވެ.\nއަސްލު ވީ ކިހިނެއް؟\nޚަބަރު ފަތުރާ ވަސީލަތްތަކުން ބުނާގޮތުގައި މިއީ އެސަރަޙައްދުގައި ދިރިއުޅޭ މުއްސަންޖަކު، އެޤައުމުގައި ކުރިއަށް ގެންދިޔަ ނީލަމަކުން ގަނެފައިވާ އެއްޗެކެވެ. ބޮޑު ޓްރަކަކަށް ލައިގެން ގެނެސް، ކެރޭންޏެއްގެ އެހީގައި އެ ދަނޑުމަތީގައި ބޯޓު ބައްވާފައިވަނީ ދަންވަރުގެ ވަގުތުގައެވެ. ޗަކަ ބިމުގައި ބޭއްވުމުން ގަނބައިން ގޮސްދާނެތީ، ބޯޓުގެ ފުރޮޅުތަކުގެ ދަށަށް ބޮޑު ކޮންކްރީޓް ގަނޑެއް ލައިފައިވެއެވެ.\nއެހެންކަމުގައިވިޔަސް، މިކަމުން އެތައް ބަޔަކަށް ޝޮކެއް ލިބިގެން ދިޔައެވެ. އެތައް ބަޔަކު އަދިވެސް ތިބީ ހައިރާން ކަމެއްގައެވެ.\nޖަމްބޯ ޖެޓް ބާވަތުގެ މި ބޯޓަކީ ބޮއިންގ 747 މަރުކާގެ ވަރުގަދަ ބޯޓެކެވެ.


Shaffan ah hamalaadhin kamuge thuhumathugai bayaku vani hayyarukoffai: Fuluhun\n20 މާރޗް 2019\nޝައްފާނަށް ހަމަލާދިން ކަމުގެ ތުހުމަތުގައި ބަޔަކު ވަނީ ހައްޔަރުކޮށްފައި: ފުލުހުން\nރޭ ދަންވަރުގެ ވަގުތެއްގައި މާލޭގައި ވަޅިން ހަމަލާދީ، މަރާލި އުމުރުން 14 އަހަރުގެ ފިރިހެން ކުއްޖާއަށް ހަމަލާދިން ކަމުގެ ތުހުމަތުގައި ބަޔަކު ހައްޔަރުކުރެވިފައިވާ ކަމަށް ފުލުހުން ބުނެފިއެވެ.\nރޭގެ ހާދިސާގައި އޭޑީކޭ ހޮސްޕިޓަލްގައި ފަރުވާ ދެމުން ދަނިކޮށް މަރުވެފައި ވަނީ ށ. ފޭދޫ ހީނާމާގޭ (ގ. ކޯޒީ) އިސްމާއިލް ޝައްފާން ޝަރީފެވެ. މާލޭގެ ސްކޫލެއްގެ ގްރޭޑް ހަތެއްގައި ކިޔަވަމުން އައި އެ ކުއްޖާ އަށް ހަމަލާދީފައިވަނީ ރޭ ދަންވަރު ދޭއް ޖަހާކަންހާއިރު، ގ. ސަބްދޭރިޔާ މަގުން ދަނިކޮށެވެ.\nރޭގެ ހާދިސާއާއި މާލެއާއި އައްޑޫ ސިޓީގައި ހިންގި މާރާމާރީތަކާ ގުޅޭގޮތުން މީޑިއާތަކަށް މިއަދު ދެއްވި ބަޔާނެއްގައި ފުލުހުންގެ ތަރުޖަމާން، އަހްމަދު ޝިފާން ވިދާޅުވީ، ރޭގެ ހާދިސާ ހިނގާފައިވަނީ ވެސް މާރާމާރީތައް ހުއްޓުވައި މާލެތެރެ އަމާންތަނަކަށް ހެދުމަށްޓަކާ ފުލުހުން ހާއްސަ މަސައްކަތްތަކެއް ކުރަމުންދިޔަ ދަނޑިވަޅެއްގައި ކަމަށެވެ.\nނަމަވެސް ރޭގެ ހާދިސާ ހިނގިތާ ކުޑަ ވަގުތުކޮޅެއްގެ ތެރޭގައި އެ ހާދިސާގައި ތުހުމަތު ކުރެވޭ ބަޔަކު އަތުލައިގަނެ، އެމީހުން ފުލުހުންގެ ހައްޔަރުގައި ތިބި ކަމުގެ ޔަގީންކަން އަރުވާ ކަމަށް އޭނާ ވިދާޅުވިއެވެ. ނަމަވެސް އެއީ ކިތައް މީހުން ކަމެއް ޝިފާން ވިދާޅެއްނުވެއެވެ.\n”ރޭގެ ހާދިސާ ހިނގައިގެން އޭގެ ކުޑަކުޑަ ހިދުކޮޅެއްގެ ތެރޭގައި ފުލުހުންގެ ފަރާތުން މަގުމަތި ޕެޓްރޯލް ކުރައްވާ ފުލުހުން މި ހާދިސާގައި ތުހުމަތު ކުރެވޭ އެކި ފަރާތްތައް ފުލުހުންގެ ބެލުމުގެ ދަށަށް ވަނީ ގެނެސްފައި. ފުލުހުންގެ ބެލުމުގައި ދަށުގައި އެފަރާތްތައް ތިބިކަމުގެ ޔަގީންކަން ވެސް އަރުވަން،“ މީޑިއާއަށް ސުވާލުކުރުމުގެ ފުރުސަތު ނުދެއްވާ ބޭއްވި ފުލުހުންގެ ޕްރެސްގައި ޝިފާން ވިދާޅުވިއެވެ.\nވޭތުވެދިޔަ ހަފްތާތެރޭގައި އައްޑޫ ސިޓީ އާއި މާލޭގައި ހިންގި މާރާމާރީތަކުގައި ހަތަރު ޒުވާނަކަށް ތޫނު އެއްޗަކުން ހަމަލާދީ ވަނީ ޒަހަމްކޮށްލައިފައެވެ. އެގޮތުން އައްޑޫ ސިޓީ މަރަދޫފޭދޫގައި ހިންގި މާރާމާރީއެއްގައި ދެ ޒުވާނަކު ޒަހަމްކޮށްލިއިރު، މިދިޔަ ހޯމަ ދުވަހުގެ ރޭ މާލޭގެ އޮލިމްޕަސް ކައިރީގައި ޒުވާނަކަށް ތޫނު އެއްޗަކުން ހަމަލާދީ ވަނީ ޒަހަމްކޮށްލައިފައެވެ. އަދި އިއްޔެގެ މެންދުރުގެ ވަގުތެއްގައި ގިޔާސުއްދީން ސްކޫލް ކައިރީގައި ވެސް ޒުވާނަކަށް ވަނީ ތޫނު އެއްޗަކުން ހަމަލާދީ ޒަހަމްކޮށްލައިފައެވެ.\nޝިފާން އިތުރަށް ވިދާޅުވީ،މާލެ އާއި އައްޑޫ ސިޓީގައި ވޭތުވެދިޔަ ދުވަސްތަކުގައި ހިންގި މާރާމާރީގެ ހާދިސާތަކާ ގުޅުންހުރިކަމަށް ތުހުމަތު ކުރެވިގެން 32 މީހަކު ފުލުހުންގެ ބެލުމުގެ ދަށަށް ގެނައި ކަމަށެވެ. ނަމަވެސް އޭގެ ތެރެއިން މިހާރު ފުލުހުންގެ ހައްޔަރުގައި ތިބީ 17 މީހުން ކަމަށާއި އޭގެ ތެރޭގައި ތިން ކުޑަކުދިން ވެސް ހިމެނޭ ކަމަށް ވިދާޅުވިއެވެ.


Hisaabu adhadheh budget akah nuvaane, fonuvee budget eh noon: idhikolhu memberun | Mihaaru\nހިސާބު އަދަދެއް ބަޖެޓަކަށް ނުވާނެ، ފޮނުވީ ބަޖެޓެއް ނޫން: އިދިކޮޅު މެމްބަރުން\nމަޖިލީހުގެ އިދިކޮޅު މެމްބަރުންތަކަކާއި ސަރުކާރަށް ތާއީދު ކުރައްވާ މެމްބަރުންތަކެއް މަޖިލީހުގައި. - ފޮޓޯ: މިހާރު\n14 ނޮވެމްބަރ 2017 - 12:07\nޖުމްލަ އަދަދެއްގެ ޖަހައި ސަރުކާރުން ރައްޔިތުންގެ މަޖިލީހަށް ފޮނުވާފައިވާ، އަންނަ އަހަރުގެ ބަޖެޓަކީ ހަމައެކަނި އަދަދުތަކެއް ކަމަށާއި، އެއީ ބަޖެޓެއް ފޮނުވުން ނޫން ކަމަށް މަޖިލީހުގެ އިދިކޮޅު މެންބަރުން ވިދާޅުވެއްޖެ އެވެ.\nއަންނަ އަހަރަށް ލަފާކޮށް، ސަރުކާރުން ރައްޔިތުންގެ މަޖިލީހަށް ފޮނުވާފައިވާ ބަޖެޓުގައި އެއްވެސް ތަފްސީލެއް ހިމަނައިފައެއް ނެތެވެ. އަންނަ އަހަރަށް ލަފާ ކުރާ ބަޖެޓްގެ ގޮތުގައި ފިނޭންސް މިނިސްޓްރީން މަޖިލީހަށް ފޮނުވީ ޖުމްލަ އަދަދެއްގެ ޖަހާފައި އޮތް ސިޓީ އެކެވެ.\nމީގެ ކުރިން އަމަލު ކުރަމުން އައި ގޮތަކީ ބަޖެޓް ފޮނުވާކަން އަންގައި މަޖިލީހަށް ފޮނުވާ ސިޓީއާ އެކު ބަޖެޓްގެ ހުރިހާ ތަފްސީލެއް ހިމެނޭ ގޮތަށް ބަޖެޓް ފޮތް ވެސް މަޖިލީހަށް ފޮނުވަ އެވެ. އެކަމަކު، މި ފަހަރު ބަޖެޓު ފޮތް ވެސް ފޮނުވައިފައެއް ނުވެ އެވެ.\nމަޖިލީހުގެ ކުރީގެ ރައީސް، ހެންވޭރު އުތުރު ދާއިރާގެ މެމްބަރު އަބްދުﷲ ޝާހިދު ވިދާޅުވި ގޮތުގައި ބަޖެޓު ފޮނުވަން ޖެހޭނީ މާލިއްޔަތުގެ ގާނޫނުގައި އޮންނަ ގޮތަށް ތަފްސީލާ އެކުގަ އެވެ. އަދި ތަފްސީލެއް ނެތި މަޖިލީހަށް ބަޖެޓު ފޮނުވުމަކީ ގާނޫނާ ހިލާފަށް ކުރި ކަމެއް ކަމަށް ވެސް އޭނާ ވިދާޅުވި އެވެ.\nމިހާރު އަމަލު ކުރަމުން އަންނަ ގާނޫނުއަސާސީ އާއި އޭގެ ކުރިން އަމަލުކުރި ގާނޫނުއަސާސީ ޑްރާފްޓްކުރުމުގެ މަސައްކަތުގައި އުޅުއްވި ޝާހިދު ވިދާޅުވީ އޭނާ މަޖިލީހުގެ ރައީސްކަން ކުރެއްވި އިރު، ކުރީގެ ސަރުކާރުތަކުން މަޖިލީހަށް ބަޖެޓު ފޮނުވީ ހުރިހާ ތަފްސީލްތަކަކާ އެކު ގާނޫނުގައި ބުނާ މުއްދަތުގެ ކުރިން ކަމަށެވެ.\n"އަޅުގަނޑު ގަބޫލު ކުރަނީ ގާނޫނުގައި އޮންނަ ގޮތަށް ކަން ބަޖެޓު ފޮނުވަން ޖެހޭނީ. އެ ނޫން ގޮތަކަށް ބަޖެޓު ނުފޮނުވޭނެ،" އެމްޑީޕީގެ އިސް މެމްބަރުންގެ ތެރޭގައި ހިމެނިވަޑައިގަންނަވާ ޝާހިދު ވިދާޅުވި އެވެ.\nކެންދޫ ދާއިރާގެ މެމްބަރު އަލީ ހުސައިން ވިދާޅުވީ އާންމު އުސޫލަށް ބަލާއިރު، ބަޖެޓު މަޖިލީހަށް ފޮނުވަން ވާނީ އާމްދަނީގެ ގޮތުގައި ލިބޭނެ އަދަދާއި ހަރަދު ކުރެވޭނެ ގޮތް ފަދަ މުހިންމު މައުލޫމާތާ އެކުގައި ކަމަށެވެ. އަދި ހިސާބު އަދަދެއް ފޮނުވިޔަސް، އެއީ ބަޖެޓު ކަމަށް ގަބޫލު ނުކުރެއްވޭ ކަމަށް ވެސް އޭނާ ވިދާޅުވި އެވެ.\nސަރުކާރަށް ތާއީދު ކުރައްވާ މެމްބަރުންތަކެއް މަޖިލީހުގެ ގޯތިތެރޭގައި.-- ފޮޓޯ: ހުސެން ވަހީދު /މިހާރު\nއަލީ ވިދާޅުވި ގޮތުގައި ބަޖެޓްގެ އަދަދު ސިޓީއެއްގެ ޒަރީއާ އިން ފޮނުވުމުން ދޭހަކޮށްދެނީ ބަޖެޓު ހުށަހެޅުމަށް ސަރުކާރު ތައްޔާރުނުވާ ކަމެވެ. އަދި މިކަމުން ސަރުކާރުގެ ޕްލޭނެއް ނެތް ކަން ސާފު ވާ ކަމަށް އޭނާ ވިދާޅުވި އެވެ.\n"ޒަމާނުއްސުރެ ކަންކަން ކުރަމުން އަންނަ އުސޫލާ އެއްގޮތަކަށް ނޫން މި ފެންނަނީ،" އަލީ ވިދާޅުވި އެވެ.\nއަލީ ވިދާޅުވީ ބަޖެޓު މަޖިލީހަށް ފޮނުވީ ރައީސް އަބްދުﷲ ޔާމީން ބޭނުންފުޅުވާ ގޮތަށް، ބަޖެޓުގެ އުސޫލުތަކާ މުޅިން ހިލާފަށް ކަމަށެވެ. އަދި ބަޖެޓު ފޮނުވި ކަމަށް ގަބޫލު ނުކުރައްވާ ކަމަށް ވެސް އޭނާ ވިދާޅުވި އެވެ.\nމި ސަރުކާރަކީ ގާނޫނުތަކާ އެއްގޮތަށް ތަބާވާ ބައެއް ނޫން ކަމަށާއި ގާނޫނުގައި ކޮންމެ އެއްޗެއް އޮތަސް، ސަރުކާރުން މިހާރު އެ ކަންކަން ގަބޫލު ނުކުރާ ކަމަށް ވެސް އޭނާ ވިދާޅުވި އެވެ.\nބެލެވޭ ގޮތުގައި ސަރުކާރުން ބަޖެޓުގެ އަދަދު ޖަހާފައި ސިޓީއަކުން ބަޖެޓު ފޮނުވީ ގާނޫނުގައި ބުނެފައިވާ ތާރީހުގެ ކުރިން މަޖިލިހަށް ބަޖެޓް ހުށަހެޅިކަން ރަސްމީކޮށްލާށެވެ. ސިޓީގައި ހިމަނާފައިވާ އަންނަ އަހަރުގެ ބަޖެޓްގެ ޖުމްލަ އަަދަދު އެނގޭ ގޮތެއް ނުވި އެވެ. އެހެންކަމުން މިއީ ހަމައެކަނި ޖުމްލަ އަދަދެއް ޖަހައި، ސިޓީއަކުން ބަޖެޓް ހުށަހެޅި ފުރަތަމަ ފަހަރު ކަމަށްވެ އެވެ.\n"މިހާރު" އަށް ކަށަވަރުވެފައިވާ ގޮތުގައި ދައުލަތުގެ ބަޖެޓު މަޖިލީހަށް ހުށަހެޅުމުގެ ޖަލްސާ ނުބޭއްވި ލަސް ވަނީ ފިނޭންސް މިނިސްޓްރީން ބަޖެޓުގެ ތަފްސީލްތައް ނުފޮނުވައިގެންނެވެ. ނަމަވެސް މި މައްސަލާގައި ފިނޭންސް މިނިސްޓްރީގެ ބަހެއް ވަނީ ލިބޭ ގޮތް ނުވެފަ އެވެ.\nMajilihah fonuvee budget ge jumla adhadhu, thafseeleh neiy!\nއެމްޑީޕީ ދިވެހި ސަރުކާރު ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން ދައުލަތުގެ ބަޖެޓް ދައުލަތުގެ ބަޖެޓް 2018\n10 ކޮމެންޓް, 24 ރިއެކްޝަންސް\nބަޖެޓުގައި ހުންނާނީ ހުސް ހިސާބުއަދަދު ،،،، އަސްލު ފުލްބަޖެޓެއްގެ ތަފްސީލް ދީފިއްޔާމުން އެކިޔަންއެނގޭ ނޫނީ އޭގައި އެވާގޮތް އެނގޭ ތިޔަމަޖިލިސްގައި ތިއްބަވާނީ ކިތަންމީހުންބާއޭ އަޅުގަނޑު ހިތައްއަރައި ،،، ތިޔަމަޖިލީހުން މިގައުމުގައި މިއަދު ހިނގަމުންދާ ވަރަށްގިނަ ގޯސްކަންކަމުގެ ޒިންމާ ނަންގަވަންޖެހޭނެ ،،،، ފުރަތަމަ ކަމަކަށް ތިޔަމަޖިލިސް މެންބަރުން ރޮނާލްޑޯމެން މެންޗަސްޓަރ އިން ރިއަލްމެޑްރިޑްއަށް ދިއަހެން ބޮޑެތި އަގުތަކުގައި ދާންފެށީވެސް ،،، ތިޔަމަޖިލިސްއިން ގޯނިގޯނީގައި ފައިސާބެހީމައި ހަވާލުވީވެސް ،،، ތިޔަމަޖިލިސްއިން ގައުމުވިއްކަންވޯޓްދިނީވެސް ،،، ތިޔަމަޖިލިސްއިން ރާއްޖޭގެ ޖޫޑިޝަރީ މިނިވަންނުވާނެ ހުރިހާގޮތެއްވެސް ހެދީ ،،، ތިޔަމަޖިލިސް އިން މެންބަރުންގެ ތައުލީމީ ފެންވަރުގެ ސްޓޭންޑަޑްއެއް ނެހެދީވެސް ،،، ކައްޗަށްއެޅި ބިންގާ ކެއްޗާހަމަވިޔަސް އޮންނާނީ ކަތިކޮށް ،،، އެކަންމިއަދު މިފެންނަނީ ،،، ވަރަށްވެދުން\nބަޖެޓް ހަދަނީ ހިސާބު އަކުރުން ދޯ .ތާނަ އިންލިޔެގެނެއްނޫންދޯ .ވީމާ ހިސާބު އަކުރު ބަޖެޓަށް ނުވާނީ ކީއްވެ. މަޖިލީހެ ތަޅުމުން ފާސް ކުރަނީ ވެސް އަދަދެއް ނޫންތަ ؟ވަކިވަކިން ކޮންމެ ސަފްހާއެއް ފާހެއް ނުކުރޭދޯ .ކޮންމެ އޮފީހަކުންވެސް އެ އޮފީހުން ޖހާފައިވާ މިންރު އޮންނާނީ ޖުމްލަތެރޭ ހިމަނާފަ ނޫނަތަ ؟\nރިޔާސީ އިންތިޚާބުވެސް ދާނީ ހަމަ ތިޔަގޮތަށްބާ ؟\nބަޖެޓް ނޭނގޭ ބަޔަކަށް ހިސާބު އަދަދާ ބަޖެޓާ ވަކި ކުރާކަށް ނޭގޭނެ. ދުވަހަކު ބަޖެޓަކަށް ބަހުސެއް ކޮށް ވާހަކަ ދައްކާ ހަދާނެތާ ބަޖެޓާކީ ކޯޗެއްކަން އެނގޭނަމަ. ބަޖެޓް ހުށަހަޅާއިރަށް ވޯކް އައުޓް ވޯކް އައުޓް ވޯޓް އައުޓް. ދެން ކޮން ވޯކްއައުޓެއް!\nހިސާބު އަދަދެއް ބަޖެޓަކަށް ނުވާނެ، ފޮނުވީ ބަޖެޓެއް ނޫންއޭ ކިޔާ މިހާރު ކޮން ހޯކްސް އެެއްތޭ ތަމެން ތިޔާ ފަތުރަން ފެށީ އެއީ ހަމަ 2018 ގައި ދައުލަތުގެ ބަޖެޓް އޭ އެނޫން ގޮތެއް ނޯންނާނެއޭ މަމެން ބަލާ ބެލުމުގައި. ތަމެން ޖެހޭނެއޭ މިފަހަރު ބަޖެޓަށް ވޯޓް ދޭން މިފަހަރު ބަޖެޓަށް ވޯޓް ނުދޭ މީހުންނަށް އަންނަ އަހަރު ބަޖެޓުން މުސާރަ އާއި އިނާޔަތް ތައް ނުދޭ ގޮތަށް ގާނޫނެއް މަމެން ޕިންކީން ފާސް ކުރާނަމޭ އެއިރުން ހުންނާނެ އޭ ތަމެންނަށް ރަނގަޅަށް ރާކަނި މަސްކެވިފައޭ މަމެން ބުނަން ނެތީމު ދޯ.\nތިހަމަ އަހަންނަށް މާކުރިންވެސް ހީވިގޮތް...އެހެންވީމަ އަހަންނެއް ހައިރާންނެއް ނުވޭ...\nހިސާބު އަދަދެެއް އެކަނި ޖަހައިގެން ބަޖެޓް ފާސް ކުރުން މާ ބޮޑަށް ރަނގަޅު ވާނެ އޭ އެއީ އޭ މިކަން ކުރަން އޮންނަ ގޮތަކީ. މިހާ ދުވަހު ދެން ބޮޑު ތަރްތީބު ހަދައިގެން ބޮޑު ޚަރަދު ކޮށްގެން ދައުލަތުގެ ބަޖެޓް ގައި ޖަހައިގެން ފާސް ކުރި ބަޖެޓް ތަކުން ކެއްކުނު ޑޮންޑޮނެއް ނެތެއް ނޫންތޭ. ޓު މީ އައި އޭމް ޑިލައިޓެޑް އޮން ދިސް. ޑާޑާޑާޑާ..\nއަދިވެސް ތަންކޮޅެއް ޅަ އިހަށްދުވަހު އޯލެވެލްހެދި ކުއްޖަކާ ފިނޭންސް ހަވާލުކޮއްލާ. އޭރުން އަދި މާ އަވަސްވާނެ.\nއަންވަރުއަށް ވަރަށް އިޙްތިރާމް ކުރިން އެކަމް އަމިއްލައަށް ތިޔަ ގެންދަވަނީ އިއްޒަތުން ނަފްސު ނެތި ކޮއްލަމުން އަމިއްލަ ޑިގްނިޓީ ނަގާލަމުން ތިޔަހެން ޕަޕެޓް ވާންޖެނުނު ސަބަބެއް އަޅުގަނޑަކަށް ނުވިސްނުނު.\nބަލަ ވެރިޔާގެ ބަސް އެއީ ގާނުނަށް ވީމަ ދެން ކޮން ގާނޫނަކާއި ހިލާފް ވެވޭނީ.


ވިހަ ސަމާސާ - Bodufoshi\nފުރަތަމަ ސަފުހާ ވާހަކަ ވިހަ ސަމާސާ\nހެނދުނު ހޭލެވުނީ ހަތެއް ޖަހަނިކޮށެވެ. ފެ ންވަރައިގެން ކޮޓަރިން ނިކުތްއިރު އަންހެނުން ބަދިގެ ދޮށުގައި އުޅެފައި ކޮޓަރިއަށް އަންނަނިއްޔެވެ.އަހަރެން އުޅުނީ ގުޑްމޯރނިންގ އޭ ބުނެ އޭނާގެ ގައިގައި ކުޑަކޮށް ބައްދައިލާށެވެ. ނަމަވެސް އަހަރެންގެ ހަރަކާތަށް ހުއްޓުމެއް އައިސް ކުއްލިއަކަށް ގުދުވެ ބަ ނޑުގައި ބާރަށް ހިފާއްޓައިގެން ތިރިވެވުނެވެ. އަދި މެދުކެނޑުމެއް ނެތި ކެއްސަން ފެށުނެވެ. ކަރުނައިން ފުރިގެންވާ ލޮލަކުން އަހަރެން އަންހެނުންނަށް ބަލައިލީ އެހީވެދޭށޭ ބުނުމަށެވެ. ނަމަވެސް އޭނާ އަޅާވެސް ނުލިއެވެ. ދިޔަ ގޮތަށް ގޮސް ކޮޓަރިއަށް ވަދެއަހަރެންގެ ވޮލެޓާއި ސައިކަލު ތަޅުދަނޑި ހިފައިގެން އައެވެ. އަހަރެން އޭރު އިނީ މުށިތަކުގެ މަތީގައި ކަކޫ ޖަހައިގެން ބަ ނޑުގައި ހިފާއްޓައިގެންނެވެ.\n'' ހޫން! މިޔޮއްކަމެއްދޯ؟ އެހެރަ އޮފީހަށް ދާ ގަޑި ކައިރިވަނީ. އާދޭ އަވަހަށް ސައި ބޯން.'' ސަމާގެ މި ބަސްކޮޅުން އަހަންނަށް ލިބުނީ\n''ކިހިނެއް ސަމާއަށް އެނގުނީ'' ތެދުވަމުން އަހަރެން އަހާލީމެވެ.\n'' ތިދެން ނޭންގޭ ވަރު ކަމެއްތަ؟ ކޮންމެ އަހަރަކު އެއްގޮތެއް ތިހަދަނީ؟ އިނދެގެން މިހާ ދުވަސް ވީއިރު އިނގޭނެ ދޯ؟ އެ ހުރީ ކަލަންޑަރު.\nރަތްކޮށް ބޮޑު އަކުރުން އޭޕްރިލް ފޫލް އޭ ލިޔުނީ އަހަރެން ވިއްޔަ." ސަމާ ފައްޗަކަށް އަމުނާލިއެވެ.\n"އާން އޯކޭއޭ!" މިފަހަރު އޭނާ ދެރަކޮށްލާނަމެވެ. ކުރާނީ ހީވެސް ނުކުރާކަހަލަ ކަމެކެވެ. މި ވަރުން އަދި ދުލެއް ނުކުރާނަމެވެ.\n"ކޮންމެވެސް ޚިޔާލެއްދީބަލަ!" އަހަރެން ހުރީ އެންމެ ގާތް ދެ އެކުވެ ރިންނާއެކު މެންދުރު ކެއުމަށް ގޮހެވެ.\n" އެބަ އޮތް މޮޅުގޮތެއް. ހިނގާ އޭނާއަށް ގުޅާފަ ބުނަން ޖަވާދު އެހެން ބިޓެއް ގޮވައިގެން އުޅެޔޭ." މުޝްރިފް ޚިޔާލު ދިނެވެ.\n"ހަމައެކަނި ތިވަރުން ނުވާނެ. އެއީ މަގޭ އަންހެނުންނޭ! އޭނާ ޤަބޫލެއް ނުކުރާނެ ތިހީކުރާހާ ފަސޭހައިންނެއް."\n"އެކަން އެކަންޏެއް ނޫނޭ! އަޑު އަހާބަލަ ދޯ މުޅިވާހަކަ އެއްކޮށް. މިހާރު ހަދަންވީ ގޮތަކީ......." މުޝްރިފް ދިޔައީ އޭނާގެ މޮޅު ރޭވުން\n" ބުނަންތަ ވާހަކައެއް؟ މަށަށް ހީވަނީ ތި އެންމެ ފަހުން އަތަށް ގޮވާނީހެން. އެންމެ ފަހުން ތި ސަމާސާ ވިހަވާނީ." އަހުމަދުގެ ޚިޔާލަށް\nއެއްވެސް ވިސްނުމެއްނެތި ރޭވުމާ އެއްގޮތަށް މަސައްކަތް ކުރަން އަހަރެން ނިންމީމެވެ.\nއަހަރެންގެ މަސައްކަތަކީ އޮފީހުގައި އުޅޭ އަންހެން ކުއްޖެއް ގޮވައިގެން އާރޓިފިޝަލް ބީޗަށް މިއަދު ހަވީރު ދިޔުމެވެ. އޭގެ ކުރިން އަހަރެން އަންހެނުންނަށް ގުޅާފައި ގެއަށް ދެވޭނީ މިރޭ ކަމަށް ބުނީމެވެ. އެއީ އޮފީހުގެ މަސައްކަތްތަކެއް ނިންމަން ޖެހިފައި ހުރީމަ ކަމަށްވެސް ބުނީމެވެ.\nހަވީރު ފަހެއް ޖެހި އިރު އަހަރެން ހުރީ ވަފާ ގޮވައިގެން އާރޓިފިޝަލް ބީޗުގައި ހުންނަ އައްޓެއް މަތީގައެވެ. ވަފާ އިނީ އަހަރެންގެ\nކޮނޑުގައި ބޯއަޅާލައިގެންނެވެ. އަހަ ރެން އިނީ މޫދަށް ކުރިމަތިވާގޮތަށް އިށީ ންދެގެންނެވެ. ވަފާ އިނީ އެއްގަމަށް ކުރިމަތިވާ ގޮތަށް\nއިށީންގެދެންނެވެ. އޭނާއަށް ވާނީ އަހަރެންގެ އަންހެނުންގެ ފޮޓޮއެއް ދައްކާފައެވެ. ވަފާއަކީ އަލަށް އޮފީ ހަށް ވަން ކުއްޖެކެވެ. ވީމާ އަހަރެންގެ އަންހެނުންނަކަށް އަދި ވަފާއެއް ނޭންގޭނެއެވެ. ވަފާގެ މަސައްކަތަކީ އަހަރެންގެ އަންހެނުން ފެނުމުން އޭނާގެ ހަރަކާތްތަށް ހުރިނެތް ގޮތް އަހަންނަށް ކިޔާދިނުމެވެ. ވަފާ މިވާހަކަތަށް ކިޔާދޭއިރު ދުރުގައި ހުރި މީހަކަށް މަންޒަރު ފެންނަމުން ދާނީ އަންހެން ކުއްޖަކު އޭނާގެ ލޯބިވެރިޔާއާ ވަރަށް ލޯބިން ވާހަކަދައްކާ މަންޒަރެވެ.\nމާގިނައިރު އިންތިޒާރު ކު ރާކަށް ނުޖެހުނެވެ. ދަރިފުޅު ގޮވައިގެން ސަމާ އައި ވާހަކަ ވަފާ ބުނެފިއެވެ. ހެނދުނުއްސުރެ އަންހެނުންނާއި\nދަރިފުޅު ނުފެންނާތީ ފަހަތް ބަލާނުލާ އަހަރެންނަށް ކެތްވަނީ ކިރިޔާއެވެ. ކުޑައިރުކޮޅެއް ތެރޭ ވަފާ ދިން ޚަބަރަކީ ސަމާއަށް އަހަރުމެން\nފެނިގެން މަޑު މަޑުން އަހަރުމެންނާ ގާތަށް އަންނަ ޚަބަރެވެ. ވަފާ ވާހަކަ ދައްކަމުން ދިޔައިރު އަހަރެންގެ ކަންފަތް ކައިރީ ހުރި އިސްތަށިތަކާ ކުޅެމުން ދިޔައެވެ.\nއަހަރުމެން ކަ ނޑައަޅާފައިވާ މިންވަރަށް ކައިރިއަށް ސަމާ އައުމުން އެތަނުން ދާން އަހަރުމެން ދެމީހުންވެސް ތެދުވީމެވެ. އަހަރެން ތެދުވެ\nއެނބުރެލީ ސަމާއަށް ވަރަށް ރަނގަޅަށް އަހަރެންގެ މޫނު ފެންނާނޭ ގޮތަށެވެ. ނަމަވެސް އޭނާ ހުރިކަމަށް ވަފާ ބުނި ދިމާ ބަލާވެސް ނުލަމެވެ. އަދި ވަރަށް ލޯބިން ވަފާގެ ދެއަތުގައި ހިފާ އަހަރެންގެ މޫނުގައި ޖައްސާލީމެވެ. ވަފާގެ ހިނިގަނޑު ފަޅައިގެން ނުގޮސް ހުރީ ހަމަ ކިރިޔާކަން އަހަންނަށް އެނގެއެވެ. ކުޑަ ސިކުންތުކޮޅަކު މިހެން ހުރެފައި އަހަރެންމެން ގޮސް ސައިކަލަށް އެރީމެވެ. މިމަންޒަރު ބަލަން ސަމާ ހުރިކަން އަހަންނަށް އެނގެއެވެ. ދެރަވެފައިކަން ޔަގީނެވެ. އަހަރެންގެ ހިތަށް ވެސް ކޮންމެވެސް ވަރަކަށް ތަދުވާހެން ހީވެއެވެ. ވަފާ ސައިކަލަށް އަރައި އަހަރެންގެ ގައިގައި އޮޅުލައި ގަތުމުން ސައިކަލު ދުއްވައިލީމެވެ.\nއެވަގުތު އޮފީހުގެ އެހެން އަންހެން ކުއްޖަކު ސަމާއަށް ގުޅާނެކަން އަހަންނަށް އެނގެއެވެ. އެއީ އަހަންނާއެކު އެދިޔައީ އަހަރެންގެ ލޯބިވެރިޔާ ކަމާއި އަހަރުމެން ވަރަށް އަވަހަށް އިންނާނެ ވާހަކަ ސަމާ ގާތު ބުނުމަށެވެ. އަދި ވަރަށް އަވަހަށް ސަމާ ވަރިކު ރާނެ ވާހަކަވެސް ބުނުމަށެވެ. މެންދުރުވެސް އޭނާ ލައްވާ ސަމާއަށް ގުޅީމެވެ. އޭނާއަކީ ސަމާ ދަންނަ، ރަހުމަތްތެރި ކުއްޖަކަށް ވުމުން އޭނާގެ ބަސް ޤަބޫލު ކުރާނެކަން އަހަންނަށް ވަރަށް ޔަޤީން ވިއެވެ. މެންދުރު ސަމާ ގާތު ބުނަން އަހަރެން ބުނީ އަހަރެން ވަގު ލޯބިވެރިޔެއް ގެންގުޅޭތާ ދެތިން މަސްވެއްޖެ ކަމަށާއި އޭނާއަށް އެކަން ބުނަން ނުކެރިފައި އޮތީ ކަމަށެވެ. އަދި އަހަރެން މިއަދު އޮފީހުގައި ލަސްވާނެ ކަމަށް ބުނެ ދޮގު ހެދީކަމަށާއި، ލޯބިވެރިޔާ ގޮވައިގެން ކޮންމެ ދުވަހަކުވެސް އާރޓިފިޝަލް ބީޗަށް ދާނެ ކަމަށެވެ.\nއަހަރެން ރޭގަ ނޑު ގެއަށް ދިޔައީ އަށެއްޖަހާ ބޮޑުވިފަހުންނެވެ. އޭރު ސަމާ އިނީ ކާން ހަދައިގެން އަހަރެންގެ އިންތިޒާރުގައެވެ. އޭނާގެ\nދެލޯވަނީ ރަތްވެ ދުޅަވެފައެވެ. ސަމާ ފެނުމުން އަހަރެންގެ ހިތް ރޯލިއެވެ. މިކުރެވުނީ އެކަށީ ގެން ނުވާވަރު ބޮޑު ކަމެކޭވެސް ހީވިއެވެ.\n" ޖަވާދު. އާދޭ ކާން" އޭނާ އަހަރެންނަށް 'ޖަވާ' ނުކިޔާ ޖަވާދު ކީ ގޮތުންވެސް އޭނާ އެހުރީ ހިތްހަމަ ނުޖެހިފަކަން އެނގެއެވެ. ކިޔަމަންތެރި\nކުޑަ ކުއްޖަކުހެން ގޮސް އަހަރެން ކާންފެށީމެވެ. ކައި ނިންމައިގެން އަތްދޮންނަން ހުއްޓައި އަހަރެންގެ ބަ ނޑަށް ތަދުވާން ފެށިއެވެ. ހަމަ\nހަޤީ ގަތުގައިވެސް ވަރަށް ބޮޑަށް ތަދުވަން ފެށިއެވެ.\n"ސަމާ!..ކިހިނެއް މިވަނީ؟ މިފަހަރު ހަމަ އަސްލުވެސް އެބަ ތަދުވޭ." އަހަންނަށް ވާހަކަ ދެއްކުނީވެސް ވަރަށް އުނދަގުލުންނެވެ.\n" ޖާވާދު އަހަންނަށް ތިދޭ އަނިޔާއާ ބަލާފަ ތީ ކުޑަވަރު. މައިޝާ އަހަރެން ގާތު ނުބުނިނަމަ ދެންވެސް އަހަންނަށް ނޭންގުނީސް. ކީއްވެ\nތިހެން ތިހަދަނީ؟ އަހަންނަށް ދުވަހަކުވެސް ކަމެއް ޖަވާދުއަށް އުނިކޮށް ކޮށްދެވުނީތަ؟ ބުނެބަލަ!" ސަމާ ރޯންފެށިއެވެ. އަހަ ރެން ގެ ބަ ނޑަށް ވަމުން ދިޔަ ތަދު އިތުރުވަމުން ދިޔައެވެ. ހޮޑު ލެވެން އުޅޭހެންވެސް ހީވެއެވެ.\n"ކީކޭ ތި ކިޔަނީ؟" އަހަ ންނަށް ރަނގަޅަކަށް ނުވިސްނެއެވެ. ވަމުން ދިޔަ ތަދާ ހެދިއެ ވެ.\n"އަހަންނަށް އިނގޭ ޖަވާދު އެހެން ލޯބިވެރިޔެއް ގެންގުޅޭކަން. އަހަރެންގެ މިދެލޮލުން ދުށީ!" ސަމާގެ އަޑު ބާރު ވިއެވެ.\n" ލޯބީ! އެއީ މަޖަލަކަށޭ! އެއީ ޕްރޭންކެކޭ! ކީއްތަ މިވަނީ؟ ސަމާ ކީއްކުރީތަ ކާ އެއްޗެއްސަށް އަނެއްކަ؟"އަހަރެން ހާސް ވާން ފެށިއެވެ. ސަމާ އަހަރެންގެ ސުވާލުތަކަށް ޖަވާބެއް ނުދެއެވެ. ބަލައިލީ ސިންކުމަތީގައި އޮތް ހުސްވެފައިވާ މީދާ މަރާ ބޭސް ފުޅިއަށެވެ. އަދި އަޑުން އަޑު ނަގާ ރޮއިގަތެވެ. އަހަރެންގެ ސިކުނޑިއަށް ހީވީ މީހަކު ފިނިފެން އެއްޗެއް އޮއްސާލިހެނެވެ.\n"ޖަވާ! ތީ މީހު ން ކުރާ ކަހަލަ ސަމާސާތަ؟ ބަލާ އަހަރެންނަށް ކުރެވުނުކަން!" ސަމާ ބުނަމުން ދިޔައެވެ.\n"ނުރޮއި...އަ ވަހަށް އެމްބިއުލާންސަށް ގުޅައިދީ." އަހަރެން ބޭނުންވީ ވީހާވެސް އަވަހަކަށް ހޮސްޕިޓަލަށް ދާށެވެ. ފުރާނަ ސަލާމަތްވާނެކަމުގެ އެއްވެސް އުންމީދެއް އޮތީ އޭރުންނެވެ.\n" ނޫން! އަހަރެން ޖަވާ ގެން ދާނީ. ސައިކަލުގަ. މާ އަވަސްވާނެ އޭރުން. ހިނގާ." ސަމާ ކަރުނަތަށް ފުހެލާފައި އަހަރެންނަށް ތެދުވާން އެހީވިއެވެ. އަހަރެންވެސް ދެކޮޅުނުހެދީ އަވަހަށް ހޮސްޕިޓަލަށް ދާން ބޭނުންވީމައެވެ.\n"އެދިޔައީ ހޮސްޕިޓަލް ފަހަނަ އަޅާ." އައިޖީއެމްއެޗްގެ އިމަޖެންސީ ދޮރު ފަހަނަ އަޅާ ސަމާ ދިޔުމުން އަހަންނަށް ބުނެވުނެވެ. އޭރު ކޮންމެވެސް ވަރަކަށް ތަދު ކުޑަވެފައި ހުރުމުން އަހަންނަށް ވާހަކަ ދައްކަން ފަސޭހަވިއެވެ.\n" ސާބަހޭ ދޫން ޏާ! މި ފިރހެނުންވެސް ކިރިޔާ ތަނެއްގަ ރިއްސާލިޔަސް އުޅޭ ގޮތެއް! ކާ އެއްޗެއްސަށް މީދާ ބޭހެއް ނާޅަމޭ. އަހަރެންމީ\nސައިކޯއެއްތަ ތިކަހަލަ ކަމެއްކުރަން؟ އެއީ އެހެން އެއްޗެއް އަޅާފަ. އިރުކޮޅަކުން ތި ތަދު ފިލައިފާނެ."\n"މައިޝާ ގުޅާފަ ބުނި އިރުވެސް އަހަންނަށް އިނގޭ އެއީ ދޮގެއްކަން. އަހަރެން އެހެން މީހަކަށް ވުރެ ޖަވާއަށް މާ އިތުބާރު ކުރަން. ދެން\nތިގެން ގުޅުނު ކުޑަ މަންޖެއަކީވެސް މާ މޮޅަށް އެކްޓު ކުރެ ވޭ ކުއްޖެއްނޫން. އޭނާއަށް ހެވޭވަރުން ކަމެއްވިތަ؟ މަށަށް އޮޅުވާލާން ދެންވެސް ނޫޅެތި ތިހެން" ހެމުން ހެމުން ސަމާ ކިޔައިދި ނެވެ.\n" ހެހެ. ސަމާ ހާދަ މޮޅޭ. ނަސީބެއްނު ތިހާ އިތުބާރު ކުރާ ވިސްނޭ އަން ބެއް ލިބުނުކަން. އެހެން އަންހެނެއްނަމަ އަހަންނަށް ވިހަ\n"ތި ސަލާމަތްވީ މިފަހަރުތާ. ތިގޮތަށް ސަމާސާ ކުރަނިކޮށް ސަމާސާ ވިހަވާ ދުވަހެއްވެސް އައިސްދާނެ އިނގޭ." ސަމާގެ މިޖުމްލައިން\nފަހުގެ ލިޔުންތަށް ކުރީގެ ލިޔުންތަށް Home


Evove in International fitness course thakeh\nއިވޯވާއި ޓްރެއިން ފިޓްނެސް ގުޅިގެން އިންޓަނޭޝަނަލް ޕާސަނަލް ކޯސްތަކެއް ހިންގަން ވަނީ ތައްޔާރު ވެފަ.\nދިވެހިންގެ ބުރަ ދިރިއުޅުމުގެ ސަބަބުން ގައިގައި އަށަގަންނަ ކެއުމުގެ ނުރަނގަޅު އާދަ އާއި، ސްޓްރެސް އަދި ޓެންޝަން އިން ދުރުވާން ގިނަ ބަޔަކު ޖިމަށް ދާން ބޭނުންވެއެވެ. އެއްބަޔަކު ޖޮގިންނަށް ގޮސް ފަރު ޖައްސާލާ އިރު އަނެއް ބަޔަކު ދެކޭ ގޮތުގައި ކޮންމެހެން ވެސް ޖިމަށް ދާން ޖެހެއެވެ. ނަމަވެސް ބިޒީ ކަމުން ނުދެވެނީ އެވެ. ދިވެހިންގެ ތެރޭގައި މަގުބޫލުކަން ހޯދާފައިވާ އިވޯވް ފިޓްނަސް އިން ޔޫކޭގެ ޓްރެއިން ފިޓްނެސް އާއި ގުުޅިގެން އިންޓަނޭޝަނަލް ޕާސަނަލް ކޯސްތަކެއް ހިންގަން ވަނީ ތައްޔާރު ވެފައެވެ.\nމިދިޔަ އަހަރުގެ ކުރީކޮޅު ހިންގަން ހަމަޖެހިފައިވާ އެ ކޯސްތައް ކޮވިޑުގެ ސަބަބުން ވަނީ ފަސްކުރެވިފައެވެ.\nއިވޯވް އާއި ގުޅިގެން ޓްރެއިން ފިޓްނެސް އިން ކުރިޔަށް ގެންދަން ހަމަޖެހިފައިވާ ޕަސަނެލް ކޯސްތަކަކީ ރާއްޖޭގައި ހިންގޭ ފިޓްނެސްގެ އެންމެ ފެންވަރު ރަނގަޅު ކޯހަށް ވާނެ އެވެ. މި ކޯސްތަކުގެ އެންމެ ހާއްސަ ކަމަކީ ގޭގައި ތިބެގެން ކިޔެވުމުގެ ފުރުސަތު ލިބިފައި ވާތީއެވެ. މާނަ އަކީ މި ކޯސްތަކުގެ ތިއޮރީ ބައި ކިޔަވައިދޭނީ އޮންލައިން ޕްލެޓްފޯމެއްގަ އެވެ.\nޓްރެއިން ފިޓްނެސް އަކީ 20 އަހަރުގެ ތަޖުރިބާ ލިބިފައިވާ ގިނަބައެއްގެ ތެރޭގައި މަގުބޫލު ގިނަ ބަޔަކު ޓްރެއިން ކޮށްދީފައިވާ އިތުބާރު ހުރި ސެންޓަރެކެވެ. އަދި އެތަނުގެ ކޯސްތަށް ފުރިހަމަ ކުރުމުން ލިބޭ ސެޓިފިކެޓަކީ ރެޖިސްޓާ އޮފް އެކްސަސައިޒު ޕްރޮފެޝަނަލްސް (އާރްއީޕީ) ފަދަ ދުނިޔޭގެ މަގުބޫލުކަން ހޯދާފައިވާ ތަންތަނުން ވެސް ގަބޫލުކުރާ ސެޓިފިކެޓް ތަކެކެވެ.\nއަދި މި ކޯސްތަކަކީ އެމެރިކަން ކޮލެޖް އޮފް ސްޕޯޓްސް މެޑިސިން (އޭސީއެސްއެމް) ފަދަ ބައިނަލްއަގުވާމީ އެކަޑެމީތަކުން ވެސް ބަލައިގަންނަ ކޯސްތަކެކެވެ.\nމި ކޯސްތަކުގައި ކިޔަވައިދޭ ޓިއުޓަރުންނަކީ ފިޓްނެސް އިންޑަސްޓްރީގައި ކިޔަވައިދިނުމާއި ޓްރެއިން ކޮށްދިނުމުގައި ފުންނާބު އުސް ކަމުގެ ތަޖުރިބާ ހުރި ބޭފުޅުންނެވެ.\nމީގެ އިތުރުން ޓްރެއިން ފިޓްނެސުން އޮންލައިން ކޮށް ކިޔަވައިދިނުމަށް ހަދާފައިވާ އެޕްލިކޭޝަނަކީ ޔޫކޭ ފިޓްނެސް އިންޑަސްޓްރީގައި އެންމެ މަގުބޫލު އޮންލައިން ސިސްޓަމެވެ.\nއިވޯވުން ރާއްޖޭގައި ހިންގަން ހަމަޖެހިފައިވަނީ ހަތަރު ކޯހެއް.\nޓްރެއިން ފިޓްނެސް އާއި އިވޯވް އާއި ގުޅިގެން ރާއްޖޭގައި ހިންގަން ހަމަޖެހިފައި ވަނީ ހަތަރު ކޯހެކެވެ. އެއީ ލެވެލް ދޭއްގެ ކޯހަކާއި ލެވެލް ތިނެއްގެ ކޯހަކާއި ލެވެލް ދެއަކާއި ލެވެލް ތިނެއް އެއްކޮށް ކިޔަވައިދޭ ކޯހެއްގެ އިތުރުން ލެވެލް ހަތަރެއްގެ ކޯހެކެވެ. މިވަގުތު ފައްޓަން ތައްޔާރުވެފައިވަނީ ފުރަތަމަ ތިން ކޯހެވެ. ނަމަވެސް ވަރަށް އަވަހަށް ލެވެލް ހަތަރެއްގެ ކޯސް ވެސް ފަށާނެ އެވެ.\nލެވެލް ދޭއްގެ ކޯހަކީ "ޖިމް އިންސްޓްރަކްޓާ" ގެ ނަމުގައި ހިންގާ ކޯހެކެވެ. މިއީ ފައުންޑޭޝަން ލެވެލުގެ ކޯހެކެވެ. މި ކޯހުގައި ބައިވެރިވާން ބޭނުން ފަރާތްތަކަށް ބޭސިކް އިނގިރޭސި އާއި ހިސާބު އެނގެން ޖެހޭނެ އެވެ. ލެވެލް ތިނެއްގެ ކޯހަކީ "ޕާސަނެލް ޓްރެއިނާ ޕްރެކްޓިޝަނާ ޑިޕްލޮމާ" ގެ ނަމުގައި ހިންގާ ކޯހެކެވެ. މި ކޯހުގައި ބައިވެރި ވެވޭނީ ލެވެލް ދޭއްގެ ކޯސް ނިންމާފައިވާ ފަރާތް ތަކަށެވެ. ތިން ވަނަ ކޯހަކީ "ޖީމް އިންސްޓްރަކްޓާ އެންޑް ޕާސަނެލް ޓްރެއިނާ ޕްރެކްޓިޝަނާ ޑިޕްލޮމާ"ގެ ނަމުގައި ހިންގާ ކޯހެކެވެ. މި ކޯހަކީ ލެވެލް ދެއަކާއި ތިނެއް އެއްކޮށްލައިގެން ކިޔަވައިދޭ ކޯހެކެވެ. ލެވެލް ހަތަރެއްގެ ކޯހަކީ "ޖިމް އިންސްޓްރަކްޓާ އެންޑް ޕާސަނަލް ޓްރެއިނާ މާސްޓާ ޑިޕްލޮމާ" ގެ ނަމުގައި ހިންގާ ކޯހެކެވެ. މި ކޯހަށް އެލިޖެބްލް ވާނީ ލެވެލް ތިނެއްގެ ކޯސް ނިންމާ ފަރާތް ތަކެވެ.\nއޮންލައިންކޮށް ކިޔަވައިދޭ ކޯސްތަކަކީ އަތޮޅުތަކުން ބައިވެރިވާން ބޭނުން ފަރާތްތަކަށް ވެސް ފަސޭހަ ކަމާއެކު ބައިވެރިވެވޭނެ ކޯސްތަކެކެވެ. އެގޮތުން ކޯހުގައި ބައިވެރިވެ ކޯހުގެ ފީގެ އެޑްވާންސް ދައްކާ ފަރާތްތަކަށް ހާއްސަ ލޮގިން އައިޑީ އެއް ލިޞޭނެ އެވެ. އަދި އެ ލޮގިން މެދުވެރިކޮށް ކޯހާއި ބެހޭ މައުލޫމާތާއި ލެސަންތަކަށް އެކްސެސް ވެވޭނެ އެވެ. ކޯހުގެ ތިއޮރީ ބައި މުޅިންވެސް ކުރިޔަށް ގެންދާނީ އޮންލައިނު ކޮށެވެ. ނަމަވެސް ކޯހުގެ ޕްރެކްޓިކަލް ބައި ކުރިޔަށް ގެންދާނީ އިވޯވް ފިޓްނެސް ސެންޓަރުގަ އެވެ.\nއިވޯވުން ބުނީ މި ކޯސްތަކަށް ހޮވޭތާ ހަ މަސްދުވަހުގެ ތެރޭގައި ކޯސް ފުރިހަމަ ކުރަން ޖެހޭނެ ކަމަށެވެ.\nމި ފިޓްނެސް ކޯހަށް ފީ ދައްކަން ދެ އިހުތިޔާރެއް ދީފައި ވެއެވެ. އެގޮތުން ބޭނުން ނަމަ އިންސްޓޯލްމެންޓަށް ބަހާލައިގެން ވެސް ފީ ދެއްކިދާނެ އެވެ. ނޫން ނަމަ ފުލް ކޮށްވެސް ދައްކަންވީ އެވެ. ފުލްކޮށް ފީ ދައްކާ ފަރާތްތަކަށް ހާއްސަ ފުރުސަތެއް އިވޯވުން ދޫކޮށްފައި ވެއެވެ. އެގޮތުން ލެވެލް ދޭއްގެ ކޯސްތައް ހަދާ ބޭފުޅުންގެ ތެރެއިން ފުލް ޕޭމެންޓް ދައްކާ ފަރާތްތަކަށް އިވޯވުން ދެ މަސްދުވަހު ޖިމަށް ފްރީ އެކްސަސް ލިބޭނެ އެވެ. އަދި ލެވެލް ތިނެއްގެ ކޯސްތަކުގެ ބޭފުޅުންނަށް ހަތަރު މަސް ދުވަހު ފްރީ ޖިމް އެކްސަސް ލިބޭނެ އެވެ.\nއިވޯވްގެ މި ކޯސްތަތަކާއި ބެހޭގޮތުން އިތުރު މައުލޫމާތު އިވޯވްގެ ހޮޓްލައިން 9918866 އަށް ގުޅައިގެން ލިބޭނެ އެވެ.\nއިވޯވް އިންސްޓަގްރާމް: https://instagram.com/evovegym?igshid=7kpai0e8n1rn\nއިވޯވް ފޭސްބުކް: /https://facebook.com/evovefitness\nއިވޯވް ވެބްސައިޓް: /https://www.evovefitness.com


SunOnline: Dhiraagu Home Fiber Internet ah ithuru Data adhi Speed\nދިރާގުގެ ހޯމް ފައިބާ އިންޓަނެޓަށް އިތުރު ޑޭޓާ އަދި އިތުރު ސްޕީޑް\nދިރާގުން މިއަދު އެކުންފުނީގެ ހޯމް ފައިބަ ބްރޯޑްބޭންޑް ޕެކޭޖްތަކަށް ބޮޑެތި ބަދަލުތަކެއް ގެނެސް އެކަން އިއުލާންކޮށްފި އެވެ.\nދިރާގުން ބުނީ މި ފަހަރު ގެނައި ބަދަލުތަކާއެކު މިހާރު ކަސްޓަމަރުންނަށް އިތުރު ހަރަދަކާ ނުލާ އިތުރު ޑޭޓާ އާއި ސްޕީޑް ލިބިގެންދާނެ އެވެ.\nޕެކޭޖްތަކުގެ އަޕްގްރޭޑްތަކާއެކު ކަސްޓަމަރުންނަށް 20-65 ޕަސެންޓާ ދެމެދުގެ އިތުރު ޑޭޓާ އަދި މާ ރަނގަޅު ސްޕީޑްވެސް ލިބިގެންދާނެ ކަމަށް ދިރާގުން ބުންޏެވެ. ދިރާގު ހޯމް ފައިބާ ބްރޯޑްބޭންޑްގެ ހުރިހާ ޕެކޭޖްތަކެއްގެ އަޕްގްރޭޑް އޮގަސްޓް މަހުގެ ފުރަތަމަ ހަފުތާގައި ނިމޭނެ އެވެ.\nމިއައި ބަދަލާ ގުޅޭ ގޮތުން، ދިރާގު ޗީފް މާކެޓިން އޮފިސަ މަހުމޫދު ދައްސާ ވިދާޅުވި ގޮތުގައި ފައިބާ ބްރޯޑްބޭންޑް ޕެކޭޖްތަކަށް މި ގެނައި ބަދަލަކީ ދިރާގުން ރާއްޖޭގެ ހުރިހާ ހިސާބަކަށް ހައި ސްޕީޑް އިންޓަނެޓް ހެޔޮ އަގެގައި ފޯރުކޮށްދިނުމުގެ މަގުސަދުގައި ގެނައި ބަދަލެއް ކަމަށެވެ. އަދި މި ގެނައި ބަދަލާއެކު ކަސްޓަމަރުންނަށް އިންޓަނެޓުގެ މަހުފީ އިން 21-41 ޕަސެންޓާ ދެމެދުގެ ލުޔެއް ލިބޭނެ ކަމަށް އޭނާ ވިދާޅުވި އެވެ.\n"އެހެންކަމުން، ޑިޖިޓަލް ކޮށް ކިޔަވާ، މަސައްކަތް ކޮށް އަދި އެހެނިހެން ކަންތައްތައް ކުރުމަށް އިތުރު ފުރުސަތުތައް ހުޅުވިގެން ދާނެކަމަށް އުންމީދުކުރަން،" މަހުމޫދު ވިދާޅުވި އެވެ.\nމީގެ އިތުރުން ދިރާގުން ބުނީ ވޭތުވެ ދިޔަ މަސްތަކުގައި ކަސްޓަމަރުން އިންޓަނެޓް ބޭނުން ކުރާ މިންވަރަށް ބޮޑެތި ބަދަލުތަކެއް އައިސްފައިވާތަން ފެނުމާއެކު، ދިރާގުން ގަސްތުކުރީ، ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމަށާއި ކަސްޓަމަރުންގެ ބޭނުންތަކަށް ބަލައި ހޯމް ފައިބާ އިންޓަނެޓް ޕެކޭޖަތަކުން އިތުރު ޑޭޓާ އަދި ސްޕީޑް ލިބޭނެ ގޮތަކަށް ޕެކޭޖްތައް އަލުން ފަރުމާ ކުރުމަށް ކަމަށެވެ.\nރާއްޖޭގެ ގިނަ ގޭބިސީތަކަށް މިހާރު ދިރާގު ފައިބަރ ބްރޯޑްބޭންޑް އަޕްގްރޭޑްގެ އިތުރު ސްޕީޑް އަދި ޑޭޓާ ތަޖުރިބާ ކޮށްލެވެ އެވެ. އަދި ފައިބަރ ބްރޯޑްބޭންޑް ހިދުމަތް ލިބޭ ހުރިހާ ރަށެއްގައި ދިރިއުޅޭ ކަސްޓަމަރުންނަށް މި ޕެކޭޖްތައް ތަޖުރިބާ ކޮށްލުމުގެ މަގުފަހިކޮށްދިނުމަށް މަސައްކަތްކުރަމުން އަންނަ ކަމަށް ވެސް ދިރާގުން ބުންޏެވެ. އެގޮތުން 16 ރަށެއްގައި މިހާރު ދިރާގުން ދަނީ ނެޓްވޯކް ކެޕޭސިޓީ އަޕްގްރޭޑް ކުރުމުގެ މަސައްކަތް ކުރަމުންނެވެ.\nދިރާގު ފައިބަރ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ގިނަ އެލަވަންސް އަދި އެންމެ މަތީ ސްޕީޑްގެ ޕެކޭޖްތައް ހިމެނޭ ހިދުމަތެވެ. އަދި ދިރާގު ފައިބާ ބްރޯޑްބޭންޑް ނެޓްވޯކަކީ ރާއްޖޭގެ އެންމެ ބޮޑު ފައިބާ ނެޓްވޯކް ވެސްމެ އެވެ. އެގޮތުން އަގު، ކޮލިޓީ އަދި ސްޕީޑަށް އެއްވެސް ތަފާތުކުރުމެއް ނެތި މިހާރު ރާއްޖޭގެ ގޭބިސީގެ 76 ޕަސެންޓަށް އަދި 61 ރަށަށް މިހާރު މި ހިދުމަތް ދިރާގުން ވަނީ ފޯރުކޮށްދީފަ އެވެ.\nދިރާގުން މި އަޕްގްރޭޑް ތައާރަފުކޮށްފައިވަނީ ޑިޖިޓަލް ޓެކްނޮލޮނީ ދިވެހިންގެ ދިރިއުޅުމަށް ބޮޑެތި ބަދަލުތަކެއް ގެންނަމުންދާ ދުވަސްވަރެއްގަ އެވެ. ވަކިން ހައްސަކޮށް އިންޓަނެޓަށް ނުހަނު ބޮޑަށް ބަރޯސާވާން ޖެހިފައިވާ ދުވަސްކޮޅެއްގަ އެވެ.\nދިރާގު ފައިބާ އިންޓަނެޓަށް އިތުރު ޑޭޓާ އަދި ސްޕީޑް


Feydhoo ge Habeys Sarahdhun Champion akah!\nސާފް ޗެމްޕިއަންޝިޕް 2008 ގެ ފައިނަލު މެޗު، އަވަށްޓެރި ލަންކާގެ ކޮމަބޯގެ ސުގަތަދާތަ ސްޓޭޑިއަމްގައި އިންޑިއާ އާ ދެކޮޅަށް ރާއްޖެއިން ކުޅެމުން ދިޔަ އެވެ. ޓީވިން ވަގުތުން ދައްކަމުން ދިޔަ މެޗު ސ. ފޭދޫގައި ބަހައްޓާފައި ހުރި ބޮޑު އިސްކުރީނުން މެޗު ބަލަން ހުރީ އުމުރުން 15 އަހަރުގެ ޒުވާނެކެވެ.\nބޮޑު އިސްކުރީން ބަހައްޓާފައި ހުރީ ފޭދޫގެ ޒުވާން ކުދިން އެއްވެ އުޅޭ ސަރަހައްދުގަ އެވެ. އެ ކުދިންގެ ބަހުންނަމަ "ހަބޭސް ސަރަހަދު" ގަ އެވެ. އެތަނުގައި މެޗު ބަލަން ހުރި އުމުރުން 15 އަހަރުގެ ޒުވާނަކީ މިދިޔަ އަހަރުގެ ސާފް ޗެމްޕިއަންޝިޕް ރާއްޖެއަށް ކާމިޔާބު ކޮށްދިނުމުގައި އެންމެ މުހިންމު ދައުރެއް އަދާކުރި އިބްރާހިމް މަހްދީ ހުސައިން (ހައްބޭސް އިއްބެ) އެވެ.\nއެ އަހަރުގެ ސާފް ޗެމްޕިއަންޝިޕްގެ ފައިނަލުގައި މުހުތާރު ނަސީރު (ޓޫކިލޯ) އިންޑިއާ ކޮޅަށް ބާރު އުންޑައެއްހެން ލަނޑުން ފޭދޫގެ ބޮޑު ސްކުރީނުން މެޗު ބަލަން ހުރި އިއްބެ އުފަލުން ގައިން ހީބިހިނަގައިގެން ދިޔަ އެވެ. ގައުމީ ޖޯޝުން އޭނާ ލޭ ކައްކުވާލި އެވެ. މެޗު ބަލަން ހުރެ ވަރުގަދަ އަޒުމެއް ކަނޑައެޅި އެވެ. ފުޓްބޯޅައިން ބޮޑު ކާމިޔާބެއް ގެންނައިރު އޭނާގެ ހިއްސާ ރާއްޖޭގެ ގައުމީ ޓީމުގައި އޮންނަން އޭނާ އަޒުމު ކަނޑައެޅި އެވެ.\n"އޭރުވެސް ހިތައް އެރި ގައުމީ ޓީމަށް އަޅުގަނޑު ވެސް ކުޅޭ ނަމޭ، އޭރު ފައިނަލު މެޗު ބަލަން އިނދެ ވެސް ހިތަށް އެރި، ރާއްޖެއިން ތައްޓެއް ހޯދާއިރު އެ ކާމިޔާބުގައި އަހަރެން ހިއްސާ ވާނަމޭ،" އޭރު ޝުއޫރުތައް އިއްބެ އަވަސް އާ ހިއްސާ ކުރި އެވެ. "އޭރުންސުރެ ހިތަށް އަރައިގެން ހުރި ކަމެއް އަޅުގަނޑު ހުރެގެން ހާސިލު ކުރެވުނީމަ ވަރަށް ބޮޑު އުފަލެއް ލިބުނު."\nމިދިޔަ އަހަރުގެ ފައިނަލު މެޗުގައި އިންޑިއާ ކޮޅަށް ރާއްޖޭގެ ފުރަތަމަ ލަނޑު ކާމިޔާބު ކުރީ އިއްބެ އެވެ. އެއީ މުޅި އޭނާގެ ކެރިއަރުގައި ވެސް ޖެހި އެންމެ ހާއްސަ ލަނޑަށް ވެގެންދާނެ އެވެ. އެހެން ނަމަވެސް އޭނާ ޖެހި ލަނޑުގެ ވާހަކަ ދައްކަން އިއްބެ އެހާ ގަޔާއެއް ނުވި އެވެ. އޭނާ ބުނީ ކާމިޔާބު ލިބުނީ ޓީމެއްގެ ގޮތުގައި ކުރި މަސައްކަތުން ކަމަށެވެ.\n"އެއީ ވަރަށް ބައިވަރު މަސައްކަތް ޓީމުގެ ހިމެނޭ ކޮންމެ މެންބަރަކު ވެސް މި މަސައްކަތުގައި ހިއްސާވި، އެވަރަށް މަސައްކަތް ނުކުރިނަމަ މި ކާމިޔަބެ ނުލިބޭނެ." އިއްބެ ބުންޏެވެ.\nމުބާރާތަށް ރާއްޖެއިން ކުރިމަތިލީ ވަރަށް ޒުވާން ސްކޮޑަކާއެކު އެވެ. މުބާރާތް ޗެމްޕިއަންކަން ހޯދައިގެން ރާއްޖެއިން ނިންމާލީ ބަދަލު ދެ ކީޕަރުން ފިޔަވައި ސްކޮޑުގައި ހިމެނުނު ކޮންމެ ކުޅުންތެރިޔަކަށް މުބާރާތުން ކުޅުމުގެ ފުރުސަތު ދީގެންނެވެ.\nގައުމީ ފުޓްބޯޅް ޓީމް ސާފް ސުޒުކީ ކަޕް ސާފް ޗެމްޕިއަންޝިޕް


ލީބިޔާ - ވިކިޕީޑިއާ\nIslamic Republic Libya\nAl-Jamāhīriyyah al-ʿArabiyyah al-Lībiyyah aš-Šaʿbiyyah al-Ištirākiyyah al-ʿUẓmā ފަންވަތް:Ar icon\n- Leader and Guide of the Revolution Muammar al-Gaddafi\n- Secretary General of the General People's Congress Mohamed Abdul Quasim al-Zwai\n- Prime Minister Baghdadi Mahmudi\n- Relinquished by Italy 10 February 1947\n- From United Kingdom & France under United Nations Trusteeship\n- 2009 estimate 6,420,000 (105th)\n- 2006 census 5,670,6881\n- Total $91.078 billion (68th)\n- Per capita $14,381 (53rd)\n- Total $60.609 billion (59th)\n- Per capita $9,570 (52nd)\nHDI (2007) 0.847\nError: Invalid HDI value · 55th\n1. Arabic (de jure), Libyan Arabic (de facto)\nލީބިޔާއަކީ އުތުރު އެފްރިކާއަށް ނިސްބަތްވާ ޤައުމެކެވެ.\nލީބިޔާގެ ރަސްމީ ބަހަކީ ޢަރަބި ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ލީބިޔަންސްއެވެ. ޤައުމުގެ އެންމެ ބޮޑު ޝަހަރަކީ ތަރާބުލްސްއެވެ. މި ޤައުމުގެ ވެރިރަށަކީ ވެސް މިއީއެވެ. މިއީ ޖަމާހިރީ ވެރިކަމެއް އޮންނަ ޤައުމެކެވެ. ޤައުމުގެ އާބާދީއަކީ6މިލިއަނެވެ. އެހެންކަމާއެކު، މިއީ ދުނިޔޭގައި 102 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 1.76 މިލިޔަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ ly. އެވެ. ކޯލިން ކޯޑަކީ +218 އެވެ. ފައިސާގެ ގޮތުން ބޭނުންކުރަނީ ދީނާރެވެ.\nލީބިޔާގެ ރަސްމީ ނަމަކީ ގްރޭޓް ސޯޝަލިސްޓް ޕީޕަލްސް ލީބިޔަން އަރަބް ޖަމާހިރިއްޔާއެވެ. ޢަރަބި ބަހުން ކިޔަނީ އަލްޖަމާހިރިއްޔާ އަލްޢަރަބިއްޔާ އައްލީބިއްޔާ އައްޝަޢްބިއްޔާ އަލްއިޝްތިރާކިއްޔާ އަލްޢުޡްމާއެވެ.\nލީބިޔާގެ އުތުރުގައި އޮތީ މެދުތެރޭ ކަނޑެވެ. ލީބިޔާގެ އިރުމަތީގައި އޮތީ މިޞްރެވެ. އިރުދެކުނުގައި އޮތީ ސޫދާނެވެ. ދެކުނުގައި އޮތީ ޝާދާއި ނީޖަރެވެ. ހުޅަނގުގައި އޮތީ އަލްޖަޒާއިރާއި ތޫނިހެވެ.\nއާސާރީ ގޮތުން ހެކި ލިބޭ ގޮތުގައި ޢީސާއީ މީލާދުގެ 8000 އަހަރު ކުރީން ވެސް ލީބިޔާގައި މީހުން ދިރިއުޅުނެވެ. ލީބިޔާގައި ދިރިއުޅުނު އެންމެ ބޯދާ އެއް ދަރިކޮޅަކީ ބަރްބަރީންނެވެ. މި މީހުންނަކީ ގެރިބަކަރި ގެންގުޅުމާއި ދަނޑުވެރިކަން ކުރުމުގެ ހުނަރު ލިބިފައި ތިބި ބައެކެވެ. އޭގެ ފަހުން ފީނީޤީންނާއި ކަރްތަގީނިއަނުންނާއި ޔޫނާނީންނާއި ފާރިސީންނާއި ރޫމީންނާއި ޢަރަބީންނާއި ތުރުކީންގެ އިތުރުން އިރުމަތީ ރޫމީން ވެސް ލީބިޔާގައި ވެރިކަން ހިންގާފައިވެއެވެ. ރޫމީންނާއި ޔޫނާނީންގެ ބައެއް އާސާރީ ތަންތަން ފެންނަން ހުރި ކަމުގައި ވިޔަސް މި ޙަޟާރަތްތަކުގެ މާ ބޮޑު އަސަރެއް މިއަދުގެ ލީބިޔާއަކުން ފެންނާކަށެއް ނެތެވެ. ލީބިޔާގައި އެންމެ ފުރަތަމައަށް ވިޔަފާރީގެ މަރުކަޒުތަކެއް ހަދާފައިވަނީ ފީނީޤީންނެވެ. ޔޫނާނީންގެ ބާރުގެ ދަށުގައި އޮތީ އިރުމަތީ ލީބިޔާއެވެ. މުސްލިމުން ލީބިޔާ ފަތަޙަކޮށްފައިވަނީ މީލާދީން 644 ވަނަ އަހަރުގައެވެ. މި ފަތަޙަ ފުރިހަމަ ވެފައިވަނީ މީލާދީން 655 ވަނަ އަހަރުގައެވެ. ދެން މި ސަރަޙައްދުވެގެން ދިޔައީ އުމަވީ ޚިލާފަތުގެ ދަށުގައި އޮތް ތަނަކަށެވެ. މީލާދީން 1912 ވަނަ އަހަރުން 1927 ވަނަ އަހަރަށް ލީބިޔާ އޮތީ އިޓާލިޔަން ނޯ^ް އެފްރިކާގެ ގޮތުގައެވެ. ލީބިޔާއަށް ފުރިހަމަ މިނިވަންކަމެއް ލިބިފައިވަނީ 24 ޑިސެންބަރު 1951 ގައެވެ.\nލީބިޔާގެ ބިމާ އަޅާ ބަލާއިރުގައި ލީބިޔާގެ އާބާދީއަކީ ވަރަށް ކުޑަ އާބާދީއެކެވެ. އެހެނީ ލީބިޔާއަކީ ބިމުގެ ގޮތުން ބަލާއިރުގައި މުޅި ދުނިޔޭގައި ވެސް 17 ވަނަ އަށް އެންމެ ބޮޑު ޤައުމެވެ. ލީބިޔާގެ މީހުންގެ ތެރެއިން ގިނަ މީހުންނަކީ ޤަބަލީ އަދި ޞަޙަރާއަށް ނިސްބަތްވާ ޢަރަބި ބަދަވީންނެވެ. ލީބިޔާގެ އާބާދީގެ 80% މީހުންގެ މާދަރީ ބަހަކީ ޢަރަބި ބަހެވެ. ލީބިޔާގެ އާބާދީގެ 97% މީހުންނަކީ މުސްލިމުންނެވެ. އާބާދީގެ 2% މީހުންނަކީ ކްރިސްޓިޔަނުންނެވެ. 1% މީހުންނަކީ އެހެން ދީންތަކަށް ތަބާވާ މީހުންނެވެ.\nލީބިޔާގެ ސަގާފަތަކީ މަޣުރިބުގައި ހިމެނޭ އަވަށްޓެރި ޤައުމުތަކުގެ ސަގާފަތްތަކާ ވަރަށް އެއްގޮތްކަން ބޮޑު ސަގާފަތެކެވެ. ލީބިޔާ މީހުން ޤަބޫލުކުރާ ގޮތުގައި އެމީހުންނަކީ ޢަރަބީންގެ ބިޔަ މުޖުތަމަޢުގެ ތެރޭގައި ހިމެނޭ ބައެކެވެ. މިކަން ދެމެހެއްޓުމުގެ ގޮތުން އެމީހުން ވަނީ ބަރްބަރީ ބަސް ބޭނުންކުރުމާއި އެ ބަހުން ކިޔަވައި ދިނުން ވެސް މުޅީން މަނާކޮށްފައެވެ. އަދި ލީބިޔާގެ ހަމައެކަނި ރަސްމީ ބަހަކީ ވެސް ޢަރަބި ބަހެވެ. ލީބިޔާއަކީ މިއުޒިކުގެ ގޮތުން ވެސް ވަރަށް މުއްސަނދި ސަގާފަތެއް ލިބިފައިވާ ޤައުމެކެވެ.\nލީބިޔާގެ އިޤްތިޞާދު މައިގަނޑު ގޮތެއްގައި ބިނާވެފައިވަނީ އެ ޤައުމުން ނެގޭ ތެލުގެ މައްޗަށެވެ. ވޯލްޑް ބޭންކުން ސިފަކުރާ ގޮތުގައި ލީބިޔާގެ އިޤްތިޞާދަކީ “އަޕަރ މިޑްލް އިންކަމް އިކޮނޮމީ” އެކެވެ. މީލާދީން 80 ގެ ކުރީކޮޅުގައި ލީބިޔާއަކީ މުޅި ދުނިޔޭގައި ވެސް އެންމެ މުއްސަނދި ޤައުމުތަކުގެ ތެރޭގައި ހިމެނޭ ޤައުމެކެވެ. އެ ޤައުމުގެ އިޤްތިޞާދު އަޑިއަޅާލީ އެ ޤައުމާ ދެކޮޅަށް ހުޅަނގުގެ ޤައުމުތަކުން ދަތިކުރުމުގެ ފިޔަވަޅުތައް އެޅުމުގެ ސަބަބުންނެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 14381 ޑޮލަރެވެ.\n↑ 2.0 2.1 2.2 2.3 "Libya". International Monetary Fund. Retrieved 2009-10-01.\n↑ "Human Development Report 2009. Human development index trends: Table G" (PDF). The United Nations. Retrieved 2009-10-10.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 15 އޮކްޓޫބަރު 2021، 14:38 ގައެވެ.


Taliban in al-Qaida ah haali hadhaidheefaane tha? | Mihaaru\nތާލިބާނުން އަލްގާއިދާ އަށް ހާލި ހަދައިދީފާނެތަ؟\nއަލްގައިދާގެ ހަނގުރާމަވެރިން އަފްޣާނިސްތާނުގައި -- ފައިލް ފޮޓޯ\nއަފްގާނިސްތާނުގައި އޮތް ތާލިބާން ޖަމާއަތުގެ ވެރިކަމާ ދެކޮޅަށް، އޮކްޓޫބަރު 7، 2001 ގައި އެމެރިކާ ސިފައިން ހަނގުރާމަ ފެށި ސަބަބަކީވެސް އެއީ އެވެ. ސެޕްޓެމްބަރު 11، 2001 ގައި އެމެރިކާ އަށް ދިން ވަރުގަދަ ޓެރަރިސްޓް ހަމަލާގެ މޭސްތިރިޔާ، އަލްގާއިދާގެ ލީޑަރު އުސާމާ ބިން ލާދިން އަށް، ތާލިބާން ޖަމާއަތުން ފުރިހަމަ ހިމާޔަތާއި ރައްކާތެރިކަން ދީގެން، އެ ގައުމުގައި ގެންގުޅުމެވެ.\nސެޕްޓެމްބަރު 11ގެ ހަމަލާގެ ޒިންމާ، އަލްގާއިދާ އިން އުފުލުމާއެކު، އުސާމާ ބިން ލާދިން އެމެރިކާއާ ހަވާލު ކުރުމަށް، އެމެރިކާ އިން ތާލިބާން ސަރުކާރުގައި އެދުނެވެ. ނަމަވެސް ފާޅުގައި އެކަމަށް އިންކާރުކޮށް، ތާލިބާނުންގެ މެހުމާންދާރީގައި ހުރި މީހެއްގެ ކަރަށް ދަންމަޅި ފައްތަން އެމެރިކާއާ ހަވާލު ނުކުރާނެ ކަމަށް ބުންޏެވެ.\nއުސާމާ ބިން ލާދިން އާއި އަލްގައިދާގެ މިހާރުގެ ލީޑަރު އައިމަން ޒަވާހިރީ -- ފައިލް ފޮޓޯ\nއެމެރިކާ އާއި އިނގިރޭސި ވިލާތުން ޓެރަރިޒަމާ ދެކޮޅަށް އެކުލަވައިލި ގުޅިފައިވާ ލަޝްކަރުން ތާލިބާނުންގެ އަމާޒުތަކަށް ހަމަލާ ދޭން ފެށީ، ތާލިބާނުންގެ އެ ޖަވާބާ ގުޅިގެންނެވެ. އެ ހަނގުރާމަ 20 އަހަރަށް ދެމިގެން ދިއުމަށް ފަހު، ގުޅިފައިވާ ލަޝްކަރުގެ ސިފައިން އަފްގާނިސްތާން ދޫކޮށް ފައިބަން ފެށީ، މިދިޔަ މެއި މަހުގެ ތެރޭގަ އެވެ. ޖުލައި މަސް ނިމުނު އިރު، ގިނަ އަދަދެއްގެ ސިފައިން ފައިބައި ނިމިއްޖެ އެވެ.\nވިހި އަހަރަށް ފަހު ތާލިބާނުން އަފްގާނިސްތާނު ހިފީ މިމަހުގެ 14 ވަނަ ދުވަހުގެ ރެޔެވެ. ތާލިބާންގެ ހަނގުރާމަވެރިން އެރޭ ކާބުލް ވަށައިގެން ހިސޯރުކުރި އެވެ. ރައީސް އަޝްރަފް ޣަނީ އަށް، ވެރިކަމާއި ގައުމު ދޫކުރައްވައި ވަޑައިގަތުން ނޫން ގޮތެއް ނެތެވެ. އަފްގާނިސްތާނުގެ އަސްކަރިއްޔާ ވެސް އަމާންދީ، ހުރިހާ ސިފައިން ފިލީ އެވެ.\nތާލިބާނުން ވެރިރަށް ކާބުލްއަށް ވަނީ އެއްވެސް ކުރިމަތިލުމަކާ ނުލަ އެވެ. ރިއާސީ ގަނޑުވަރު ވެސް ތާލިބާނުންނާ ހަވާލު ކުރީ، ރައީސް އަޝްރަފް ޣަނީގެ ހާއްސަ ސެކްރެޓަރީ އެވެ. ރައީސް އަޝްރަފް ޣަނީ ގައުމުން ބޭރަށް ވަޑައިގަތުމަށް ފަހު ވިދާޅުވީ، އިތުރު ލޭއޮހޮރުވުމަކަށް ފުރުސަތު ނުދެއްވުމުގެ ގޮތުން ގައުމާއި މަގާމު ދޫކުރައްވައި ވަޑައިގަތީ ކަމަށެވެ.\nއަލްގައިދާ އަށް ހިމާޔަތް ދިން، އަފްގާންގެ ކުރީގެ ރައީސް މުއްލާ އުމަރު\nއެހިސާބުން ހަނގުރާމަ ހުއްޓުނީ އެވެ. މިދިޔަ އަހަރުތަކުގައި އަފްގާނިސްތާނުގެ އެކި ސަރަހައްދުތަކުން އަބަދާ އަބަދު އިވެމުން ދިޔަ ބަޑީގެ އަޑުފައްގަނޑެއް މިހާރު ނުއިވެ އެވެ. ބޯމަތިން އުދުހޭ އަސްކަރީ ހެލިކޮޕްޓަރުތަކާއި މަތިންދާބޯޓުތަކާއި ޑްރޯންތަކެއް މިހާރު ނުފެނެ އެވެ. ހަމަހިމޭންކަން ފެތުރިއްޖެ އެވެ.\nނަމަވެސް، އަފްގާނިސްތާނު ރައްޔިތުން ވެސް އަދި ބައިނަލްއަގުވާމީ މުޖްތަމައު ވެސް މާޒީ ހަނދާނެއް ނުނެތެ އެވެ. ވިހި އަހަރު ވެގެން ދިޔަސް، ތާލިބާނުން 1996 ން 2001 އަށް އެ ގައުމުގައި ވެރިކަން ކުރި އިރު، ކަންތައް ކުރި ގޮތް އަދިވެސް ހަނދާނުގައި ހުރި މީހުން މަދެއް ނޫނެވެ.\nތާލިބާނުންނަށް އަލުން ވެރިކަން ލިބުމާއެކު އުފެދޭ އެންމެ ބޮޑު ބިރަކީ، އެ ޖަމާއަތުން ކުރިން ހިންގަމުން އައި ޓެރަރިސްޓް އަމަލުތަކާއި ލާއިންސާނީ އަދި އިންސާނީ ހައްގުތަކާ ހިލާފު އަމަލުތައް ތަކުރާރުވުމުގެ ބިރެވެ. ވަކިން ހާއްސަކޮށް ބައިނަލްއަގުވާމީ މުޖްތަމައުގެ ކަންބޮޑުވުމަކީ، އަލްގާއިދާ ޖަމާއަތް އަނެއްކާ ވެސް އެ ގައުމުގައި ހާލި ހަދައި، ބައިނަލްއަގުވާމީ ޓެރަރިސްޓް ހަމަލާތައް ވިލަރެސްކުރާ މަރުކަޒަކަށް އަފްގާނިސްތާނު ވެދާނެތީ އެވެ.\nއެއްވެސް އޮޅުމެއް ނެތް ގޮތުގައި، ވިހި އަހަރު ފަހުން ތާލިބާނުންނަށް އަލުން އެ ގައުމުގެ ވެރިކަން ލިބުމަކީ، އިސްލާމީ ހަރުކަށި ފިކުރުގެ ތެރެއިން، އަމިއްލަ އެދުމުގައި ވެރިކަން ކުރަން ބޭނުންވާ، އަލްގާއިދާ އާއި އިސްލާމިކް ސްޓޭޓް، ސީރިޔާގެ ހަނގުރާމަވެރި ޖަމާއަތްތަކާއި އެ ޖަމާއަތްތަކަށް ވާގިވެރިވެ ހަނގުރާމައިގައި ބައިވެރިވާން ބޭނުންވެފައި ތިބި މީހުންނަށް ލިބުނު ވަރަށް ބޮޑު ހިތްވަރަކަށް ވާނެ އެވެ.\nސުވާލަކީ އަލްގާއިދާ އެނބުރި އަފްގާނިސްތާނަށް އަންނާނެތޯއެއް ނޫނެވެ. ސަބަބަކީ އަލްގާއިދާ މިހާރު ވެސް އެ ގައުމުގައި އެބަ އޮތެވެ. ހަގީގީ ސުވާލަކީ އަލްގާއިދާ އާއި އިސްލާމިކް ސްޓޭޓް ފަދަ ހަރުކަށި ފިކުރުގެ ޖަމާއަތްތަކަށް އަފްގާނިސްތާނުގައި ހާލި ހެދުމުގެ ފުރުސަތު، ތާލިބާނުން ދީފާނެ ހެއްޔެވެ.\nއަފްގާނިސްތާނުގައި ތިބި އެމެރިކާ ސިފައިން އެ ގައުމުން ފޭބުމާ ބެހޭ ގޮތުން އެމެރިކާ އާއި ތާލިބާނުންނާ ދެމެދު ގަތަރުގެ ވެރިރަށް ދޯހާގައި މިދިޔަ އަހަރު އެއްބަސްވި އެއްބަސްވުމުގެ ވެސް މައިގަނޑު ޝަރުތަކީ، އެއްވެސް ޓެރަރިސްޓު ޖަމާއަތަކަށް އަފްގާނިސްތާނުގެ ބިމުން ހިޔާވަހިކަން ނުދިނުމެވެ. ވަކިން ހާއްސަކޮށް، އެމެރިކާ އާއި އެމެރިކާގެ ބައިވެރިންނަށް ހަމަލާ ދޭން ރާވާ ބަޔަކަށް، އަފްގާނިސްތާނުން ފުރުސަތު ނުދިނުމެވެ.\nމިދިޔަ އަންގާރަ ދުވަހު ވެރިރަށް ކާބުލްގައި ތާލިބާނުންގެ ފަރާތުން ނޫސްވެރިންނަށް މައުލޫމާތު ދެމުން، އެ ޖަމާއަތުގެ ތަރުޖަމާނު ޒަބީހުﷲ މުޖާހިދު ބުނި ގޮތުގައި، އެއްވެސް ގައުމަކަށް ނުރައްކާ ކުރާ ބިމަކަށް އަފްގާނިސްތާނު ނުވާނެ އެވެ.\n"އިސްލާމީ އިމާރާތުން" (އަފްގާނިސްތާނުން) މުޅި ދުނިޔެއަށް މި ވައުދުވަނީ، އަފްގާނިސްތާނުން ދުނިޔޭގެ އެއްވެސް ގައުމަކަށް ނުރައްކަލެއް ނުފޯރާނެ ކަމަށް. އަހަރެމެން ބޭނުންވަނީ ހުރިހާ އެންމެން ބައިވެރިވާ ސަރުކާރެއް ގާއިމުކުރަން،" ޒަބީހުﷲ މުޖާހިދު ބުންޏެވެ.\nތާލިބާނުން އަފްގާނިސްތާނުގައި: ތާލިބާނުން ބުނަނީ ފިލައިގެން އުޅޭ ބަޔަކަށް ފުރުސަތެއް ނެތް ކަމަށް -- ފޮޓޯ: އޭއެފްޕީ\n"އަހަރެމެން ބޭނުން ވަނީ ހަނގުރާމަ ނިމުމަކަށް ގެންނަން. ގައުމުގެ އެތެރޭގައި ވެސް އަދި ގައުމުން ބޭރުން ވެސް ދުޝްމަނުންނެއް ބޭނުމެއް ނޫން. އަހަރެމެންގެ ހިތުގައި އެއްވެސް ބަޔަކާ މެދު އަދާވާތްތެރިކަމެއް ނެތް. އަހަރެމެންގެ ވެރިންގެ އަމުރާ އެއްގޮތަށް، އަހަރެމެން މިތިބީ ހުރިހާ އެންމެނަށް މައާފް ކޮށްގެން."\nއެމެރިކާ އާއި ތާލިބާނުންނާ ދެމެދު ސޮއިކުރި އެއްބަސްވުމުގައި ބުނެފައިވާ ގޮތުން، އަލްގާއިދާ ނުވަތަ ޓެރަރިސްޓް ޖަމާއަތެއްގެ ބަޔަކަށް ވެސް އަފްގާނިސްތާނުގެ ތެރޭގައި، ހަނގުރާމައިގެ ތަމްރީނުތަކާއި ޓެރަރިސްޓު ހަމަލާތައް ދޭނެ ގޮތުގެ ތަމްރީނުތައް ހެދުމަށް ފުރުސަތެއް ނުދޭނެ އެވެ.\nމިދިޔަ އާދިއްތަ ދުވަހު އަފްގާނިސްތާނުގެ ކާބުލް ވައިގެ ބަނދަރުން އެމެރިކާގެ އަސްކަރީ މަތިންދާބޯޓެެއް ފުރާއިރު، އާންމުންގެ ބަޔަކު ބޯޓާ އެކުގައި، ރަންވޭ މަތިން ދުވަނީ. --ފޮޓޯ:އޭޕީ\nހުޅަނގުގެ ބައެއް ސިއްރު މައުލޫމާތުތަކުން އެނގޭ ގޮތުގައި އަލްގާއިދާ ޖަމާއަތާއި ތާލިބާން ޖަމާއަތާ ދެމެދު މިހާރު މާ ބަދަހި ގުޅުމެއް ނެތެވެ. އެކަން އެގޮތަށް މެދުވެރިވީ، އަލްގާއިދާގެ ވެރިޔާ އުސާމާ ބިން ލާދިން ޝިކާރަކުރުމަށް އެމެރިކާ އިން ކުރި ހަނގުރާމައިގައި، އަފްގާނިސްތާނުގެ ތެރެއިން ތާލިބާނުންގެ ފުރިހަމަ ހިމާޔަތް ނުލިބި، ޕާކިސްތާނަށް ދާން ޖެހުމުންނެވެ.\nއަދި ޕާކިސްތާނުގައި ފިލައިގެން އުޅެނިކޮށް، އެމެރިކާ ސިފައިން ހިންގި ހާއްސަ އޮޕަރޭޝަނެއްގައި ބިންލާދިން މަރައިލުމާ ގުޅިގެން، ބިންލާދިންގެ ހިންގުންތެރިކަމާ އެއްވަރަށް އަލްގާއިދާ ހިންގާނެ ދެ ވަނަ ލީޑަރަކު އެ ޖަމާއަތުގައި ނެތެވެ. މިސްރުގެ އައިމަން އައްޒަވާހިރީ އަލްގާއިދާގެ ވެރިކަމާ ހަވާލުވި ނަމަވެސް، ބިންލާދިންގެ ނެތިދިޔުމާ އެކު، އަލްގާއިދާ ވެސް ބައިބައިވެގެން ދިޔައީ ކަމަށް ބައެއް މީޑިއާތައް ބުނެ އެވެ.\nއަލްގައިދާ ހަނގުރާމަވެރިން އަފްގާނިސްތާނުގައި ޓްރެއިނިން ހަދަނީ -- ފައިލް ފޮޓޯ\nނަމަވެސް އަލްގާއިދާގެ ނުރައްކާ މުޅިން ފިލައިގެން ދިޔައީ ކަމަށް ނިންމަން އަދި މާ އަވަހެވެ. އިނގިރޭސި ދިފާއީ ވަޒީރު ބެން ވެލެސް ވިދާޅުވާ ގޮތުގައި އަލްގާއިދާ އަލުން އެނބުރި އައުމަކީ ވެދާނެ ކަމެކެވެ. "އެހެންވެ އަހަރެން މި ބުނަނީ މިއީ އެ ނިންމުން ނިންމަން ރަނގަޅު ވަގުތެއް ނޫނޭ." އެމެރިކާ އާއި ނޭޓޯ ސިފައިން އެމެރިކާ އިން ބާލަން ނިންމި ނިންމުމަށް އިޝާރާތް ކުރައްވައި ވެލެސް ވިދާޅުވި އެވެ.\nކޮންމެއަކަސް، ތާލިބާނުން އެނބުރި އައުމަށް ފަހު، މިހާތަނަށް ދައްކަމުން އަންނަ ވާހަކަތަކަށް ބަލާއިރު، އެ ޖަމާއަތުގެ ސިޔާސަތުތަކަށް ވަރަށް ބޮޑެތި ބަދަލުތަކެއް އަތުވެއްޖެ އެވެ. ބަސްމަގު ބަދަލުވެއްޖެ އެވެ. ވެރިރަށް ކާބުލް ހިފިތާ ފަސް ދުވަސް ވެގެން ދާއިރު، މީގެ ކުރިން އެ ޖަމާއަތުން ފެނުނު ހަރުކަށިކަމާއި އަނިޔާވެރިކަމެއް އަދި ނުފެނެ އެވެ.


އިހަވަންދޫ ސްކޫލުގެ ރަންޔޫބީލް ގުނާނަ އިފްތިތާޙްކޮށްފި — Ihavandhoo.com\nއިހަވަންދޫ ސްކޫލުގެ ރަންޔޫބީލް ގުނާނަ އިފްތިތާޙްކޮށްފި\nރަންޔޫބީލް ގުނާނަ އިފްތިތާހު ކޮށްދެއްވީ އިހަވަންދޫ ދާއިރާގެ މެމްބަރު މުޙައްމަދު ޢަބްދުﷲ. ފޮޓޯ: އިހަވަންދޫ ސްކޫލް\n2019 ވަނަ އަހަރަކީ އިހަވަންދޫ ސްކޫލަށް ފަންސާސް އަހަރު ފުރޭ، އެ ސްކޫލުގެ ރަންޔޫބީލް އަހަރު ކަމަށް ވާތީ އެ ސްކޫލުގެ ރަންޔޫބީލް ގުނާނަ (ކައުންޓްޑައުން) ރަސްމީކޮށް އިފްތިތާހްކޮށްފިއެވެ.\n2019ވަނަ އަހަރުގެ ދިރާސީ އައު އަހަރު ފެށުމާ ގުޅުވައިގެން 2019 ޖަނަވަރީ 13 ވަނަ ދުވަހު ހެނދުނު 6:30ގައި އިހަވަންދޫ ސްކޫލުގައި ބޭއްވީ ޚާއްޞަ އެސެންބުލީގައި ރަންޔޫބީލް ގުނާނަ އިފްތިތާހު ކޮށްދެއްވީ އިހަވަންދޫ ދާއިރާގެ އިއްޒަތްތެރި މެންބަރު އަލްފާޟިލް މުޙައްމަދު އަބުދުﷲއެވެ.\nއިހަވަންދޫ ސްކޫލުގެ ރަންޔޫބީލްގެ ހަރަކާތްތައް ކުލަ ގަދަގޮތެއްގައި ފާހަގަ ކުރުމަށް އެ ސްކޫލުން ދަނީ ޚާއްޞަ ކޮމެޓީއެއް އެކުލަވައިލާ އެ ކޮމެޓީގެ ބެލުމުގެ ދަށުން ތަފާތު ކަންކަން ރާވާ ހިންގުމަށް ތައްޔާރުވަމުންނެވެ.\nއިހަވަންދޫ ސްކޫލަކީ 830އަށް ވުރެ ގިނަ ދަރިވަރުން ތައުލީމު ހާސިލުކުރަމުންދާ ސްކޫލެކެވެ. ފައުންޑޭޝަން ސްޓޭޖް އިން ފެށިގެން ގްރޭޑް 12 އަށް އެ ސްކޫލުގައިދަނީ ކިޔަވައިދެމުންނެވެ. އިހަވަންދޫ ސްކޫލަށް ފަންސާސް އަހަރު ފުރޭނީ 2019 މޭ 25 ވަނަ ދުވަހުއެވެ.


Anehkaaves Sumon mia eh\nއަނެއްކާވެސް ޝުމޮން މިއާއެއް!\nޒުހާގެ މަރުގެ މައްސަލާގައި ހައްޔަރުކޮށް ދައުވާކޮށްފައިވަާ ސުމޮން މިއާ: އިއްސެގެ މަރުގައި ވެސް އިސްކޮށް އުޅެނީ ސުމޮން މިއާއެއް - މުހައްމަދު އަޒާން | އަވަސް\nމިދިޔަ ޖެނުއަރީ މަހު ކުރީކޮޅު މާލޭ މަގުމަތީގައި މަރާލާފައި އޮއްވާ ފެނުން ހައްވާ ޒުހާގެ މަރުގެ ތަހުގީގު ނިމި އެކަމުގައި ޝާމިލުވާ މީހާ މިހާރު ވަނީ އެނގިފަ އެވެ. އެ އަމަލު ހިންގި ކަމަށް އޭނާ ޝަރީއަތުގައި އެއްބަސްވެ އެވެ. އެއީ ބަންގްލަދޭޝްގެ ރައްޔިތެއް ކަމަށްވާ ޝުމޮން މިއާ އެވެ.\nއޭނާގެ ޝަރީއަތް ކުރިއަށް ދަނިކޮށް އެހެން ޝުމޮން މިއާއެއްގެ ވާހަކަ މިހާރު މިއޮތީ ފެންމަތިވެފަ އެވެ. އަނެއްކާވެސް މަރަކާ ގުޅޭ ނަމެވެ. މިދިޔަ ހުކުރު ދުވަހު ވަރަށް އިހާނެތިކޮށް މަރާލާފައި އޮތްވާ ފެނުނު އިސްމާއީލް އުމަރުގެ މަރުގެ މައްސަލާގައި އެންމެ ބޮޑަށް ތުހުމަތު ކުރެވެނީ ވެސް ޝުމޮން މިއާއަކަށެވެ. އެއީ އިހަވަންދޫ އައިސްޕްލާންޓްގައި މަސައްކަތް ކުރަމުން ދިޔަ ޝުމޮން މިއާ އެވެ.\nފުލުހުން މިއަދު ނެރުނު ނޫސް ބަޔާނެއްގައި ވަނީ އިސްމާއިލް އުމަރުގެ މަރުގެ މައްސަލާގައި ޝުމޮން މިއާ ހައްޔަރުކޮށްފައިވާ ކަމަށް ބުނެފަ އެވެ. އޭނާއަކީ 27 އަހަރުގެ ބަންގްލަދޭޝްގެ ރައްޔިތެކެވެ.\nފުލުހުން މިއަދު ބުނީ، އިއްސެ މަރާލާފައިވަނީ ތޫނު އެއްޗަކުން އެކި ތަންތަނަށް ހަމަލާދީގެން ކަމަށާއި، އެ އަމަލު ހިންގާފައިވާ ކަމަށް ޝުމޮން މިއާ އިއުތިރާފުވެފައިވާ ކަމަށެވެ.\nއެކި މަސައްކަތްތަކަށް ރާއްޖެ އަންނަ ބިދޭސީންގެ އަދަދު ދުވަހެއް ދުވަހަކުން އިތުރުވަމުން އަންނައިރު ގަވައިދާ ހިލާފަށް އުޅޭ ބިދޭސީންގެ އަދަދު ވެސް ގިނަ އެވެ. އެމީހުންގެ ސަބަބުން އިޖުތިމާއީ ގިނަ މައްސަލަތަކެއް ދަނީ ކުރިމަތިވަމުންނެވެ. އިހަވަންދޫގައި ނޫނަސް މިފަދަ ހާދިސާތަކެއް ރާއްޖޭގައި ހިނގާފައިވެ އެވެ. އެތައް މަރެއްގައި ބިދޭސީންގެ ޝާމިލުވުންތައް އެބަހުއްޓެވެ.\nހއ. އިހަވަންދޫގައި ހިނގާދިޔަ އިއްސެގެ ރަހުމުކުޑަ މަރާ ގުޅިގެން އެ ރަށުގައި ވަނީ ބިދޭސީންއަށް ހަރުކަށި ފިޔަވަޅުތަކެއް ވެސް އަޅާފަ އެވެ. އިހަވަންދޫ ކައުންސިލުން މިއަދު ބޭއްވި ކުއްލި ބައްދަލުވުމުގައި ވަނީ އެ ރަށުގައި ބިދޭސީންއަށް މީގެ ފަހުން އުޅެވޭނެ ގޮތްތަކެއް ކަނޑައަޅާފަ އެވެ. އެގޮތުން ރޭގަނޑުގެ 10 ގެ ފަހުން ބިދޭސީން ގެއިން ބޭރަށް ނިކުމެ އުޅުން ވަނީ މުޅިން މަނާކޮށްފަ އެވެ. އަދި ހުކުރު ދުވަސްތަކުގެ މެންދުރުފަހު 2:00 އާއި ހަވީރު 5:00 އާ ދެމެދު ނޫނީ ބޭރަށް ގުރޫޕް ހަދައިގެން ނިކުމެ އުޅުން ވެސް ވަނީ މަނާކޮށްފަ އެވެ.\nއިހަވަންދޫ އިސްމާއީލް އުމަރުގެ މަރު\nއިހަވަންދޫގައި ބިދޭސީނަށް ހަރުކަށި ފިޔަވަޅުތަކެއް އަޅައިފި


Thadhaai Veynugai Ulhemundhaa Sonali Amillah Haalathu Kiyaadheefi - Vaguthu\nތަދާއި ވޭނުގައި އުޅެމުންދާ ސޮނާލީ އަމިއްލަ ހާލަތު ކިޔާދީފި\nހައިގްރޭޑް ކެންސަރު ބައްޔާއި ހަނގުރާމަ ކުރަމުންދާ ބޮލީވުޑްގެ އެކްޓްރެސް ސޮނާލީ ބެންޑްރޭ ހާލު ބަލާލަން ބޭނުންވާ އެތައް ބަޔަކު އެބަތިއްބެވެ. ތަދާއި ވޭނުގައި އުޅެމުންދާ ސޮނާލީ، އޭނާގެ ހާލަތު މީސް މީޑީޔާ މެދުވެރިކޮށް އާއްމުންނަށް އަންގަމުން ދަނީ، އެތައް ބަޔަކު އެ ވާހަކަތައް އިނގެން ބޭނުންވާތީއެވެ.\nސޮނާލީ އަނެއްކާވެސް އިންސްޓަގްރާމް މެދުވެރިކޮށް، އޭނާގެ ބޯ ތަލަކޮށްފައި ހުރި ފޮޓޯއަކާއެކު ހިއްސާކޮށްފައިވާ ބައެއް ވާހަކަތަކުން އޭނާ އުޅެމުންދަނީ ތަދާއި ވޭނުގައިކަން އިނގެއެވެ.\nއެ ޕޯސްޓު ކިޔުމަށްފަހު، އެތައް ބަޔަކު އޭނާގެ ހިތްވަރަށް ސާބަސް ދެމުންދާއިރު، އެ ޕޯސްޓް ކިޔުމަށްފަހު ބަޔަކަށް ރޮވުނު ކަމަށްވެސް ވެއެވެ.\nއޭނާ ބުނިގޮތުގައި، މިދިޔަ ދުވަސްތަކުގާއި، އޭނާއަށް ވަރަށް ރަނގަޅު ދުވަސްތަކާއި، އަދި ނުރަނގަޅު ދުވަސްތަކާއި ކުރިމަތިލާން ޖެހުނެވެ.\n"މިދިޔަ ބައެއް ދުވަސްތައް އަހަރެންގެ މުޅި މީހާ ވަރުބަލިވެ، ތަދާއި ވޭނުގައިވެސް އުޅެން ޖެހުނު، ބައެއް ފަހަރު ނަފްސާނީ ގޮތުންނާއި، ޖިސްމާނީގޮތުން ވެސް ތަދު އިހުސާސު ކުރެވޭ ކަހަލަ ގޮތްގޮތްވޭ. ބައެއް ފަހަރު ހިނިތުންވެލުމުން ތަދުވާހެން ހީވޭ". ސޮނާލީ ލިޔުނު އަސަރުގަދަ މެސެޖުގައި ވެއެވެ.\nސޮނާލީގެ ބައެއް ވާހަކަތަކުން އޭނާ ކޮންމެ ދުވަހެއްގެ ހާލަތު ވަރަށް ރަނގަޅަށް ވަނީ ބުނެދީފައެވެ. އަދި އޭނާގެ ދިރިއުޅުން އުފާވެރި ކުރުމަށް ވިސްނުން ބަދަލުކޮށް، ބޭނުން ނުވާ ކިތަންމެ ކަމަކާއިވެސް ކުރިމަތިލާން ޖެހޭނެކަން ދަންނަން ވާނެކަމަށް ސޮނަލީ ބުންޏެވެ.\nއަދި ނިދުމަކީ އޭނާއަށް އެ ވޭނީ ދިރިއުޅުމަށް އެހީތެރިވެދޭ އެއްޗެއް ކަމަށާއި، ކީމޯއަށް ފަހު އެންމެ މީރު ސްމޫތީތައް ބުއިމާއި، ދަރިފުޅާއި ވާހަކަދައްކާ ހަދާ ދުވަސްތައް ހޭދަކުރަމުންދާކަމަށް ބުންޏެވެ. އަދި މިހާރުވެސް އޭނާގެ ފަރުވާގެ ހުރިހާކަމެއް ކުރިއަށްދާކަމަށްވެސް ބުންޏެވެ.\nސޮނަލީއަކީ އެއް އިރެއްގައި ގިނަބައެއްގެ މަގުބޫލުކަން ހޯދި ތަރިއެކެވެ. އޭނާ ފަރުވާ ހޯދަމުން ދަނީ ނިއުޔޯކްގައެވެ.\nއޮކްޓޯބަރ 10, 2018 21:15\nމާތްﷲ ސޮނަލީ އަށް ހިދާޔަތްދައްކަވާ ޝިފާ ދެއްވަވާށި އާމީން\nއޮކްޓޯބަރ 10, 2018 23:18\nކީމޯއަށް ފަހު އެންމެ މީރު ސްމޫތީތައް ބުއިމާއި؟ އަޖައިބު ނުވާނެތަ؟ ހަކުރަކީ ކެންސަރު ފެތުރުމަށް އެހީވާ އެއްޗެއްކަން. މީ ސޮނާލީގެ ަމައްސަލައެއް ނޫން. މިއީ ކިޔަވައިގެން ތިބޭ ރޯނުއެދުރު ޑޮކްޓަރުންގެ މައްސަލައެއް.\nއޮކްޓޯބަރ 11, 2018 18:45\nއާނޅޭ! ހަކުރު ނާޅާވެސް މީރު ސްމޫތީ ހެދޭނެ\nއޮކްޓޯބަރ 10, 2018 23:30\nﷲ އީމާންވެ އެކަލާނގެ އަށް ތައުބާވެ އިސްލާމް ދީނަކީ ފުރިހަމަ ދީންކަން ގަބޫލު ކުރީމަ ރަނގަޅުވެދާނެ\nއޮކްޓޯބަރ 11, 2018 01:37\nތަދާ ވޭނުގައި މިހެން ރޯލުމުން،\nއޮހޭ ކަރުނަ މިއީ މަރުގެ އިޙްސާސުހޭ، އިހްސާސުހޭ................\nއޮކްޓޯބަރ 11, 2018 06:26\nވަކި މީހެއްގެ ބްރެއިންވޮޝްކުރަން ދެން ހަމަ ކޮންމެ އެއްޗެއްވެސް ލިޔަންވީ ދޯ؟ އެޓޭންށަން ހޯދަން އުޅުނަސް ބޮޑުވަރު\nކުރިމަގުގަ މީނާގެ ހަޔާތައް މީހަކު ފިލްމެއް ހަދާނެހާ ޑްރާމާ އެބަ ޖައްސާ ދޯ؟؟


"Kulhey Film Thakaai Lavaige Adhadhu Gina Kurumah Vure Bodah Iskandheny Quality Rangalhu Kurumah" - Vaguthu\nރިޕޯޓް , އީވަގުތު , މީހުން , ދިވެހި ސިނަމާ , ދިިވެހި ފިލްމް އިންޑަސްޓްރީ\n"ކުޅޭ ފިލްމުތަކާއި ލަވައިގެ އަދަދު ގިނަ ކުރުމަށްވުރެ ބޮޑަށް އިސްކަންދެނީ ކޮލިޓީ ރަނގަޅު ކުރުމަށް"\n2 އަހަރު ކުރިން ( ޖޫން 23, 2015 )\nރިޝްމީ ވަގުތަށް އިންޓަވިއު ދެނީ - ވަގުތު އިމޭޖެސް: އަހުމަދު މަމްދޫހު\nއައިޝަތު ރިޝްމީ އަކީ މިއަދު ގިޔަބަޔަކު ދަންނަ ގިނަބަޔަކު ވަރަށް ސަޕޯޓްކުރާ ފަންނާނެކެވެ. ދިވެހި ގިނަ ލަވަތަކެއް މަގުބޫލުވުމުގެ އެއް އަސްލު ކަމުގައި ރިޝްމީ ވާނެއެވެ. ލަވަތަކުގެ އަދި ނެށުމުގެ ދާއިރާގެ ރާނީ އެކޭވެސް ބުނެވިދާނެއެވެ. ފިލްމީ ދާއިރާ އަށް ހިދުމަތް ކުރަމުން އަންނަތާ އަހަރުތަކެއް ވެފައިވާ ފަރާތެކެވެ.\nކުޑައިރުއްސުރެ" ޑްރާމާތަކުންނާއި ފިލްމްތަކުން މަންމަ ފެންނާތީ" އަބަދުވެސް އެކްޓް ކުރާހިތްވެފައި ހުންނަ ރިޝްމީ ވަނީ ސްކޫލްގައި އުޅުނު އިރުވެސް މަދުމަދުން އޭނާގެ މަންމަ އުޅޭ ޑްރާމާތައް އަދި ފިލްމްތަކުން ކުދި ކުދި މަންޒަރުތައް ކުޅެފައެވެ.\nރިޝްމީ ބުނި ގޮތުގައި މިހާތަނަށް ދިގު، ނުވަ ފިލްމް ކުޅެ އާއްމުންނާ ހަމަޔަށް ވާނީ އައިސްފައެވެ. އަދި މިހާރު އިތުރު ހަތަރު ފިލްމުގެ މަސައްކަތް ކުރިއަށް އެބައޮތް ކަމަށްވެސް އޭނާ ބުންޏެވެ.\nރިޝްމީ ހުރީ ދުވަހަކުވެސް ފިލްމީ ދާއިރާ ދޫކޮށްލާކަށެއް ނޫނެވެ. ނަމަވެސް "ޕާސަނަލް ލައިފަށް" ބޮޑަށް ވަގުތު ދިނުމުގެ ގޮތުން ފެންނަލެއް މަދުވެދާނެ ކަމަށް ރިޝްމީ ބުނެއެވެ. އަދި ވަރަށް "އިންޓްރެސްޓިން" ވަރަށް މުހިންމު ޕްރޮޖެކްޓެއް ނޫނީ ނެގުމުގެ ހިޔާލެއްވެސް އޭނާގެ ނެތެވެ.\nނެށުމަށާއި އެކްޓް ކުރުމަށް ޝައުގުވެރިކަން ހުންނަނީ އެއްވަރަކަށް ކަމަށް ރިޝްމީ ބުނި ނަމަވެސް އާއްމުންނަށް ގިނައިން ރިޝްމީ ފެނިފައިވަނީ ލަވަތަކުންނެވެ. އޭނާ އިސްކަންދެނީ ކުޅޭ ފިލްމުތަކާއި ލަވަ ތަކުގެ އަދަދު ގިނަ ކުރުމަށް ވުރެ ބޮޑަށް އެ ކުޅޭ އެއްޗެއްގެ ކޮލިޓީ ރަނގަޅުކޮށް ރަނގަޅު ޕާފޯމެންސް އެއް ދެއްކުމަށެވެ.\n"މިދާއިރާއަށް ނުނުކުތް ނަމަ ފެންނާނީ ޓީޗަރެއްގެ ގޮތުގައި. ދެން މިހާރު މިދާއިރާއިން ނުފެންނަ ނަމަ ފެނިދާނެ އަމިއްލަ ވިޔަފާރިވެރިއެއްގެ ގޮތުގައި ނުވަތަ އަމިއްލަ ކޮންމެސް މަސައްކަތެއް ކުރަނިކޮށް" ރިޝްމީ ކިޔައިދިނެވެ.\nފިލްމީ ދާއިރާއިން ކުރިއަށްދާން ބޭނުން މީހަކަށް އެދާއިރާއިން ކުރިއަށް ދިއުމަށް އެއްވެސް ގޮންޖެހުމެއް ނެތް ކަމަށާއި ނަމަވެސް ބައެއް ސަބަބު ތައް ހުރުމުން މިދާއިރާ ކުރިއަރުވަން އުނދަގޫ ކަމަށް ރިޝްމީ ބުނެއެވެ.\nރިޝްމީ ދެކޭ ގޮތުގައި ދިވެހި ފިލްމުތަކަށް ސަޕޯޓު ކުރާ ގިނަ މީހުން ތިބީ އަތޮޅު ތެރޭގައި އެވެ. ނަމަވެސް "ރަށްރަށުގައު ތިބޭ ފޭންސް އަށް ފިލްމް ދެއްކުމަށް" ގޮންޖެހުންތަކެއް އެބަހުރި ކަމަށާއި އެއީ ރަށްރަށުގެ އާބާދީ ކުޑަވުމުގެ އިތުރަށް ފިލްމް އަޅުވާނެ ސިނަމާއެއް ފަދަ ތަނެއް ނެތުން ކަމަށް ރިޝްމީ ގަބޫލު ކުރެއެވެ.\n"ރިޝްމީގެ އެންމެ ބޮޑެތި ފޭންސް ތިބީ ރަށްރަށުގައި. ޓީވީއިން ޑްރާމާއެއް ދައްކައިފިއްޔާ އެބޭފުޅުންނަށް ގޭގައި އަރާމުގައި ތިބެގެން ބަލައިލެވޭ. އޭގެ ރެސްޕޯންސް ވެސް ވަރަށް ރަނގަޅަށް ލިބޭ. ރަށްރަށުގައި ތިބޭ ފޭންސް އަށް ފިލްމް ދެއްކިގެން ނޫނީ މާކެޓް ބޮޑެއް ނުވާނެ " ރިޝްމީ ބުންޏެވެ.\nއަމީނިއްޔާ ސްކޫލުން އޯލެވެލް ނިންމުމަށްފަހު ސީއެޗްއެސްއީ އިން އޭލެވްލް ނިންމި ރިޝްމީ ބުނީ އެދާއިރާއިން ކުރިއަށްދާން ބޭނުން ފަރާތްތަކަށް އެފުރުސްތު އެބައޮތް ކަމަށާއި އެގޮތުން މަޖޫ އަކީ މިދާއިރާގައި "ފަހި ކުރިމަގެއް" އެއް އޮތް ކުއްޖެއް ކަމަށް ރިޝްމީ ގަބޫލުކުރެއެވެ.\n"މަސައްކަތް ކުރާހިތުން ކުރާ ފަރާތަކަށް ވިއްޔާ ޕްރޮޖެކްޓް ދޭނެ ފަރާތްތައްވެސް ވާނެ." ރިޝްމީ ބުންޏެވެ.\nއިންޓްރެސްޓް ހުރިއްޔާ ކުޑަ ރޯލެއް ވިޔަސް ކުޅެ އެމީހެއްގެ ހުނަރު ދައްކާ ލިބޭ ކުދި ކުދި ޗާންސްތަކުގެ ބޭނުން ހިފައިގެން މަސައްކަތް ކުރުމުން އިތުރު ފުރުސަތުތައް ލިބުމަށް ފަސޭހަވާނެ ކަމަށް ރިޝްމީ ގަބޫލުކުރެއެވެ. އެހެން ކަމުން މިދާއިރާއަށް ނުކުތުމަށް ޝައުގުވެރިކަން ހުރިނަމަ ސަޕޯޓިވް ރޯލްތައް ލިބުނަސް ރިޖެކްޓް ނުކޮށް އެފުރުސަތުގެ ބޭނުން ހިފުމަށް ރިޝްމީ ނަސޭހަތްތެރިވިއެވެ.\nރިޝްމީވެސް ލީޑް ރޯލެއް ފުރަތަމަ ކުޅުނީ އަމިއްލަ ފިލްމެއްގައި އެވެ. އެހެން މީހުންގެ ފިލްމްތަކުން ފުރަތަމަ ރިޝްމީ އަށް ލިބުނީ ސަޕޯޓިން ރޯލްތަކެވެ. ނަމަވެސް މިއަދު ރިޝްމީ އަކީ ލީޑް ރޯލް ތަކުން ފެންނަ ކުޅަދާނަ އަދި މީހުންގެ ތަރުހީބު ލިބިފައިވާ މޮޅުފަންނާނެކެވެ.\nދިވެހި ފިލްމީ ދާއިރާގައި ފިޔަ ޖަހަމުން ދާ ރިޝްމީ ހުރީ އެދާއިރާއަށް ނުކުންނަށް ޝައުގުވެރިކަން ހުންނަ ކުދިންނަށް އެފުރުސަތު ދިނުމަށް ތައްޔާރަށެވެ. އަދި އެފަދަ ކުދިންނަށް އޭނާ މިހާރު ހަދަމުންދާ އާ ފިލްމުގައި ފުރުސަތު ދޭނެ ކަމަށްވެސް ރިޝްމީ ބުންޏެވެ. އެފުރުސަތު ބޭނުންވާ ކުދިން ރިޝްމީ އާ ކޮންޓެކްޓު ކޮށްލުމުން ފުރުސަތު ލިބިގެންދާނެ ކަމަށް ރިޝްމީ ބުންޏެވެ.\nރިޝްމީ އަށް، ރާއްޖޭގެ ފިލްމީ ދާއިރާގައި މަސައްކަތް ކުރާ ހުރިހާ ފަރާތްތަކާއެކުވެސް މަސައްކަތް ކުރަން ފަސޭހައެވެ. ނަމަވެސް އެންމެ ފަސޭހައީ އަދި މަސައްކަތް ކުރަންވެސް އެންމެ ބޭނުންވަނީ ފައްތާހު އާއި އެކުއެވެ.\nނަހުލާ އާއި އެކު ބޮޑު ފިލްމެއްގައި މަސައްކަތް ކުރަންބޭނުންވެފައި ހުރި ރިޝްމީ ބުނީ އެކްޓަރުންގެ ތެރެއިން އެންމެ މަސައްކަތް ކުރަން ފަސޭހައީ ސީޒަން އާއި އެކުގައި ކަމަށާއި އެންމެ ގިނައިން މަސައްކަތް ކުރެވިފައި ހުރީވެސް ސީޒަން އާއި އެކުގައި ކަމަށެވެ. އަދި ޖުމްލަ ގޮތެއްގައި އެކުގައި މަސައްކަތް ކޮށްފައި ހުރި ހުރިހާ ފަންނާނުންނާއި އެކުގައިވެސް މަސައްކަތް ކުރަން ފަސޭހަކަމަށް ރިޝްމީ ބުނެއެވެ.\nރިޝްމީގެ ފުރަތަމަ ކައިވެނި ރޫޅިފައިވީ ނަމަވެސް އަދި އެހާ އަވަހަށް ކައިވެންޏެއް ކުރަން ނުވިސްނާ ކަމަށް ރިޝްމީ ބުންޏެވެ. އަދި ދަރިފުޅުވެސް މިދާއިރާއިން ކުރިއަށް ދާން ބޭނުންނަމަ އެފުރުސަތު ދޭނެ ކަމަށާއި މިހާރުވެސް ފިލްމްތަކުން ދަރިފުޅު ފެންނާނެ ކަމަށް ރިޝްމީ ބުންޏެވެ.\nމިހާތަނަށް 120 އަށްވުރެ ގިނަ ލަވަ ކުޅެފައިވާ ރިޝްމީ އަށްވަނީ މިދިޔަ އަހަރު އެމްއެފް އޭ އެވޯޑްސްގައި ޝޯޓް ފިލްމް މޭކަޕް އަދި ޝޯޓް ފިލްމް ސަޕޯޓިން އެކްޓްރެސް އެވޯޑް ލިބިފައެވެ.އަދި މިދާއިރާއިން ރިޝްމީ އެންމެ އުއްމީދު ކުރަނީ ބެސްޓް ސަޕޯޓިންގް އެކްޓްރެސްގެ އެވޯޑު ހޯދުމަށެވެ.\nފާއިތުވެދިޔަ އަހަރުތަކެކޭ އެއްގޮތަށް މިރޯދަމަހުވެސް ޓީވީއެމްގެ "ރަހަތަފާތު" ޕްރޮގްރާމް އިން ފެނިގެންދާ ރިޝްމީއަކީ ބެލުންތެރިންގެ ފަރާތުން ލިބޭ ފާޑުކިޔުންތައް ބަލައިގަންނަ ފަންނާނެކެވެ. އަދި އާންމުންގެ ފަރާތުން ބޮޑަށް ސަޕޯޓް ލިބެނީ ފިލްމަށްވުރެ ބޮޑަށް ރިޕޯޓުން ކަމަށް ރިޝްމީ ބުނެއެވެ. ސަބަބެއް ކަމަށް ރިޝްމީ ބުނީ އެއީ ރަށްރަށުގައި ތިބޭ ސަޕޯޓަރުންނަށް ބޮޑަށް ރީޗްވަނީ ޑްރާމާ އަށް ވީމަ ކަމަށެވެ.\nރިޝްމޯ އަކީ ލަވަކިއުމަށްވެސް ޝައުގުވެރިކަން ހުންނަ ފަންނާނެކެވެ. ނަމަވެސް ލަވަކިއުމުގެ ދާއިރާގައި "ޕްރޮފެޝަނަލީ" ނުކުތުމުގެ ހިޔާލެއް އޭނާގެ ނެތެވެ.\nރިޝްމީއަކީ މިއަދު ދިވެހި ފިލްމީ ދާއިރާގައި މުހިއްމު ދައުރެއް އަދާކުރާ މުސްތަޤްބަލް އުޖާލާ ޒުވާނެކެވެ. ވަގުތުގެ ފަރާތުންރިޝްމީއަށް އެދެނީ ފިލްމީ ދާއިރާގައި އިތުރު ކުރިއެރުމެވެ.\nޖޫން 23, 2015 - 12:55\nޖޫން 23, 2015 - 12:47\nރިޝްމީ އޭ..އެއީ ކާކު؟؟؟ ތިޔެއްނޫން ތީނަގެ އަސްލު ނަމަކީ...އަހާބަ އަޒޭ އާ ދެމީހުން ވަކިވީ ކީއްވެހޭ...\nޖޫން 23, 2015 - 12:14\nބަލާބަލަ މޫނުމަތިން ފާޅުވަމުންދާ ބޮޑާކަމާ ކިބުރު ވެރިކަން....ފާތުން ތިބުނީ ރަނގަޅައް....ރާއްޖޭގަ ފިލްމު ކުޅެންއުޅޭމީހުން ފޮނިވެފަ ބޮޑެތި އައިނު އަޅާފަ ދަވާދު ދަޅެއް ހުސްވަންދެން ދެތުންފަތުގަ އުނގުޅައިގެން ބޮޑެތި އިންޓަވިއުތަކައްދަނީ އަތުގަ ނޯވޭ ***ވެސް....އަބަދު ވެސް އުޅޭނީ ކޮންމެވެސް ފިރިހެނަކު ފެލައިގެން....\nޖޫން 23, 2015 - 12:07\nތި އަންހެނަކު ޓީވީ ޝޯ އަކުން ފެނުނަސް އަދި ފިލްމަކުން ފެނުނަސް ޓީވީ ބަލަން ވަރަށް ވަރަށް ފޫހިވޭ....ތިހާ ބޮޑާ މީހުން ތިކަހަލަ ކަންތަައްތައް ކުރާތީ އެއްވެސް ކަމެއް ކުރިއައް ނުދަނީ....މިހާރު ޓީވީއެމްގެ ރަހަތަފާތު ޝޯ ގަވެސް މީނަ އުޅޭތީ ހާދަ ފޫހުވެޔޭ ބަލަން....ކޮންމެ އަކަސް ވަރަށް ފޫހި ޟިހެއް ތިއީ....\nޖޫން 23, 2015 - 11:45\n100% މުސްލިމުންގެ ގޮތުގައިތިބި ތިހަދާ ފިލްމުތަކަކީ އިތުރު މީހަކާއިއެކު އިނދެ ބަލަން ލަދުގަންނަ ކަހަލަ ފިލްމުތައް. ގާތްގޯލިކަމުން ލާހެދުމުގެ ގޮތުން ލަދުގަނޭ. ޙޮލީވުޑާއި ބޮލީބުޑު ކޮޕީކުރިޔަސް އަހަރެމެންނީ މުސްލިމުން ކަމުގައި ދެކިގެން މަސައްކަތްކުރާނަމަދޯ. ނޫނީ އެއިން ހިސަބަކަށް ދާންވީނު ތިގޮތަށް ފިލްމުކުޅެން. ޢަހަރެން ވަރަށް ފޫހިވޭ ދިވެހި ފިލްމީތަރިންނޭ މިކިޔާ މީހުންދެކެ. ޢުޅޭ ފާޑުން. ޙޢްސަކޮށް އަންހެނުން. ޜީތި ބައްޓަމެއް ނެތަސް ބޭނުންވާނެ ކުރު ބާރު އެއްޗެހިލައިގެން ތިއްތިދައްކަން. ޥަރަށް ފޫހިވޭ.\nޖޫން 23, 2015 - 10:27\nނިއުމާގެ ރިޕޯޓެއް ނެތްތަ؟\nޖޫން 23, 2015 - 10:23\nރިRishmy ehaa reechehves noon dhen.. Makeup nukoh hunna iru adhi vakin..ulhey balaalan kerey kahala starun ves..\nFilmy dhaairaa ga ulhey meehun adhi thankolheh bodah ulhun islaahu kuran jehey..vaki meehakah noon..thankyou\nޖޫން 23, 2015 - 00:57\nކޮލިޓީ ރަނގަޅުކުރަން ހުންނަން ޖެހޭނީ ކުޅޭނެ ފިލްމެއް ނުލިބިފަ..ފިލްމެއް ކުޅެން ލިބޭނީ ބަޔަކު ފިލްމެއް ހަދައިގެންތާ!!ރާއްޖޭގައި ނޫޅޭނެ ފިލްމްކުޅޭ މީހުންވަރުގެ ފަގީރު ބައެއް..ކޮފީތައްޓެއް ބޯލާނެ ފަދަވެސް ނޯންނާނެ..ރައްޓެއްސަކަށް އާދޭސްކޮށްގެން އެވަރުވެސްވާނީ..އެއްމެލަވައެއް ނޫނީ ފިލްމެއް ކުޅެލެވުމުން ސްޓާރަކަށްވެފަ މަސައްކަތެއް ނުކޮށް ހުންނާނީ..ފިލްމް ކުޅެގެން ލާރިއެއް ލިބެނީކީނޫން..\n23 ސިކުންތު ކުރިން


Lyrics handhaan nethumun Pawandeep kataafaanetha?\nއިންޑިއަން އައިޑަލް: ލިރިކްސް ހަނދާން ނެތުމުން ޕަވަންދީޕް ކަޓާފާނެތަ؟\nސޮނީ ޓީވީގެ މަޝްހޫރު ޝޯ "އިންޑިއަން އައިޑަލް 12"ގެ ގްރޭންޑް ފިނާލޭ އަންނަ އޮގަސްޓް 15 ގައި ބާއްވަން ވަނީ ހަމަޖެހިފަ އެވެ. މިފަހަރުގެ ސީޒަނުގެ އެއްވަނަ ހޯދަނީ ކޮން ލަވަކިޔުންތެރިއެއްކަން އެނގޭނީ ގްރޭންޑް ފިނާލޭގެ އެންމެ ފަހު ވަގުތުކޮޅު އެވެ.\nއަޝީޝް ކުލްކަރްނީ ކެޓުމަށްފަހު ޓޮޕް 6ގައި އެއްވަނަ އަށް ވާދަކުރަން ތިބީ ޕަވަންދީޕް ރާޖަން އާއި އަރުނީތާ ކާންޖީލާލް، ޝަންމުކާޕްރިޔާ، މުހައްމަދު ދާނިޝް އަދި ސާއިލީ ކަމްބްލީ އާއި ނިހާލް ޓައުރޯ އެވެ.\nގްރޭންޑް ފިނާލޭގެ ކުރިން މިތަނުން އެއް ލަވަކިޔުންތެރިއަކު އަދި ކަޓާނެ އެވެ. ފައިނަލަށް ދާނީ ޓޮޕް5ލަވަކިޔުންތެރިންނެވެ.\nމިހާރު ގިނަ ބައެއްގެ ހިތުގައި އުފެދިފައިވާ ސުވާލަކީ ވަރަށް ގިނަ މީހުންގެ ފޭވަރިޓް ލަވަކިޔުންތެރިޔާ ޕަވަންދީޕް ޓޮޕް5އަށް ނުގޮސް ކަޓާފާނެ ހެއްޔެވެ؟ މިފަދަ ސުވާލެއް އުފެދުނީ އެންމެ ފަހުން ދެއްކި ދަރުމެންދުރަ އާއި އަނީތާ ރާޖް ބައިވެރިވި އެޕިސޯޑުގައި ޕަވަންދީޕް އަށް ލިރިކްސް ހަނދާންނެތި މައްސަލަތަކެއް ދިމާވީމަ އެވެ.\nއޭރު އޭނާ ކިޔަމުން ދިޔައީ ޣަޒަލްގެ ރަސްގެފާނު، ޖަގްޖީތު ސިންގްގެ ވަރަށް އަސަރުގަދަ ލަވައެއް ކަމަށްވާ "ހޯޓޯން ސޭ ޗޫލޯ ތުމް" އެވެ. މިއީ 1981ގައި ރިލިޒްކުރި "ޕްރޭމް ގީތު"ގެ ލަވަ އެކެވެ. މި ލަވައިގައި ހަރަކާތްތެރިވަނީ ރާޖް ބައްބަރް އާއި އަނީތާ ރާޖް އެވެ.\nލަވައިގެ މައިގަނޑު ވަރަށް ފުރިހަމައަށް ޕަވަންދީޕް ކިޔާލި އެވެ. އޭނާ ލަވަ ކީލެއް އަސަރުގަދަކަމުން ޖަޖުންނާއި ޝޯގެ ބައިވެރިން އަދި ހާޒިރުވެ ތިބި ގިނަ ބައެއްގެ ލޮލުން ހިފެހެއްޓުމެއް ނެތި ކަރުނަ އޮހުނެވެ. ނަމަވެސް ފުރަތަމަ ކަޑި ފެށިތަނާ އޭނާއަށް ލިރިކްސް ހަނދާން ނެތި ލަވަކިޔުން ހުއްޓާލި އެވެ. އެ ވަގުތު އޭނާއަށް އެހީތެރިވީ ޝޯގެ އެހެން ބައިވެރިއެއް ކަމަށްވާ ސާއިލީ އެވެ. ޕަވަންދީޕް ހަނދާން ނެތުނު ތަންކޮޅު ސައިލީ ކިޔައިދިނުމުން އަނެއްކާވެސް ޕަވަންދީޕް ލަވަކިޔަން ފަށައި ލަވަ ފުރިހަމަ ކުރި އެވެ.\nމި ކަމާ ހެދި ޕަވަންދީޕް ކަޓުވާލަފާނެ ކަމުގެ ބިރު އޭނާގެ ފޭނުންނަށް ވަރަށް ބޮޑުވެގެން ސޯޝަލް މީޑިއާގައި އެ އަޑު ވަނީ ވަރަށް ގަދަވެފަ އެވެ. ޕަވަންދީޕަށް ލިރިކްސް ހަނދާންނެތުމު މަންޒަރު ފެންނަ ޔޫޓިއުބު ވީޑީއޯއަށް މިހާތަނަށް ދެ މިލިއަނަށް ވުރެ ގިނަ ހިޓްސް ލިބިފައިވާއިރު ލައްކައަކަށް ވުރެ ގިނަ މީހުން ވީޑިއޯއަށް ކޮމެންޓް ކޮށްފައި ވެއެވެ. މި އެންމެންގެ ވެސް އޮތީ އެންމެ ބިރެކެވެ. ޕަވަންދީޕް ޓޮޕް5އަށް ނުގެންގޮސް ކަޓުވާލަފާނެ ކަމުގެ ބިރެވެ.\nސަވާއީ ބަޓް ކެޓި ފަހަރު ވެސް ޕަވަންދީޕް އެންމެ ފުލަށް ދިޔަ ދެ ބައިވެރިންގެ ތެރޭގައި ހިމެނިފައިވާތީ މިފަހަރު އޭނާއަށް ލަނޑު ލިބިދާނެކަމުގެ ބިރު އޭނާގެ ފޭނުންނަށް ވަނީ ވަރަށް ބޮޑުވެފަ އެވެ. އެހެންވެ އޭނާ ސަލާމަތްކުރަން ހުރިހާ އެންމެން ވީހާވެސް ގިނައިން ވޯޓު ދިނުމަށް ޕަވަންދީޕްގެ ފޭނުން ދަނީ އެދެމުންނެވެ.\nއިންޑިޔާގެ އޮންލައިން ނޫހެއްކަމަށްވާ ބޮލީވުޑްލައިފްގެ ރިޕޯޓެއްގައި ބުނެފައިވާ ގޮތުގައި މި ފަހަރު ޓޮޕް3ގައި ހިމެނޭނީ ސައިލީ އާއި އަރުނިތާ އަދި ޝަމްމުކާ ކަމަށް ގިނަ ފޭނުން ގަބޫލުކުރެ އެވެ. އަދި މީގެ މާނައަކީ ޕަވަންދީޕް ކެޓުމުގެ ޗާންސް ބޮޑުވުން ކަމަށް ގަބޫލުކުރާ މީހުން ވެސް ގިނަ އެވެ.\nޓީވީ ސީރީޒް އިންޑިއަން އައިޑޮލް\nޝަންމުކާއަށް ވީ ވައުދު ވިޖޭ ފުއްދައިފި\nޕަވަންދީޕާއި އަރުނީތާ ލަންޑަންގައި އަތާ އަތްގުޅާލައިގެން\nޕަވަންދީޕް-އަރުނީތާގެ "މަންޒޫރު ދިލް" ހިތްގައިމު\nއަރުނީތާ އުޅޭ ބިލްޑިންގުން ޕަވަންދީޕް ގެއެއް ގަންނަނީ


މީސްމީޑިއާ ކޮންޓްރޯލުކުރުމަށް އިންޑިއާއިން އައު ގަވައިދުތަކެއް އެކުލަވާލަން ނިންމައިފި | Sandhaanu\nމީސްމީޑިއާ ކޮންޓްރޯލުކުރުމަށް އިންޑިއާއިން އައު ގަވައިދުތަކެއް އެކުލަވާލަން ނިންމައިފި\nފޭސްބުކް، ވަޓްސްއެޕް އަދި ޓްވިޓާ ފަދަ މީސްމީޑިއާތަކުގައި މީހުން ކޮށްފައި ހުންނަ ޕޯސްޓްތައް ކޮންޓްރޯލްކުރުން އިތުރަށް ހަރުދަނާކުރުމުގެ ގޮތުން އައު ފިޔަވަޅުތަކެއް އެޅުމަށް އިންޑިއާ ސަރުކާރުން ނިންމައިފިއެވެ. މިއީ އިންޑިއާގެ ބޮޑުވަޒީރު ނަރެންދުރަ މޯދީގެ އިސްނެންގެވުމުގެ މަތިން ހިންގާ ކަމެކެވެ.\nއިންޑިޔާއިން މި ގަވައިދު ތަންފީޒުކުރަން ގަސްތުކުރާކަމަށް އިއުލާނުކޮށްފައި ވަނީ ދާދިފަހުން އެ ގައުމުގެ ދަނޑުވެރިން ހިންގި މުޒާހަރާތަކުގެ ސަބަބުން ކަމަށް ގިނަބަޔަކު ދަނީ ބުނަމުންނެވެ.\nމުޅި ދުނިޔޭންވެސް އެންމެގިނައިން ފޭސްބުކާއި ވަޓްސްއެޕް ބޭނުންކުރާ އެއް ގައުމަކީ އިންޑިޔާއެވެ. އެހެންކަމުން އިންޑިއާގެ ސަރުކާރުން އަލަށް ތަންފީޒުކުރުމަށް ނިންމާފައިވާ މި ގަވާއިދަށް ބޮޑު އަހަންމިޔަތުކަމެއް ދޭނެކަމުގައި މި ދެ ކުންފުނިންވެސް ވަނީ ހާމަކޮށްފައެވެ. އިންޓަރމީޑިއަރީ ގައިޑްލައިންސް އެންޑް ޑިޖިޓަލް މީޑިއާ އެތިކްސްގެ ނަމުގައި އިފްތިތާހު ކޮށްފައިވާ މި ގަވައިދުތަކުގައި ވާގޮތުން މީސްމީޑިއާ ޕްލެޓްފޯމުތަކުގައި ހުންނަ ޕޯސްޓުތައް ކޮންޓްރޯލުކުރުމަށް އިތުރަށް ސަމާލުކަން ދޭންޖެހޭނެއެވެ. އެގޮތުން ޕޯސްޓެއް ޑިލީޓް ކުރުމަށް ސަރުކާރުން އަންގާތާ 36 ގަޑިއިރުތެރޭގައި އެކަން ކުރުން މަޖުބޫރު ވާނެއެވެ. އަދި ސައިބާރ ސެކިއުރިޓީގެ ގަވައިދަކާއި ޚިލާފުވާ މައްސަލައެއްގެ ޝަކުވާ ލިބޭތާ 72 ގަޑިއިރު ތެރޭގައި އެކަމެއް ހައްލުކުރަން ޖެހޭނެ ކަމަށްވެސް އެގަވައިދުގައިވެއެވެ. މީގެއިތުރުން ޕޯސްޓަކުން ބަދުއަޚްލާޤީ އެއްވެސް މައްސަލައެއް ފާހަގަކުރެވިއްޖެނަމަ 24 ގަޑިއިރުތެރޭގައި އެޕޯސްޓެއް ޑިލީޓުކުރަން ޖެހޭނެއެވެ. އިންޑިޔާގެ އައިޓީ މިނިސްޓަރ ރަވީ ޝަންކަރް ޕްރަޝާދް ވިދާޅުވިގޮތުގައި މިގަވައިދުގެ ދަށުން ޑިލީޓުކުރެވޭ ޕޯސްޓު ކުރިފަރާތުގެ ނަން ހާމަކުރުމަށް ސަރުކާރުން އަންގައިފިނަމަ އެ އަމުރަށް ތަބާވުންވެސް ލާޒިމުވާނެއެވެ.\nފޭސްބުކުން މިގަވައިދުތައް ތަންފީޒުކުރުމަށް ފަސްނުޖެހޭނެކަމަށް ބުނެފައިވާއިރު ވަޓްސްއެޕުން އަދި މިކަމާބެހޭ އެއްވެސް މައުލޫމާތެއް ދީފައެއްނުވެއެވެ. އަދި ޓްވިޓާރއިން ވަނީ މި ގަވައިދުތައް އިތުރަށް ބެލުމަށްފަހު ޓްވިޓާރގެ ޕޮލިސީ ތަކާއި ޓްވިޓާރ ބޭނުންކުރާމީހުންގެ ރައްކާތެރިކަމަށް އަސަރެއް ނުކުރާނަމަ، މިގަވައިދުތައް ތަންފީޒުކުރާނެކަމަށް ބުނެފައެވެ.\nޒުހޭރު ފެބްރުއަރީ 27, 2021 At 12:45 ޕމ\nމޯދީ މުރުދާބާދު. ހަމަ ޑިމޮކްރަސީއަށް އިތުރު ކުރިއެރުމެކެވެ. ނޫންތޯ؟ އެއީ އެންމެ ބައިބޯ ގަައުމަކަށް ވީތީއެވެ.


އެފްއީ ޓީމުގެ ކާމިޔާބީ ހާއްސަކުރަނީ ޑީންއަށް! – MNUSU\nއެފްއީ ޓީމުގެ ކާމިޔާބީ ހާއްސަކުރަނީ ޑީންއަށް!\nއަބަދުވެސް އެންމެ ކައިރީގައި ހުންނަވާނެވެ. މޮޅުވީމަ އުފަލުގައި ބައިވެރިވެލައްވައެވެ. ބަލިވިޔަސް ހިތްވަރު ދެއްވާނެއެވެ. އެއީ އަޅުގަނޑުމެންގެ ޑީންއެވެ. އެންމެ ލޯބިވާ ފިޒާ މިސްއެވެ.\nއެމްޑަބްލިއުއެސްއީ އެމްއެންޔޫއެސްޔޫ ފުޓްސަލް ފިއެސްޓާގައި ފެކަލްޓީ އޮފް އެޑިއުކޭޝަނުން މިހާތަނަށް ހޯދި ކޮންމެ ކާމިޔާބީއެއްވެސް ހާއްސަކުރާނީ ލޮބުވެތި ޑީންއަށެވެ. ސަބަބެއް ނެތިއެއް ނޫނެވެ. ނުވަތަ، ބައިވަރު ސަބަބުތައް ހުރީމައެވެ.\nފުޓްސަލް މުބާރާތުގެ ފަރިތަކުރުން ފެށުމާއެކު މުބާރާތުގެ މައުލޫމާތު ހޯއްދަވަން ފެއްޓެވިއެވެ. މުބާރާތް ފަށާ ތާރީހާއި ފަރިތަކުރުން ދާގޮތް ސާފުކުރެއްވިއެވެ. އެހީއެއް ބޭނުންނަމަ ވަގުތުން އެންގުމަށް ވިދާޅުވިއެވެ. އެހީއަކަށް އެދުނު ކޮންމެ ފަހަރަކު އެހީވެދެއްވިއެވެ.\nފުޓްސަލް ފިއެސްޓާގެ މެޗުތައް ފެށުމުން މެޗުތަކުގެ ޝެޑިއުލް ހޯއްދެވިއެވެ. ހުރިހާ މެޗެއް ބައްލަވަން ވަޑައިގަތެވެ. ބަލިވި ދުވަސްތަކުގައި ހިތްވަރު ދެއްވިއެވެ. ކުޅުންތެރިން މޮޅު ކަމަށާއި ޓީމުގެ މަސައްކަތަށް ސާބަސް ދެއްވިއެވެ. މޮޅުވިޔަސް ހަމަ އެހެންނެވެ.\nއެފްއީގެ ކާމިޔާބީ ޑީންއަށް ހާއްސަކުރަނީ އެކަމަނާ ދެއްވާ އެއްބާރުލުމުގެ ސަބަބުންނެވެ. ޝުކުރެއްގެ ގޮތުންނެވެ. ހާއްސަކޮށް އުޅުއްވާ ބިޒީ ޝެޑިއުލްއިން އަޅުގަނޑުމެންނަށް ވަގުތުކޮޅެއް ދެއްވާތީ ވަރަށް އުފާވެއެވެ. މިސްއަށް ވަރަށް ބޮޑަށް ޝުކުރިއްޔާއެވެ. މިސް އަޅުގަނޑުމެންނާއެކު ހުންނަވާތީ އުފާވެއެވެ.


Raama Makunu Ge Virus Jehi China In Meehaku Maruvejje - Vaguthu\nރާމާމަކުނުގެ ވައިރަސް ޖެހި ޗައިނާ އިން މީހަކު މަރުވެއްޖެ\n8 ގަޑިއިރު ކުރިން ( ޖުލައި 22, 2021 )\n"މަންކީ ބީ ވައިރަސް" ނަމަކަށް ކިޔާ ރާމާ މަކުނުގެ ފުށުން ޖެހޭ ވައިރަހެއްގައި ޗައިނާއިން މީހަކު މަރުވެއްޖެއެވެ.\nކޮވިޑް-19 ވައިރަސް ފިލައިގެން ނުދަނީސް އެންމެ ފުރަތަމަ ކޮވިޑްް ކޭސްއެއް ވެސް ފެނުނު ޗައިނާއިން މީހަކު މިފަދަ ވައިރަހެއްގައި މަރުވުމުން އެކަމަށް ގިނަ ބައެއްގެ ސަމާލުކަން ވަނީ ހުއްޓިފައެވެ. އެމީހާ މަރުވެފައި ވަނީ ރާމާ މަކުނުގެ ޒަރިއްޔާއިން ފެތުރޭ "މަންކީ ބީ" ނަމަކަށް ކިޔާ، އާންމުކޮށް ނުފެންނަ ވައިރަހެއް ޖެެހިގެންނެވެ.\nމަރުވެފައި ވަނީ ޗައިނާގެެ ބެއިޖިން ސިޓީގައި ދިރިއުޅެމުން އަންނަ އުމުރުން 53 އަހަރުގެ ފިރިހެނެކެވެ. ޗައިނާގެެ "ސީޑީސީ ވީކްލީ" ނޫހުން ރިޕޯޓުކޮށްފައިވާ ގޮތުގައި މި ބަލީގައި މަރުވި ރާމާމަކުނަކާ ގާތުން ބައްދަލުވެ، މި ފިރިހެން މީހާގެ ގައިން ބަލީގެ އަލާމާތްތައް ފެންނަން ފަށާފައި ވަނީ މިދިޔަ މާޗްމަހުގެ ތެރޭގައެވެ.\nމި ފިރިހެން މީހާ އާ ގާތުން ބައްދަލުވި ދެމީހަކު ހެެދި ޓެސްޓު ވަނީ މި ބައްޔަށް ނައްސިވެފައެވެ.\nމަންކީ ބީ ޖެހިގެން މަރުވި މީހާގެ ކިބައިން ފެނުނު އަލާމާތްތަކުގެ ތެރޭގައި، ނޭވާލާން އުނދަގޫވުމާ، ހުން އައުމާއި، ހޮޑުލެވުުން ހިމެނެއެވެ. މި މީހާގެ ކިބައިން މި ބަލި ފެނިފައި ވަނީ ލެއާއި ކުޅުން ނެގި ސުންކު ޓެސްޓު ކުރުމުންނެވެ.\nޗައިނާއަށް މިހާރު ކުރަމުންދާ ވިއްސާރަގައި 16 މީހަކު މަރުވެއްޖެ\nޖުލައި 22, 2021 13:32\nކޮވިޑޭގެ އާވޭރިއަންޓު މަކުނު ވޭރިއަންޓު\nޖުލައި 22, 2021 18:41\nޗައިނާގެ އާ ވައިރަސްގެ ޓްރެއިލާއެއް މީ


Belarus gai thibi dharivarunnan Male aadheveyne goiy hamajassaifi | Mihaaru\nޚަބަރު / ބިލާރުސް\nބެލަރުސްގައި ތާށިވި ދަރިވަރުންނަށް ރާއްޖެ އާދެވޭ ގޮތް ހަމަޖައްސައިފި\n20 ޖުލައި 2020 - 16:18\nބެލަރުސް އިން މާލެ އަންނަން މިންސްކް އެއާޕޯޓަށް ގޮސް ނާދެވި ތިބި ދިވެހި ދަރިވަރުންނަށް މާލެ އާދެެވޭނެ ގޮތް ހަމަޖައްސައިފި އެވެ.\nމިމަހުގެ 18 ވަނަ ދުވަހު ބެލަރުސް އިން މާލެ އަންނަން މިންސްކް އެއާޕޯޓަށް ގޮސް ރާއްޖެ އަށް އާދެވޭނެ ގޮތެއް ނެތި 26 މީހަކު އެބަ ތިއްބެވެ. ފޮރިން މިނިސްޓްރީން ބުނީ ބެލަރޫސް ސަރުކާރާއި، ބެލާވިއާ އެއަލައިން އަދި ގަތަރު އެއަވޭސްއާ އެކު، ޖަރުމަނުގައި ހުންނަ ދިވެހިރާއްޖޭގެ އެމްބަސީގައި މަޝްވަރާކޮށްގެން މައްސަލަ ހައްލުކޮށްފައިވާ ކަމަށެވެ.\nބެލަރޫސްގައި ތިބޭ ދިވެހި ދަރިވަރުންނަށް ކޮންސިއުލާ ހިދުމަތްދެނީ އެ ގައުމާ އެންމެ ކައީރީގައި ހުންނަ ރާއްޖޭގެ ޑިޕްލޮމެޓިކް މިޝަން ކަމަށްވާ ޖަރުމަނުގައި ހުންނަ އެމްބަސީ އިންނެވެ.\nފޮރިން މިނިސްޓްރީން ބުނީ އެ 26 ދަރިވަރުންނަށް ވެސް ރާއްޖެ އާދެވޭނެ ގޮތް މިހާރު ހަމަޖައްސާފައިވާ ކަމަށެވެ. އޭގެ ތެރެއިން ތިން ދަރިވަރަކު މިންސްކުން އިސްތަންބޫލަށް ގޮސް ދޯހާ މަގުން މާލެ އަންނަން ރޭ ފުރާފައި ވާއިރު ހަ ދަރިވަރަކު ހަމަ އެ މަގުން މާލެ އަންނަން މާދަމާ ފުރާނެ ކަމަށް ބުންޏެވެ.\nހަ ދަރިވަރަކު މިންސްކުން މިލާނަށް ގޮސް، ދޯހާ މަގުން މާލެ އަންނަން މިއަދު ފުރާފައިވާ ކަމަށް ވެސް ބުންޏެވެ. އަދި ފަސް ދަރިވަރަކު އެންސްޓަޑަމް އަށް ގޮސް ދޯހާ އިން މާލެ މަގުން މިއަދު ފުރާފައިވާ ކަމަށް މިނިސްޓްރީން ބުންޏެވެ.\nކޮވިޑް-19ގެ ސަބަބުން ގިނަ ގައުމުތަކުގެ ބޯޑަރުތައް އަދިވެސް ބަންދުކޮށް، ވިސާގެ ބައެއް ކަންކަމަށް ވެސް ބަދަލު އައިސްފައިވާތީ، ބޭރުގައި ތިބެ ރާއްޖެ އަންނަ މީހުންނާއި ބޭރަށްދާ މީހުން ވެސް މި ކަންކަމަށް ބަލައިގެން ދަތުރުކުރުމަށް މިނިސްޓްރީން އިލްތިމާސްކުރެ އެވެ.\nއެގޮތުން ރާއްޖެއިން ބޭރަށްދާ ކުރާ ދަތުރުތަކުގައި ޓްރާންސިޓްކުރާ ގައުމުތަކުގެ ވިސާ ރިކުއަޔަމަންޓް، ޓިކެޓް ނެގުމުގެ ކުރިން ބެލުމަށާއި ދަތުރުކުރުމުގެ ކުރިން ޓްރެވަލް އިންޝުއަރެންސް ނެގުމަށް މިނިސްޓްރީން އިލްތިމާސްކުރެ އެވެ.\nމީގެ އިތުރުން ރާއްޖެއިން ބޭރުގައި ތިބެފައި ރާއްޖެ އަންނަ ނަމަ އައުމުގެ ކުރިން އެޗްޕީއޭގެ "ހާލުބެލުން" ޕޯޓަލްގައި ރަޖިސްޓްރީކުރުމަށް ވެސް އެދިފައިވެ އެވެ.\nފޮރިން މިނިސްޓްރީ ބިލާރުސް\nއެކުދިންއައިސް އެކުދިންގެ ރަށްރަށް ދިއުމާއި ކަރަންޓީން ވުމުގެ އިންތިޒާން ރާވާފައި އޮތީ ކިހިނެއް ތޯ ސާފުވާންއެބަޖެހޭ\nހޯމް ކޮރަންޓީން. އެޗްޕީއޭގެ އަޕްޑޭޓް ކިޔާލާ\nއަޕްޑޭޓްވާން ޖެހޭނީ ހުރިހާ ދިވެހިންނަށް ހަމަހަމަ. ކުރިން ވެއްޖެއްޔަ ރާއްޖޭގެންނަންވެސް ދައުލަތުގެ މާލިއްޔާއިން ޚަރަދުކުރީ. މިކުދިންވީމައި އަމިއްލަ ޚަރަދުގައި. ރަށަށް ދިއުންވެސް އަދި ކަރަންޓީންވުންވެސް އަމިއްލަ ޚަރަދުގައި. ކޮންފަދަ ބޭއިންސާފެއް ތޯ މިކުދިންނާ ކުރިމަތިމިވީ ސަރުކާރުގެ ނިންމުންތަކުގެ ސަބަބުން.


India-Pakistan avahah sul'havaan raajjein govaaaifi | Mihaaru\nއިންޑިއާ-ޕާކިސްތާން ވާހަކަ ދައްކައި ސުލްހަވާން ރާއްޖޭން ގޮވާލައިފި\nރައީސް އިބްރާހީމް މުހައްމަދު ސޯލިހް އިންޑިއާއަށް ކުރެއްވި ދަތުރުފުޅުގައި އެގައުމުގެ ބޮޑުވަޒީރު ނަރެންދުރާ މޯދީއާ ބައްދަލުކުރައްވަނީ. އިންޑިއާ-ޕާކިސްތާން މައްސަލަ ވާހަކަ ދައްކައިގެން ހައްލުކުރަން ރާއްޖޭން ވަނީ ގޮވާލާފައި. ފައިލް ފޮޓޯ\n28 ފެބުރުއަރީ 2019 - 10:57\nފޮރިން މިނިސްޓްރީން އިއްޔެ ނެރުނު ބަޔާނުގައި، ކަޝްމީރުގައި މި މަހު 14 ވަނަ ދުވަހު އިންޑިއާގެ ސަލާމަތީ ބާރުތަކުގެ 42 މީހަކު މަރާލި ހަމަލާ ކުށްވެރިކުރަމުން ބުނެފައި ވަނީ މައްސަލަ އަށް އަވަސް ހައްލެއް ބޭނުންވާ ކަމަށެވެ.\n"...ޑިޕްލޮމެޓިކް ގޮތުން ވާހަކަ ދައްކަައިގެން މިހާރު އޮތް މައްސަލައަށް އަވަސް ހައްލެއް ހޯދުމަކީ މުހިއްމު ކަމެކެވެ،" ފޮރިން މިނިސްޓްރީގެ ބަޔާނުގައިވެ އެވެ.\nޓެރަރިޒަމްގެ އަމަލުތައް ރާއްޖޭން ހަރުކަށިކޮށް ކުށްވެރިކުރާ ކަމަށާއި ޓެރަރިސްޓް ގްރޫޕްތަކާ ދެކޮޅަށް ދައުލަތްތަކުން މާނަ ހުރި ފިޔަވަޅުތަކެއް އަވަހަށް އަަޅަން ޖެހޭކަން ބަޔާނުގައި ފާހަގަކޮށްފައިވެ އެވެ.\n"... ޓެރަރިޒަމާ ދެކޮޅަށް ހަނގުރާމަކުރަން ދިވެހިރާއްޖެ އޮތީ ފުރިހަމައަށް ތައްޔާރަށެވެ. އަދި ޓެރަރިޒަމާ ދެކޮޅަށް ހަނގުރާމަ ކުރުމުގައި ބައިނަލްއަގުވާމީ މުޖުތަމައާ ގުޅިގެން ކުރާ މަސައްކަތް ކުރިއަށް ގެންދާނަމެވެ. ދުނިޔެއަށް ކުރިމަތިވެފައިވާ މި ނުރައްކާ ނައްތައިލުމަށް ވަކިން ހާއްސަކޮށް ދެކުނު އޭޝިއާގެ އަވަށްޓެރިންނާ ވަރަށް ގާތުން މަސައްކަތް ކުރާނަމަވެ،"\nކަޝްމީރުގައި އިންޑިއާ ސިފައިންނަށް ދިން ހަމަަލާއާ ގުޅިގެން އިންޑިއާ އާއި ޕާކިސްތާނާ ދެމެދު މިހާރު ވަނީ އަސްކަރީ ހަމަނުޖެހުންތަކެއް ފެށިފަ އެވެ. އެގޮތުން ޕާކިސްތާނުގެ ވައިގެ ސަރަހައްދަށް ވަދެ އުޅުނު ކަމަށް ބުނާ އިންޑިއާގެ ދެ ޖެޓެއް ޕާކިސްތާނުން ވަނީ ވައްޓާލައިފަ އެވެ. އޭގެ ތެރެއިން އެއް ޖެޓް ދުއްވަން އިން ޕައިލެޓް ހައްޔަރުކޮށްފައިވާ ކަމަށް ވެސް ޕާކިސްތާނުން އިއްޔެ ބުންޏެވެ.\nއިންޑިއާ ދިވެހި ސަރުކާރު ސާކް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ ރާއްޖެ-ޕާކިސްތާން އިންޑިއާ-ޕާކިސްތާން ޕާކިސްތާން\n14 ކޮމެންޓް, 38 ރިއެކްޝަންސް\nއަމިއްލަ ގައުމުގަ ތިބި 40 ސިފައިންނެއް ނޫންދޯ މަރުވީ؟ ދެން ކޯޗެއް ކިޔާކަށް.\nމުސްލިމުންނަ އިންޑިޔާއިން ކުރާ އަނިޔާ ނިމުމަކަ ގެންނާން ޖެހޭ. ހިންދޫ މީހުންނަކީ މުސްލިމުންގެ އަދުއްވެ.\nރާއްޖޭން އިންޑިޔާ ސިފައިން ބާލާ. ދިވެހިންގެ ދަރިންގެ މުސްތަގްބޮލައްޓަކާ.\nތިކައް ހަމަޔަކަން ނޭޅިއްޖެނަމަ ރާއްޖެއައް ކުރިން އައިކަހަލަ ދަދުމަޑުކަމެއް އައުމަކީ ދުރުގައޮތް ކަމެއްނޫއް! ދެގައުމަކީ ނިއުކުލިޔަ ދެބާރު! ދެބައިމީހުނަކީވެސް ހަރުކަށި ރުންކުރުބަޔެއް! ބޯގޮވާފަހުރި މީހެއްގެ ލަފާމަތިން އެފަދަ ހަތިޔާރެއް ބޭނުންކޮއްފިނަމަ މި ސަރައްހައްދު އިންސާނުނައް ބާރެއް ނުފޯރުވޭ ރޭޑިއޭސަނުން ތަގައްޔަރުވީ ނަތީޖާޔަކައް ވާނީ ކުރިޔައް އޮތް 100 އަހަރުވެސް މިތަނައް ޓުއަރިސްޓަކު ބޯދިމާނުކޮއްލުން\nކަލޭމެން ދިވެހިން ރަނގަޅެވެ. ވަކިކޮޅަކަށްނުޖެހި ރަނގަޅަށް ތިތިބިގޮތަށް ތިބޭށެވެ. ވަކިކޮޅަކަށްނުޖެހިއޭ މިބުނީ ރައްޔިތުން ޕާކިސްތާންކޮޅަށްޖެހި ހުސްވެފައިތިބިއިރު ސަރުކާރު އިންޑިއާކޮޅަށްގޮސް ހުސްވެފަ އޮތީމައެވެ. މިސަރުކާރުން އިންޑިއާކޮޅަށް އަރައި ޕާކިސްތާނަށް ބަސްކިޔާކަށް މާކަގިނަދުވަހެއްނެތެވެ. ސަރުކާރު ހަމަމަގަށް އަޅުވަން ރައްޔިތުން ތައްޔާރަށް ތިބޭށެވެ.\nއަހަރެމެން ދިވެހިންގެ ހައިސިއްޔަތުން އެދެނީ ދިވެހި ސަރުކާރުން ދުނިޔޭގެ ބޮޑެތި މަސްއަލަތަކާ ދޭތެރެއަށް ބަސްބުނުން ހުއްޓާލުން. ލަދުގަނޭ އެގޮތަށް އުޅުނީމާ ހަމަ އެއްޗެކޭ ބުނަން ޖެހޭބާ. އިންޑިޔާ ޕާކިސްތާނަށް ތިއަޑު އިވޭނެބާ\nއަހަރެންގެ ފުރަތަމަ އެކުވެރިއަކީ އިންޑިއާ! އަހަރެންގެ ގައުމާއި އެންމެގާތީ އިންޑިއާ!..................... އަހަރެންގެ އެންމެ ބޮޑު ރައްޓެއްސަކީ އިންޑިއާ. އެހެނަސް އެއްވެސް ބަޔަކަށް ގެއްލުމަކަށް ނޭދޭނަން. އިންޑިއާއާއާއި ޕާކުސްތާނަކީ އަހަރެންގެ ދެބެއިންހާ އެކުވެރިދެގައުމު.\nރާއްޖެއިން ނުގޮވައިގެން އެކަން ނުހުއްޓިގެން އެއުޅެނީ.\nމީގެ ބޭނުމަކީ ރާއްޖޭއިން މިމައްސަލަޔާ ގުޅޭ ގޮތުން ނަގާ ސްޓޭންޑް އަންގާ ދިނުން. ކައިރި ގައުމަކަށް ވީމަ މިއީ ކުރަން ޖެހޭ ކަމެއް.\nރާއްޖެއަކަށް ސްޓޭންޑެއް ނުނެގޭނެ. ސަބަބަކީ ރައްޔިތުންގެ ހިތްއޮތީ ޕާކިސްތާނުގެ އަޚުންނާއެކު. އެކަމަކު ވެރިކަމަށް އައީ އިންޑިޔާ ދޮންބޭބެގެ އެހީގާ. އަދި ދިވެހިރާއްޖޭގެ މިނިސްޓަރަކު އަބަދުއެބަހުރޭ އިންޑިޔާގާ ކޮންމެސް ދަތުރުވަރެއްގާ.\nއެއޮތީ ނަގާފަ. ޓެރަރިޒަމާ ދެކޮޅަށް އެއްބާރުލުން ދޭނަމޭ އަދި ދެ ގައުމުންވެސް ސުލްހަ އިސްކުރާށޭ. ފުދޭވަރަކަށް ޑިޕްލޮމެޓިކް އަދި ނިއުޓްރަލް ސްޓޭންޑެއް. ވަކި ކޮޅަކަށް މާ ބޮޑަށް ނުޖެހުމަކީވެސް ހަމަ ގައުމަކުން ނަގާ ސްޓޭންޑެއް.\nރަދީފުގެ ދަރިންނަކަށް އަދި ނޭނގޭނެ ރައްޔިތުންގެ ހިތް އޮތްގޮތެއް. މައިތިރިވެގެން ހުރެބަލަ.\nތި ދޭތެރެ ޖެއްސީވެސް އަހަރުމެނެއްނު. ޢެހެންވީމާ ސުލްހަ ކުރަންވާނީ ވެސް އަހަރުމެން.\nވީޑިއޯވެސް އެބަދައްކާނު ޚަބަރު ފުހިހަމައަށް ލިޔެލާ


BREAKING: Fuvahmulah City In Ithuru3Meehaku Covid Ah Fassi Vehjje - Vaguthu\nފުވައްމުލައް ސިޓީން އިތުރު ތިން މީހަކު ކޮވިޑަށް ފައްސިވެއްޖެ\nފުވައްމުލައް ސިޓީން އިތުރު ތިން މީހަކު ކޮވިޑް-19 އަށް ފައްސިވެއްޖެ އެވެ.\nމިއާއެކު މިހާރު އެ ސިޓީން ކޮވިޑަށް ފައްސިވި މީހުންގެ އަދަދު ވަނީ 40 އަށް އަރާފައެވެ. އެރަށުން ކޮވިޑް-19 އަށް ފައްސިވި މީހުންގެ ތެރެއިން ހަތް މީހަކު ބަލިން ރަނގަޅުވެފައިވާއިރު، މިހާރު އެ ސިޓީގައި ފަރުވާދެމުން ދަނީ 31 މީހަކަށެވެ. އެ ސިޓިން ފައްސިވި އެކަކު މިވަގުތު ހުރީ އައްޑޫ ސިޓީއަށް ފޮނުވާލާފައެވެ.\nއެރަށު ކައުންސިލްގެ ފަރާތުން މިހާރު ކުރިއަށްގެންދާ ނޫސްވެރިންގެ ބައްދަލުވުމެއްގައި އެ ސިޓީ ހޮސްޕިޓަލްގެ މެނޭޖަރ އަހުމަދު ސައީދު ވިދާޅުވީ، މިހާރު އެ ސިޓީން ޖުމްލަ 4485 ސުންކުނަގާފައި ވާ ކަމަށެވެ. އަދި މިއަދު 103 ސުންކު ނެގި ކަމަށާއި، ނަތީޖާ ނުލިބޭ 204 ސުންކެއް އަބަ އުޅޭ ކަމަށް އޭނާ ވިދާޅުވިއެވެ. މިއަދު ސުންކު ނެގި ފަރާތްތަކުގެ ތެރެއިން ގާތުން އެއްްތާވި 84 މީހެއްގެ ސުންކު ވަނީ ނަގާފައެވެ.\nމިއަދު ރާއްޖެ އިން 196 މީހަކު ކޮވިޑަށް ފައްސިވެއްޖެ\nފެބުރުއަރީ 21, 2021 22:08\nވަޑިޔާ ކުރޯނާ ގިނަވަނީ


Malaysiage Idhikolhu Leader Anwar Ibrahim Minivan Koffi\nއަންވަރު އަނބިކަނބަލުންނާއެކު ގަނޑުވަރަށް ވަޑައިގަންނަވަނީ---\nމެލޭޝިޔާގެ އިދިކޮޅު ލީޑަރު އަންވަރު އިބްރާހީމް މިނިވަންކޮށްފި\nމެލޭޝިޔާގެ އިދިކޮޅު ލީޑަރު އަންވަރު އިބްރާހީމް މިއަދު މިނިވަންކޮށްފިއެވެ.\nއަންވަރު މިނިވަން ކުރި އިރު އޭނާ ގެންދިޔައީ ޗެރަސް ރިހެބިލިޓޭޝަން ސެންޓަރުގައި ފަރުވާ ހޯދަމުންނެވެ. މެލޭޝިޔާ ގަޑިން 11:30 އެހާއިރު މިނިވަން ކުރުމާއެކު އަންވަރުވަނީ ޝާހީ ގަނޑުވަރަށް ރަސްގެފާނުގެ ފައިންޕުޅު ދެކުމަށް ވަޑައިގެންފައެވެ. ޝާހީ ގަނޑުވަރުން އަންވަރަށް އެންމެ ފުރަތަމަ މަރުހަބާ ވިދާޅުވީ މިހާރުގެ ބޮޑު ވަޒީރު މަހާތީރު މުހައްމަދެވެ.\nމަހާތީރުވަނީ އަންވަރަށް ފުރުސަތު ދިނުމުގެ ގޮތުން ދެ އަހަރުފަހުން އެ މަގާމުން އިސްތިއުފާ ދެއްވާނެކަން އިއުލާން ކުރައްވާފައެވެ.\nޝާހީ އަފުވާމުގެ ދަށުން އަންވަރު މިއަދު މިނިވަން ކުރި އިރު އޭނާގެ ހުކުމުގެ މުއްދަތު ޖޫން މަހުގެ އަށްވަނަ ދުވަހު ހަމަވެ މިނިވަންވާނެއެވެ. އަންވަރަށް ފަސް އަހަރުގެ ހުކުމެއް އިއްވާފައިވަނީ 2015 ވަނަ އަހަރުއެވެ. ނަމަވެސް އަންވަރުގެ އަހުލާގަށް ަލައި އޭނާގެ ހުކުމުން ބައެއް ކުރިން ވަނީ އުނިކޮށްފައެވެ.\nއަންވަރު މިނިވަން ވެގެން ހޮސްޕިޓަލުން ނުކުތް އިރު އޭނާއަށް ސަޕޯޓު ކުރާ އެތައް ބަޔަކުވަނީ އޭނާއަށް މަރުހަބާ ކިޔާފައެވެ. އެއްވެފައިވާ މީހުން ގިނަ ކަމުން އަންވަރު ނޫސްވެރިންނާ ބައްދަލު ކުރުމަށް ހަމަޖައްސާފައި އޮތް ބައްދަލުވުން ވެސްވަނީ ކެންސަލުކޮށްފައެވެ.


Ranbir Natalie kairee photo akah edhumun dhin javaabu!\nނަޓަލީ ޕޯޓްމަން އާއި ރަންބީރު ކަޕޫރު-\nރަންބީރު ނަޓަލީ ކައިރީ ފޮޓޯއަކަށް އެދުމުން ދިން ޖަވާބު!\n09 ޖެނުއަރީ 2021 - 10:03:43\nރަންބީރު ކަޕޫރު އަކީ އާއްމުކޮށް އޭނާއަށް ދިމާވާ ހެއްވާ މަޖާ ވާހަކަަތައް ފޭނުންނާ ހިއްސާ ކުރާ މީހެކެވެ. ނަމަވެސް މިފަހަރު ރަންބީރު މިވަނީ އޭނާއަށް ދިމާވި ވަރަށް ހިތާމަވެރި ކަމެއްގެ ވާހަކަ ހިއްސާކޮށްފައެވެ.\nއިންޑިއާގައި ރަންބީރު ކިތަންމެ މަޝްހޫރު ނަމަވެސް ގައުމުން ބޭރު ބައެއް ހިސާބުތަކުގެ މީހުންނަށް ނޭނގިދާ ފަހަރު ދެއެވެ. އެގޮތުން ރަންބީރު 2016 ވަނަ އަހަރު އެމެރިކާގެ ނިއުޔޯކަށް ގޮސް އުޅެނިކޮށް އޭނާ އަށް ހޮލީވުޑްގެ މަޝްހޫރު ތަރި ނަޓަލީ ޕޯޓްމަން ފެނުނެވެ. ރަންބީރު އަކީ ނަޓަލީ ޕޯޓްމަންގެ ވަރަށް ބޮޑު ފޭނެކެވެ.\nއިންޑިއާގެ މަޝްހޫރު ކޮމެޑީ ޝޯ ކަޕިލް ޝަރުމާގެ ޝޯގައި ވާހަކަދައްކަމުން ރަންބީރު ކިޔައިދިން ގޮތުން ރަންބީރަށް ނަޓަލީ ފެނުނީ އޭނާ ވަރަށް އަވަަހަށް ފާހާނާއަކަށް ދާން ބޭނުންވެގެން މަގުމަތިން ދުވެފައި ދަނިކޮށް ކަމަށެވެ. އެ ހާލަތުގައި ހުރެވެސް ނަޓަލީ ކައިރިން އަޅާފައި ދިޔުމުން އެއީ މަޝްހޫރް ހޮލީވުޑްގެ ތަރި ނަޓަލީކަން އޭނާއަށް ދެނެގަނެވުނު ކަމަށާއި ފާހާނައަށް ދާންވެފައި ހުރެމެ، އަނެއްކާވެސް އެނބުރި އަވަހަށް ދުވެފައި ނަޓަލީއާ އަރާ ހަަމަކޮށް ފޮޓޯއަކަށް އެދެވުނު ކަމަށް ރަންބީރު ކިޔައިދިނެވެ.\nދުވެފައި ގޮސް އެކީގައި ފޮޓޯއަކަށް އަހާލެވުނު އިރު އެވަގުތު ނަޓަލީ ހުރީ ރޯން ކަމެއް ރަންބީރު އަކަށް ނޭނގެ އެވެ. ކޮންމެ ވެސް ކަމަކާ ވަރަށް ބޮޑަށް ހިތުގައި ޖެހިފައި ހުރި ނަޓަލީ ވަގުތުން ރަންބީރު އާ ދިމާލަށް "ގެޓް ލޯސްޓް" ބުނުމަށް ފަހު އެތަނުން ދިޔައީ ކަމަށް ރަންބީރު ކިޔައިދިނެވެ. އެވަގުތު ނަޓަލީ ދިޔައީ ފޯނެއްގައި ހުރެ ވޮޝްރޫމަކާ ދިމާލަށް ކަމަށް ވެސް ރަންބީރު ބުންޏެވެ.\nރަންބީރު ބުނީ އެވަގުތު އޭނާ ވަރަށް ދެރަވި ނަމަވެސް އޭނާއަށް ފޮޓޯއަކަށް އަހާލެވުނީ ނުބައި ވަގުތެއްގައި ކަމަށް އިހުސާސް ކުރެވުނު ކަމަށެވެ. އަދި އެކަމުގެ ސަބަބުން އޭނާ ނަޓަލީ އާ މެދު ދެކޭ ގޮތް ކުޑަކޮށް ވެސް ބަދަލުވެފައި ނުވާ ކަމަށް ބުންޏެވެ. މިހާރު ވެސް އޭނާ އަކީ ނަޓަލީގެ ވަރަށް ބޮޑު ފޭނެއް ކަމަށް ރަންބީރު ބުނެއެވެ. އަދި ދެންވެސް ބައްދަލުވެއްޖެ ނަމަ ފޮޓޯއަކަށް އެދެމުން ފަހަތުން ދާނަން ކަމަށް ވެސް ރަންބީރު ބުނެއެވެ.\nރަންބީރު ދެން ފެނިގެންދާނީ އަޔާން މުކަރްޖީގެ ފިލްމް ބްރަހްމަސްތްރަ އިންނެވެ. އެ ފިލްމުން ރަންބީރު އާ އެކު ފެނިގެންދާނީ އަމީތާބް ބައްޗަން، އާލިއާ ބަޓްގެ އިތުރުން ސައުތް އިންޑިއަން ފިލްމު ކުޅޭ މަޝްހޫރު ތަރިއެއް ކަމުގައިވާ ނާގްއަރްޖުނާ އަކިނެކީ އަދި ޑިމްޕަލް ކަޕާޑިއާ އެވެ.


Covid-19: Delhi Ga Maruvefaivaa Gina Baehge Record Thakeh Nei! - Vaguthu\nކޮވިޑް-19: ދިއްލީގައި މަރުވެފައިވާ ގިނަ ބައެއްގެ ރިކޯޑުތަކެއް ނެތް!\nއިންޑިއާގެ ވެރިރަށް ނިއުދިއްލީގައި ކޮވިޑް ޖެހިގެން މަރުވެފައިވާ މީހުންގެ ތެރެއިން ހާހަކަށް ވުރެ ގިނަ މީހުންގެ ރިކޯޑުތައް ގެއްލިއްޖެއެވެ.\nރިޕޯޓުތައް ބުނާ ގޮތުގައި ރަސްމީ ކޮވިޑް ޗެކްލިސްޓާއި ސަހަރާގެ ރިކޯޑުތަކަށް ބަލާއިރު، ރިކޯޑު ދިމާނުވާ މައްސަލަ ވަނީ ބޮޑުވެފައެވެ. ރިޕޯޓުތައް ބުނާ ގޮތުން މަރުވެފައިވާ މީހުންގެ ތެރެއިން 1،150 ގެ ތަފާތަކުން ރިކޯޑުތައް ދިމައެއް ނުވެއެވެ.\nއެޕްރީލް މަހުގެ 18 ވަނަ ދުވަހާއި 24 ވަނަ ދުވަހާ ދެމެދު 3،096 މީހުން ކޮވިޑުގައި މަރުވެފައިވާ ކަމަށް ދިއްލީގެ މުނިސިޕަލް ކޯޕަރޭޝަންގެ ތަފާސް ހިސާބުތަކުން ދައްކައެވެ.\nބައެއް މީހުން ހޮސްޕިޓަލުގައި ފަރުވާ ދެނިކޮށް މަރުވެގެން ހަށިތައް ގެންނަ އިރު، އަނެއް ބަޔަކު ސަހަރާއަށް މީހުން ގެންނަނީ ގެއިންނެވެ. ނަމަވެސް، ރިޕޯޓުތަކަށް ބަލާއިރު ފެނިގެން ދަނީ ކޮންމެ މަރަކީ ވެސް ނޭވާލާ ނިޒާމުގެ މައްސަލަތަކެއް ހުރެގެން ދިމާވާ މަރެއް ކަމެވެ.\nހޮސްޕިޓަލުގައި މަރުވާ މީހުންނަކީ ކޮވިޑް މަރުގެ ގޮތުގައި ކަނޑައަޅާއިރު، ގޭގައި މަރުވެފައިވާ މީހުންގެ މަރު ކަނޑައަޅަމުން ދަނީ ގުދުރަތީ މަރުގެ ގޮތުގައި ކަމަށް ސަހަރާގައި މަސައްކަތް ކުރާ މީހަކު މީޑިއާއަށް މައުލޫމާތު ދީފައިވެއެވެ.\nދިއްލީގައި ކޮވިޑުގައި މަރުވާ މީހުންގެ ރިކޯޑު ދިމާނުވާ ކަމަށް ބުނެ އެކަމާ ގުޅިގެން ގިނަ ބަޔަކު ދަނީ ވާހަކަ ދައްކަމުންނެވެ. އިންޑިއާ އަށް އެރި ކޮވިޑުގެ ދެވަނަ ރާޅުގައި އެގައުމުން ކޮވިޑުގައި މަރުވާ މީހުންގެ އަދަދު ދުވާލެއްގެ މައްޗަށް ހާހަކަށް ވުރެ ގިނައެވެ.\nމި މައްސަލަ އާއި ގުޅިގެން ފުލުހުންގެ ފަރާތުން ސީނިއާ އޮފިސަރަކުވެސް ވިދާޅުވީ ދިއްލީގައި މަރުވާ މީހުންގެ ރިކޯޑު ދިމާނުވާ ކަމަށެވެ. އެހެން ކަންތައް ދިމާވަނީ ސަރުކާރުން މަރުވާ މީހުންގެ ތެރޭގައި ރިކޯޑު ކުރަމުންދަނީ ހަމަ އެކަނި މޯޗަރީ މެދުވެރިކޮށް ސަހަރާއަށް ގެންނަ ހަށިތައް ކަމަށް ވާތީއެވެ. އެތައް ބައެއްގެ ހަށިތައް ސީދާ ގެއިން ސަހަރާއަށް ގެންނަމުން ދާއިރު އެމީހުންގެ މައުލޫމާތު ރިކޯޑު ކޮށްފައި ނުވާކަމަށް ފުލުހުން ހާމަކޮށްފައިވެއެވެ.


Klahu vakaru miskiy maadhamaa hulhuvanee\nކަޅުވަކަރު މިސްކިތް --\nދިރާގުގެ ހެޑް އޮފީސް ހިންގަމުން އަންނަ ބިމުގައި ރާވާފައިވާ ކަޅުވަކަރު މިސްކިތް މާދަމާ ހުޅުވަން ނިންމައިިފި އެވެ. ރައީސް ސޯލިހުގެ ވެރިކަމަށް ދެ އަހަރު ފުރުމާއި ދިމާކޮށް މާދަމާ މި މިސްކިތް ހުޅުވަން ނިންމާފައިވާއިރު މިސްކިތް ހުޅުވައިދެއްވަނީ ރަައީސް ސޯލިހެވެ.\nމިސްކިތް ހުޅުވަން ހަމަޖެހިފައިވަނީ މާދަމާ ހެނދުނު 10 ޖަހާއިރެވެ. ހެރިޓޭޖް މިނިސްޓްރީން ބުނީ ކަޅުވަކަރު މިސްކިތް ހުޅުވުމާއި ގުޅިގެން މިސްކިތާއި މިސްކިތް ހިމެނޭ ސަރަހައްދު އާންމުންނަށް ހުޅުވާލާނެ ގަޑިތަކާއި އެކަމާއި ގުޅޭ އެހެނިހެން މައުލޫމާތު މާދަމާ އާންމު ކުރާނެ ކަމަށެވެ.\nދުއިސައްތަ އަހަރަށްވުރެ ގިނަ ދުވަސްވެފައިވާ ކަޅުވަކަރު މިސްކިތުގައި އާންމުންނަށް ނަމާދު ކުރެވޭނެ އެވެ. ނަމަވެސް ޖަމާއަތް ހަދައިގެން ނަމާދު ނުކުރާނެ އެވެ. ސަލްޓަން ޕާކު ގައިހުރި ކަޅުވަކަރު މިސްކިތް ރޫޅާލާފައިވަނީ 2016 ވަނަ އަހަރު އެވެ. މިސްކިތް ނަގައި އެތަނުގައި ވިންޓާ ތީމް ޕާކްއެއް ހެދުމުން އާންމުންގެ ވަރަށް ގިނަ ފާޑުކިއުންވެސް ކުރީ ސަރުކާރަށް އަމާޒުވި އެވެ\nޔުމްނާ މައުމޫން ކަޅުވަކަރު މިސްކިތް ހެރިޓޭޖް މިނިސްޓްރީ\nތަރިކައާއި ބެހޭ ގަވާއިދުތައް ގެޒެޓްކުރަން ފޮނުވައިފި\nހަތް މަހަށްފަހު ހުކުރު މިސްކިިތް ހުޅުވަނީ


Ballon d'Or Award 2021: Emme molhu forward akah Lewandowski - vNews.mv\n2021 ވަނަ އަަހަރުގެ ބެލަންޑޯ އެވޯޑުގެ އެންމެ މޮޅު ފޯވާޑް- ފޮޓޯ:- ގެޓީ އިމޭޖަސް\nބެލަންޑޯ އެވޯޑް 2021: އަހަރުގެ އެންމެ މޮޅު ފޯވަޑަކަށް ލެވަންޑޮސްކީ\nއައްފާން މުހައްމަދު 30 November 2021, 01:23\nފްރާންސްގެ ފުޓުބޯޅަ މަޖައްލާއިންދޭ ބެލަންޑޯ އެވޯޑުގެ 2021 ވަނަ އަހަރުގެ އެންމެ މޮޅު ސްޓްރައިކަރަކަށް، ބަޔާން މިއުނިކާއި ޕޮލެންޑުގެ ތަރި ރޮބާޓް ލެވަންޑޮސްކީ ހޮވިއްޖެއެވެ.\nއުމުރުން 33 އަހަރުގެ ފޯވާޑަށް މި އެވޯޑް ލިބުނީ ހޯމަ ދުވަހުގެރޭ ފްރާންސްގައި ބޭއްވި ހާއްސަ ހަފްލާއެއްގައެވެ. މިއީ މުޅިން އަލަށް ދޭންފެށި އެވޯޑެއްވެސް މެއެވެ.\nމި އެވޯޑް ލެވަންޑޮސްކީ ހާސިލްކޮށްފައިވާއިރު އޭނާ ވަނީ 2020 ވަނަ އަހަރު ފީފާ އިން ހޮވި އަހަރުގެ އެންމެ މޮޅު ފުޓުބޯޅަ ކުޅުންތެރިޔާއަށްދޭ "ފީފާ ދަ ބެސްޓް މެންސް ޕްލެޔަރ އޮފް ދަ ޔާ"ގެ އެވޯޑުވެސް ހާސިލްކޮށްފައެވެ. އަދި 2020 ވަނަ އަހަރު ކޮވިޑް-19 ގެ ސަބަބުން ބެލަންޑޯ އެވޯޑް ދީފައި ނުވާއިރު، ގިނަ ބަޔަކު ގަބޫލުކުރާ ގޮތުގައި އެ އަހަރުގެ ބެލަންޑޯ އެވޯޑް ހައްގު ކުޅުންތެރިޔަކީވެސް ލެވަންޑޮސްކީ އެވެ.\nގައުމީ ޓީމާއި ކުލަބު ފެންވަރުގައިވެސް ތަފާތު މޮޅުކުޅުމެއް ދައްކަމުން އަންނަ ލެވަންޑޮސްކީ ވަނީ މި ސީޒަނުގެ މިހާތަނަށް ބަޔާން އަށް ކުޅެދިން 20 މެޗުން 25 ލަނޑު ކާމިޔާބު ކޮށްދީފައެވެ. އަދި މިހާތަނަށް ބަޔާން އަށް އޭނާ ކުޅެދިން 354 މެޗުން ލެވަންޑޮސްކީ ވަނީ 319 ލަނޑު ކާމިޔާބު ކޮށްދީފައެވެ.\nބެލަންޑޯ ބަޔާންމިއުނިކް ލެވަންޑޮސްކީ ކުޅިވަރު


ނޯތު ކޮރެއާގެ މަންޒަރު ރާއްޖެއިން ފެންނާކަށް ނޭދެން: ނަޝީދު – Feshun.mv\nނޯތު ކޮރެއާގެ މަންޒަރު ރާއްޖެއިން ފެންނާކަށް ނޭދެން: ނަޝީދު\n12 އޮކްޓޯބަރ 2021 - 17:03\nނޯތު ކޮރެއާއިން ފެންނަ މަންޒަރު ރާއްޖެއިން ފެންނަން ނޭދޭކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވެފައި މިވަނީ، އެމަނިކުފާނަށް އަމާޒުކޮށް ދިން ނިރުބަވެރި ހަމަލާއިން ލިބިވަޑައިގެން އަނިޔާއަށް ފަރުވާ ހޯއްދެވުމަށް ރާއްޖެއިން ބޭރުގައި ދިރިއުޅުވުމަށްފަހު، އިއްޔެ ރާއްޖެ ވަޑައިގަތުމުން ވެލާނާ އެއާޕޯޓުން މާލޭގެ ހޮޓެލް ޖެންއާ ހިސާބަށް ދިން ހައި ސެކުރިޓީއާއި ގުޅިގެން އާއްމުން ދެއްކި ވާހަކައާއި ގުޅިގެންނެވެ. އިއްޔެ އެމަނިކުފާނު ދަތުރުކުރެއްވި ކާރުކޮޅު ކައިރީ ސިފައިން ވަށާލައިގެން ތިބެ، ކާރުކޮޅާ އެއްވަރަށް ސިފައިން ދުވެފައިވެއެވެ.\nމި މަންޒަރާއެކު ގިނަ ބަޔަކު ވަނީ، މިއީ އެންމެ ހައި ސެކުރިޓީއެއް އޮންނަ ނޯތު ކޮރެއާގައި، އެ ގައުމުގެ ރައީސް ކިމް ޖޮމް އުން އަށް ދޭ ވަރުގެ ސެކުއިރީޓީއެއް ކަމަށް ބުނެ ފާޑުކިޔައިފައެވެ.\nމިކަމާއި ގުޅުވާ، މިއަދުގެ ރައްޔިތުން މަޖިލީހުގެ ޖަލްސާގައި ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ، ރާއްޖެއަށް ނޯތު ކޮރެއާގެ ރައީސް އިއްޔެ ވަޑައިގަތީ ކަަމަށް ސިފަވަމުން އާންމުން ކަންބޮޑުވާކަމަށެވެ. އަދި އެކަމާ އާއްމުން ޖޯކު ޖެހިޔަސް މިއީ ޖޯކެއް ނޫންކަމަށާއި، އެކަމުން އެނގިގެން ދަނީ ގައުމުގެ ހާލަތު ކަމަށް ޝިޔާމް ވިދާޅުވިއެވެ.\nމީގެ އިތުރުން،ހަމަލާ ދިނީ ތްރެޓް ލެވެލް އެންމެ މަތިކޮށްފައި އޮއްވައި ކަަމަށް ފަހުން ހިންގި ރިޕޯޓްތަކުން އެނގޭ ކަމަށާއި އޭރު އެހާ ހައި ސެކިއުރިޓީ ނުދިނީ ކީއްވެތޯ ޝިޔާމް ސުވާލު ކުރެއްވިއެވެ.\nމި ސުވާލާއި ގުޅިގެން ނަޝީދު ވިދާޅުވީ، ނޯތު ކޮރެއާއިން ފެންނަ މަންޒަރު ޝިޔާމްގެ ހިތަށް ތަސައްވަރު ކުރެވުމަކީ އެމަނިކުފާނު ވެސް ހިތާމަ ކުރައްވާ ކަމެއް ކަަމަށެވެ. އެމަނިކުފާނުގެ ސެކިއުރިޓީއާަ ގުޅޭ ކަންކަމުގެ އިންތިޒާމްތައް ހަމަޖައްސަނީ އެމަނިކުފާނާއި މަޖިލީހަކުން ނޫން ކަަމަށާއި، އެކަން ހަމަޖައްސަނީ ތްރެޓް ލެވަލް ބެލުމަށް ފަހު އެމްއެންޑީއެފުން ކަމަށް ނަޝީދު ވިދާޅުވިއެވެ.\nދެން ކަލޭ ކީއްކުރަން ތިޝޯކުޅެން ރާއްޖެ އައީ؟؟ މުނާފިގު!!!\nޢެހެންވިޔާއިންސާފުވެރިކަންގާއިމުކުރަންވީނު ވަކިމީހަކަންވަކިގޮތެންނަހަދަ އެއިރުން ތިބާއަން ސަނާކިޔާތައުރީފުކުރާނެ އިހުތިރާމުކޮންކިޔަމަންވާން.ގާތްވާނެ


Dhathuruthah fashan Emirates in thafaathu fiyavalheh, hurihaa fasinjarun test kurany | dhuvasmv ދަތުރުތައް ފަށަން އެމިރޭޓްސްއިން ތަފާތު ފިޔަވަޅެއް، ހުރިހާ ފަސިންޖަރުން ޓެސްޓު ކުރަނީ – dhuvasmv\nދަތުރުތައް ފަށަން އެމިރޭޓްސްއިން ތަފާތު ފިޔަވަޅެއް، ހުރިހާ ފަސިންޖަރުން ޓެސްޓު ކުރަނީ\nއެމިރޭޓްސްގެ ފްލައިޓެއް --\nކޯވިޑް-19 އާއި ގުޅިގެން ދުނިޔޭގެ ހުރިހާ އެއާލައިނެއްގެހެން ކޮމާޝަލް ދަތުރުތައް ހުއްޓާލަން ވަނީ މަޖުބޫރުވެފައި އެވެ.\nދަތުރު ކުރާ މަންޒިލްތަކަށް އެކަށީގެންވާ އަދަދަށް މީހުން ދަތުރު ނުކުރުމާއި ގިނަ ގައުމުތަކެއްގެ ބޯޑަރުތައް ބަންދުކޮށްފައި ވުމުން އެއާލައިންތަކަށް ވަނީ ދަތުރުތައް ހުއްޓާލަން މަޖުބޫރުވެފައިވެ އެވެ.\nއެކަމަކު ބައިނަލް އަގުވާމީ ބޮޑެތި އެއާލައިންތަކުން ދަނީ ގައުމުތަކުގައި ތާށިވެފައި ތިބި މީހުން އެމީހުންގެ ގައުމުތަކަށް ގެންދިއުމަށް ޗާޓާޑް ދަތުރުތައް ކޮށްދިނުމަށް ތައްޔާރުވަމުންނެވެ. ދިވެހި ގައުމީ އެއާލައިން މޯލްޑިވިއަންއިންވެސް ދަނީ ރާއްޖޭގައި ތާށިވެފައި ތިބި މާ ދުރުނޫން ގައުމުތަކުގެ ރައްޔިތުން އެ ގައުމުތަކަށް ގެންގޮސްދިނުމަށް ޗާޓާޑް ފްލައިޓުތައް ބާއްވަމުންނެވެ.\nއެގޮތުން މިގޮތަށް ދަތުރުތައް ފެށުމަށް އެމިރެޓްސްއިން ނިންމާފައިވަނީ ދަތުރު ކުރާ ހުރިހާ ފަސިންޖަރުން ވަގުތުން ކޯވިޑް-19 އަށް ޓެސްޓު ކުރުމަށެވެ. އެ ޓެސްޓުގެ ނަތީޖާ ލިބެން ނަގަނީ ގާތްގަނޑަކަށް10 ވަރަކަށް މިނެޓެވެ.\nއަޖުމަ ބެލުމުގެ ގޮތުން މިގޮތަށް ހުރިހާ ފަސިންޖަރުން ޓެސްޓު ކުރީ ދުބާއީން ޓިއުނީޝިއާ އަށް ދިޔަ ފްލައިޓެއްގެ ފަސިންޖަރުންނެވެ. އެ އެއާލައިނުން ބުނީ އެ ޓެސްޓުތައް ކުރުން ދިޔައީ ވަރަށް ކާމިޔާބުކޮށް ކަމަށާއި ދެން މަސައްކަތް ކުރާނީ މިކަން އިތުރަށް ފުޅާ ކުރުމަށް ކަމަށެވެ.\nމި ނިންމުމަކީ އެ އެއާލަންގެ ހުރިހާ ކަސްޓަމަރުންނާއި މުވައްޒަފުންގެ ރައްކާތެރިކަމަށް މުހިންމު ނިންމުމެއް ކަމަށެވެ. އަދި މި ޓެސްޓުތަކުގެ ސަބަބުން، އެމިރޭޓްސް އިން ދަތުރުކުރާ މީހުންނަކީ ބަލި ނެތް މީހުންކަން ޔަގީން ވާނެ އެވެ. މީގެ އިތުރުން އެ އެއާލައިނުން ނިންމާފައިވަނީ ދަތުރު ކުރާ ކޮންމެ މީހަކަށް ނެގެޓިވްވި ކަމުގެ ސެޓްފިކެޓެއް ލިބޭނެ އެވެ.\nކޯވިޑް-19 ފެތުރޭތީ އެމިރޭޓްސް އިން ވަނީ އެއެއާލައިންގެ ދަތުރުތައް ވަރަށް ބޮޑަށް މަދު ކޮށްފަ އެވެ. ނަމަވެސް މި ޓެސްޓުތައް ހަދާ ކެޕޭސިޓީ އިތުރު ކުރެވިއްޖެ ނަމަ ދަތުރުތައް މެދުކަނޑާލަފައިވާ މަންޒިލްތަކަށް ވަރަށް އަވަހަށް ދަތުރު ފެށޭނެ ކަމަށް އެ އެއާލައިނުން ލަފާ ކުރެ އެވެ.


Islamic ministry aa dhekolhah Sisilfaru hajj group in dhauvaa kohfi\nމިނިސްޓްރީއާ ދެކޮޅަށް ސިސިލްފަރު ގުރޫޕުން ދައުވާކޮށްފި\nމި އަހަރު މީހުން ހައްޖަށް ގެންދަން ފަސް ކުންފުންޏަކަށް ހުއްދަ ދިނީ އުސޫލުގެ ބޭރުން ކަމަށް ބުނެ ސިސިލްފަރު ހައްޖު ގުރޫޕުން އިސްލާމިކް މިނިސްޓްރީއާ ދެކޮޅަށް ދައުވާކޮށްފި އެވެ.\nއެ ގުރޫޕުން ދައުވާ ކުރީ އެ ހައްޖަށް ފޮނުވުމުގެ ހުއްދަ ދޭ ކުންފުނިތައް ކަނޑައެޅީ މައުލޫމާތު ދިން ގޮތާ ހިލާފަށް މާކްްސް ދީގެން ކަމަށް ބުނެ އެވެ. އެ ގުރޫޕުން އެދިފައި ވަނީ އިސްލާމިކް މިނިސްޓްރީގެ ނިންމުން ބާތިލް ކުރުމަށެވެ.\nދައުވާގައިވާ ގޮތުން ބީލަންތައް އިވެލުއޭޓްކޮށްފައިވަނީ އިވެލުއޭޓް ކޮމިޓީގެ މެންބަރުންގެ "އަތްކުރި" ދަށުން ނެރިފައިވާ ސިއްރު ކްރައިޓީރިޔާއެއްގެ ދަށުންކަން ސާބިތުވެ އެވެ. އެގޮތުން "ހައްޖު ޕްރޮޕޯސަލް އިވެލުއޭޓްކުރި ކޮމެޓީގެ ރިޕޯޓް 2019" ގައި ހުރި މައުލޫމާތާއި، "1440 ވަނަ އަހަރު ދިވެހިރާއްޖެއިން ހައްޖަށް މީހުން ގެންދިއުމަށް ޝައުގުވެރިވާ ފަރާތްތަކަށް ދެވޭ މައުލާމާތު" ގައި ހުރި މައުލޫމާތާ ދިމައެއް ނުވާ ކަމަށެވެ.\nމިއަހަރު ހައްޖަށް މީހުން ގެންދަން ހުއްދަ ދީފައިވަނީ ހައްޖު ކޯޕަރޭޝަންގެ އިތުރުން ތަޒްކިއާ ޕްރައިވެޓް ލިމިޓާއި، ޒައީމާ ގްރޫޕް ޕަރައިވެޓް ލިމިޓެޑްގެ އިތުރުން، މިނާ ހައްޖު އުމްރާ ޕްރައިވެޓް ލިމިޓެޑާއި، އެކްރޯ ޕްރައިވެޓް ލިމިޓެޑް އަދި އަލް ހަރަމައިން ހައްޖު އެންޑް އުމްރާ މޯލްޑިވްސް ޕްރައިވެޓް ލިމިޓެޑެވެ.\nފަސް މީހުންގެ މައްޗަށް އެކުލެވޭ އިވެލުއޭޝަން ކޮމިޓީއަކުން އެ ކުންފުނިތަށް ކަނޑައެޅީ އެކަމަށް އެދި ހުށަހެޅު 18 ކުންފުނީގެ ތެރެއިންނެވެ. އޭގެ ތެރެއިން ހަ ކުންފުންޏެއް ޑިސްކޮލިފައި ކޮށްފައިވާއިރު، ބާކީ ތިބި 12 ކުންފުނީގެ ތެރެއިން އެ ކުންފުނިތައް ހޮވާފައިވަނީ ޕޮއިންޓުގެ އުސޫލުންނެވެ.\nރާއްޖެއަށް މިފަހަރު ހައްޖަށް މީހުން ގެންދިއުމަށް ސައުދީން ވަނީ 2000 ކޯޓާ ދޭނެ ކަމަށް ބުނެފަ އެވެ. އެހެން ނަމަވެސް އޭގެ ތެރެއިން މިހާތަނަށް ހަމަޖެހިފައިވަނީ 1000 ކޯޓާއެވެ. އެ 1000 ކޯޓާގެ ތެރެއިން ހައްޖު ކޯޕަރޭޝަންއަށް 550 ކޯޓާ ދިނުމަށް ހަަމަޖެހިފައިވާއިރު، އަމިއްލަ ކުންފުނިތަކަށް 450 ކޯޓާ ލިބޭނެ އެވެ. އެހެން ކަމުން ބާކީ ތިބި ފަސް ކުންފުނީގެ ތެރެއިން ކޮންމެ ކުންފުންޏަކަށް 90 ކޯޓާ ލިބޭނެ އެވެ.\nހައްޖަށް މީހުން ގެންދިއުމަށް ހައްޖު ކޯޕަރޭޝަނާއި، މިނާ ހައްޖު އުމުރާ ގްރޫޕާއި، އަލް ހަރަމައިން ހައްޖު އެންޑް އުމްރާއިން ހުށަހަޅާފައިވަނީ އެއް އަގެކެވެ. އެއީ 69،965 ރުފިޔާއެވެ. ތަޒްކިއާ ޕްރައިވެޓް ލިމިޓެޑުން 72،550 ރުފިޔާ ހުށަހެޅި އިރު، ޒައީމާ ގްރޫޕް ޕަރައިވެޓް ލިމިޓެޑުން ހުށަހެޅީ 70،000 ރުފިޔާއެވެ. އެެންމެ މަދުން ހުށަހެޅީ އެކްރޯ ޕްރައިވެޓް ލިމިޓެޑުންނެވެ. އެއީ 59،965 ރުފިޔާއެވެ.\nއިސްލާމިކް މިނިސްޓްރީ ސިވިލް ކޯޓް ހައްޖުގެ އަޅުކަން


Lanka ge Local government election Rajapaksa ge party in kaamiyaabukoffi\nލަންކާގެ ލޯކަލް ގަވަރުމެންޓް އިންތިޚާބު ރާޖަޕްކްސްގެ ޕާޓީ ކާމިޔާބު ކޮށްފި\nސްރީލަންކާގައި ބޭއްވި އެގައުމުގެ ލޯކަލް ގަވަރުމެންޓް އިންތިޚާބު، އެގައުމުގެ ކުރީގެ ރައީސް މަހިންދަ ރާޖަ ޕަކްސަގެ ޕާޓީން ބޮޑު އަޣުލަބިއްޔަތަކުން ކާމިޔާބު ކުރުމާ ގުޅިގެން ރައްޔިތުން ބޭނުންވަނީ ބަދަލަކަށްކަން ކަނޑައެޅިގެން ސާފުވާ ކަމަށް އޭނާ ވިދާޅުވެއްޖެއެވެ.\nއެ އިންތިޚާބުގައި ރާޖަޕަކްސަ ނިސްބަތްވެ ވަޑައިގަންނަވާ ޕާޓީ ސްރީ ލަންކާ ޕޮޑުޖާނާ ޕެރަމުނާ (އެސްއެލްޕީޕީ) އިން ވަނީ ލޯކަލް ކައުންސިލްގެ 225 ގޮނޑި ކާމިޔާބު ކުރައްވައިފައެވެ. އެއީ އިންތިޚާބުގެ 66 އިންސައްތައެވެ.\nއެ ޕާޓީން ބޮޑު އަޣުލަބިއްޔަތެއް ހޯދާފައިވާއިރު އެ ގައުމުގެ މިހާރުގެ ރައީސް މައިތިރިފާލާ ސިރީސޭނާ ނިސްބަތްވެ ވަޑައިގަންނަވާ ޕާޓީ ސްރީލަންކަން ފްރީޑަމް (އެސްއެލްއެފްޕީ) އަށް ކާމިޔާބު ކުރެވިފައިވަނީ އެންމެ 11 ގޮނޑިއެވެ. އަދި ބޮޑުވަޒީރު ރަނިލް ވިކްރަމްސިންހާގެ ޕާޓީން ވަނީ 41 ގޮނޑި ކާމިޔާބު ކޮށްފައެވެ.\nރާޖަޕަކްސާގެ ޕާޓީއަށް ލިބުނު ބޮޑު ކާމިޔާބީ ފާހަގަ ކުރުމުގައި ގައުމުގެ އަމަން އަމާންކަން ހިފެހެއްޓޭ ގޮތުގެ މަތިން އުފާފާޅު ކުރުމަށްވެސް ސަޕޯޓަރުންގެ ކިބައިން އެދިވަޑައިގެންފައެވެ. އެޕާޓީއަށް ތާއީދު ކުރައްވައި ވޯޓު ދެއްވި ރައްޔިތުންނަށް ހިތުގެ އަޑިން ޝުކުރު ދަންނަވާ ކަމަށް ވެސް ރާޖަ ޕަކްސަ ވަނީ ވިދާޅު ވެފައެވެ.


Haaru Keumuge Maaiykan - Vaguthu\nހާރު ކެއުމަކީ ރޯދައިގެ މުހިންމު ސުންނަތް ތަކުގެ ތެރެއިން އެންމެ މުހިންމު ސުންނަތެވެ. ހާރު ކެއުމަކީ ވަރަށް މާތްވެގެންވާ އަޅުކަމެކެވެ. އަދި ޔަހޫދީންނާއި ނަޞާރާއިންނާއި ޚިލާފުވުމަށްޓަކައި ރޯދަހިފާއިރު ކުރުމަށް ނަބިއްޔާ ޞައްލަﷲ ޢަލައިހި ވަސައްލަމަ އިރުޝާދު ދެއްވާފައިވާ ޢަމަލެކެވެ.\nއެގޮތުން ހާރުކެއުމާއި ބެހޭގޮތުން ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ.\n(تَسَحَّرُوا فَإِنَّ فِي السَّحُورِ بَرَكَةً) رواه البخاري ومسلم.\nމާނައީ: "ތިޔަބައިމީހުން ހާރުކާށެވެ. ފަހެ ހަމަކަށަވަރުން ހާރުކެއުމުގައި ބަރަކާތްވެއެވެ."\nމި ޙަދީޘްގެ ޝަރަހާގައި އިމާމު ނަވަވީ ރަޙިމަހުﷲ ވިދާޅުވިއެވެ.\n"ޢިލްމުވެރިން ހާރުކެއުމުގެ ސުންނަތް ކަމަށް އިޖުމާޢުވެވަޑައިގެންފައިވެއެވެ. އެކަމަކީ ވާޖިބެއްނޫނެވެ. އަދި އެކަމުގައިވާ ބަރަކާތް ހިމެނެނީ ބޭރުފުށަށެވެ. އެއީ ރޯދަހިފުމަށް ވަރުގަދަ ވެގެންދާތީއެވެ. އަދި މީހާއަށް އެކަމުން ހަރަކާތްތެރިކަން ލިބިގެންދެއެވެ." އަދިވެސް ވިދާޅުވެފައިވެއެވެ. "އަދި އެމާތްވެގެންވާ ވަޤުތުގައި ހޭލައި ޒިކުރުކޮށް ދުޢާކޮށް ފާފަފުއްސެވުން އެދި ދެންނެވުންވެސް ހިމެނެއެވެ. އެއީ ރަޙުމަތް ފައިބާ ވަޤުތެކެވެ. އަދި ދުޢާ އިޖާބަކުރެއްވޭ އަދި ފާފަ ފުއްސެވޭ ވަޤުތެކެވެ."\nހާރުކެއުމުގެ ވަޤުތަކީ ހާރުދަން ވަޤުތު ނުވަތަ ފަތިސްވުމުގެ ކުރީވަޤުތެވެ. އަދި އެންމެ މޮޅު އިތުރުވެގެންވާ ވަޤުތަކީ އެއީއެވެ. އަދި ދުޢާއިޖާބާ ކުރެއްވޭ ވަޤުތަކީ އެއީއެވެ. އެކަން އަންނަނިވި ޙަދީޘުން އެނގިގެންދެއެވެ.\n(عَنْ أَنَسِ بْنِ مَالِكٍ أَنَّ زَيْدَ بْنَ ثَابِتٍ حَدَّثَهُ أَنَّهُمْ تَسَحَّرُوا مَعَ النَّبِيِّ صَلَّى اللَّهُ عَلَيْهِ وَسَلَّمَ ثُمَّ قَامُوا إِلَى الصَّلَاةِ قُلْتُ كَمْ بَيْنَهُمَا قَالَ قَدْرُ خَمْسِينَ أَوْ سِتِّينَ يَعْنِي آيَةً) رواه البخاري في صحيحه.\nމާނައީ: "އަނަސް ބިން މާލިކްގެ ކިބައިން ޒައިދު ބިން ޘާބިތު ކިޔައިދެއްވިކަމަށް ރިވާވެގެންވެއެވެ. އެބޭކަލުން ނަބިއްޔާ ޞައްލަﷲ ޢަލައިހި ވަސައްލަމައާއި އެކު ހާރުކޭން ބެއްލެވިއެވެ އެޔަށްފަހު ނަމާދަށް ތެދުވެ ވަޑައިގަތެވެ. ދެންނެވީމެވެ. އެދެމެދުގައިވީ ކިހާ އިރެއްހެއްޔެވެ؟ ވިދާޅުވިއެވެ. "އެއީ ފަންސާސް ނުވަތަ ފަސްދޮޅަސް އާޔަތެވެ. (ކިޔަވާހާ މިންވަރެވެ.)\nއެއީ ގާތްގަނޑަކަށް ދިހަވަރަކަށް މިނިޓެވެ.\nއަދިވެސް ހާރުކެއުމަކީ ޔަހޫދީންނާއި ނަސާރާއިންނާއި ޚިލާފުވެގަތުމެއްކަމުގައި ނަބިއްޔާ ޞައްލަﷲ ޢަލައިހި ވަސައްލަމަ އަންގަވާފައިވެއެވެ.\n(فَصْلُ مَا بَيْنَ صِيَامِنَا وَصِيَامِ أَهْلِ الْكِتَابِ أَكْلَةُ السَّحَرِ) رواه مسلم في صحيحه\nމާނައީ: " އަހަރެމެންގެ ރޯދައާ އަދި އަހުލުކިތާބީންގެ ރޯދަޔާއި ތަފާތުކޮށްދޭ ކަމަކީ ހާރުކެއުމެވެ."\nއަހުލު ކިތާބީންނަކީ ޔަހޫދީންނާއި ނަޞާރާއިންނެވެ. އަދި މުސްލިމުންގެ އަޅުކަންތަކުގަޔާއި އަދިވެސް ޢާންމު ދިރިއުޅުމުގައިވެސް އެބައިމީހުންނާއި އެބައިމީހުންގެ ޚާއްޞަ ކަންކަމުގައި ޚިލާފުވުމަކީ މިއުއްމަތަށް ނަބިއްޔާ ޞައްލަﷲ އަންގަވާފައިވާ ކަމެކެވެ.\nހާރުކެއުމަށް ފެންފޮދެއްވެސް ނުވަތަ ކިރު ނުވަތަ ކަދުރުވެސް ބޭނުންކުރެވިދާނެއެވެ. ކޮންމެހެން މާގިނައިން ކެއުން ލާޒިމެއްނޫނެވެ. އެހެން ކަމުން ރޯދައިގެ މަތިވެރިވެގެންވާ މިސުންނަތް އަދާކުރާ ބައެއްކަމުގައި އަޅުގަނޑުމެން ލައްވައި ރޯދަ ފުރިހަމަ ގޮތުގައި ހިފާ ބައެއްކަމުގައި ލައްވާށިއެވެ.\nوصلى الله وسلم على محمد وآله صحبه .أجمعين


3 އަތޮޅަކުން އިތުރު 11 ރަށެއް މޮނީޓަރިންގެ ހާލަތަށް ގެނެސްފި – Dhen.mv\n3 އަތޮޅަކުން އިތުރު 11 ރަށެއް މޮނީޓަރިންގެ ހާލަތަށް ގެނެސްފި\nApril 25, 2020 - 10:13 pm\nހއ، ށ، އަދި ނ އަތޮޅުން އިތުރު 11 ރަށެއް މޮނީޓަރިންގެ ހާލަތަށް ގެނެސްފިއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ކޮވިޑް-19ގެ ތަރުޖަމާނު މަބްރޫކް އަޒީޒް ވިދާޅުވީ މޮނިޓަރިންނަށް ގެނެވުނު ރަށްތަކަކީ ނ.މާފަރު، ނ.މިލަދޫ، ނ.ކެނދިކުޅުދޫ، ނ.ހެނބަދޫ، ހއ.ދިއްދޫ އަދި ހއ.އުތީމު، ށ. ނަރުދޫ، ށ. ފުނަދޫ، ށ. ފީވަށް، ށ. މިލަންދޫ އަދި ށ. ފުނަދޫއެވެ.\nމޮނީޓަރިންގެ ހާލަތަށް ގެންގޮސްފައިވާކަން އެ ރަށްތަކުގެ ކައުންސިލްތަކަށް އެންގުމުގެ މަސައްކަތް މިހާރު ކުރަމުންދާ ކަމަށް މަބްރޫކް ވިދާޅުވިއެވެ.\nމި ރަށްތައް މޮނީޓަރިންގެ ހާލަތަށް ގެނެސްފައިމިވަނީ ނަރުދޫ މީހަކު ކޮވިޑް-19 އަށް ފައްސިވުމާ ގުޅިގެންނެވެ. އެގޮތުން އެ ބައްޔަށް ޕޮޒިޓިވް ވެފައިވަނީ މާލެ ދަތުރު ކުރާ ނަރުދޫ އަމާޒު ބޯޓުގެ ކައްޕިއެވެ. އެ ބޯޓު ވަނީ ނ.އަތޮޅާއި، ށ.އަތޮޅު އަދި ހއ.އަތޮޅުގެ ބައެއް ރަށްތަކަށް ގޮސްފައެވެ.\nމިއީ މާލެ ފިޔަވައި ރާއްޖޭގެ ރަށަކުން މި ބައްޔަށް ފައްސިވި ދެވަނަ މީހާއެވެ. މީގެކުރިން މި ބައްޔަށް ފައްސިވި ވެފައިވަނީ ހއ.އުލިގަމަށް ނިސްބަތްވާ މީހެކެވެ. އެމީހާ އަކީ ވެސް މާލެ ދަތުރުކޮށްފައި ދިޔަފަހުން ބައްޔަށް ޕޮޒިޓިވްވި މީހެކެވެ.\nރާއްޖެއިން މިހާތަނަށް މި ބައްޔަށް 141 މީހަކު ފައްސިވި ވެފައިވާއިރު، މިއަދު އެކަނި ވެސް ވަނީ 13 މީހަކަށް މިބަލި ވަނީ ޖެހިފައެވެ.


vnews - Bodethi surprise thakaai eku film Hahdhu miadhu haveeru premier kurany\nބޮޑެތި ސަޕްރައިޒްތަކާއެކު ފިލްމު "ހައްދު" މިއަދު ހަވީރު ޕްރިމިއާ ކުރަނީ\n6 ސެޕްޓެމްބަރ 2017\nހައްދު ފިލްމުގެ ބައެއް ކާސްޓުން-- ފޮޓޯ: ފޭސްބުކް ޕޭޖް\nބޮޑެތި ސަޕްރައިޒް ތަކަކާއެކު ދިވެހި ފިލްމު "ހައްދު" މިއަދު ހަވީރު ޕްރިމިއާ ކުރުމަށް މި ފިލްމުގެ ޕްރޮޑަކްޝަން ޓީމުން ތައްޔާރުވެއްޖެ އެވެ.\nދިވެހި ފިލްމީ ދާއިރާގެ ރިކޯޑުތައް މުގުރާލާނެ ފިލްމަކަށް ހައްދު ވެގެންދާނެ ކަމަށް ފިލްމުގެ ޕްރޮޑަކްޝަން ޓީމުން ބުނަމުންދާއިރު ހައްދުގެ ޕްރިމިއާ ޝޯތަށް ފުލްވެފައިވާ ކަމަށް މި ފިލްމުގެ ޕްރޮޑިއުސަރު އަދި ޑައިރެކްޓަރު އަބްދުލް ފައްތާހު ބުނެ އެވެ.\nވީނިއުސްއަށް މައުލޫމާތު ދެމުން ފައްތާހު ބުނީ މިއަދު ހަވީރު 4:00 ގައި ފިލްމު ޕްރިމިއާ ކުރުމަށް ވާންޖެހޭ ހުރިހާ ތައްޔާރީތައް މިހާރު ނިމިފައިވާ ކަމަށެވެ.\nހައްދު ފިލްމުގެ މަންޒަރެއް-- ފޮޓޯ: ފޭސްބުކް ޕޭޖް\nފައްތާހު ބުނީ މިއަދު ފިލްމު ޕްރިމިއާ ކުރުމަށް ހަމަޖެހިފައިވަނީ ބެލުންތެރިންނަށް ބޮޑެތި ސަޕްރައިޒްތަކަކާއެކުގައި ކަމަށެވެ. އަދި މިފިލްމުގެ ޕްރިމިއާ ޝޯއެއް މާދަމާރޭ އައްޑޫ ސިޓީގައި ބާއްވާނެ ކަމަށްވެސް ފައްތާހް ބުންޏެވެ.\n"އަޅުގަނޑުމެން މިއަދު ހަވީރު މި ފިލްމު މާލޭގައި ޕްރިމއާ ކޮށްފަ މާދަމާރޭ އާއްޑޫ ސިޓީގައި ބާއްވާނަން ޕްރިމިއާ ޝޯއެއް. އެޝޯއަށްވެސް މިހާރު ވަނީ ހައުސްފުލްވެފަ. އަދި އަޅުގަނޑުގެ އުއްމީދަކީ މުޅި ރާއްޖޭގައި މިފިލްމު ދެއްކުން." ފައްތާހު ބުންޏެވެ.\nމަހުދީގެ ވާހަކައެއްގެ މައްޗަށް ބިނާކޮށް އުފައްދާފައިވާ މި ފިލްމުގެ ޓްރެއިލާތައް ބެލުންތެރިންނަށް ދޫކޮށްލާފައިވާއިރު މިފިލްމުގެ ޓްރެއިލާތައް ކަމުދާ ކަމަށް ގިނަ ބަޔަކު ބުނެ އެވެ. މިހާރު ބެލުންތެރިންނަށް ދޫކޮށްލާފައިވަނީ ފިލްމުގެ އެކި ރަހަތަކުގެ އެކި ޓްރެއިލާ ތަކެކެވެ. ލޯބީގެ ހޫނުން މީހާ ފިއްސާލާ ކަހަލަ ރޮމޭންޓިކް މަންޒަރުތަކާއި ހިތާމައާއި އަސަރުން ފުރިގެންވާ މަންޒަރުތައް ޓްރެއިލާ އިން ފެނިގެންދެ އެވެ.\nފައްތާހު ބުނީ ހައްދު ފިލްމަކީ މިހާތަނަށް ރާއްޖޭގެ ފިލްމީ ދާއިރާ އިން ހޯދާފައިވާ ރިކޯޑުތައް މުގުރާލެވޭނެ ފިލްމަކަށް ވެގެންދާނެ ކަމުގެ ޔަގީންކަން އެބައޮތް ކަމަށާއި ގިނަ އެވޯޑުތައްވެސް މިފިލްމުން ހާސިލް ކުރާނެ ކަމާމެދު އެއްވެސް ޝައްކެއް ނެތް ކަމަށެވެ. އަދި ބުނީ މިހާތަނަށް ދިވެހި ފިލްމަކަށް ނުލިބޭ ވަރަށް އާމްދަނީ މި ފިލްމުން ހޯދާނެ ކަމަށެވެ.\nމި ފިލްމުގެ ޝޫޓިންތައް ނަގާފައިވަނީ މާލޭގެ އިތުރުން އަތޮޅުތެރޭގެ ބައެއް ރަށްތަކުގަ އެވެ. އެގޮތުން ހއ. ކެލާ އާއި ރ. ވާދޫގެ އިތުރުން މާލެ ކައިރި ރަށްތައް ހިމެނެ އެވެ. މީގެ އިތުރުން ބައެއް ރިސޯޓުތަކުގައިވެސް މި ފިލްމުގެ މަންޒަރުތައް ވަނީ ނަގާފަ އެވެ.\nމިފިލްމު ޕްރޮޑިއުސް ކުރަނީ ފައްތާހްގެ އިތުރުން މަޝްހޫރު ފިލްމީތަރި ނިއުމާ މުހައްމަދެވެ. މި ފިލްމަށް ހަރަދު ކޮށްފައިަވނީ ނިއުމާ އާއި ފައްތާހް ދެމީހުން އެއްވަރަކަށް ކަމަށްވެސް ފައްތާހު ބުންޏެެވެ.\nހައްދު ފިލްމަކީ ފިލްމުގެ ލީޑް ރޯލުން ފެނިގެންދާ މަރިޔަމް އައްޒަގެ އެންމެ އަގު ބޮޑު ފިލްމެވެ. އައްޒަގެ އިތުރުން މި ފިލްމުގެ ލީޑް ރޯލުން ފެނިގެން ދަނީ އާމިނަތު ރިޝްފާ އާއި ފިލްމީ ދާއިރާއަށް މުޅިން އަލަށް ތައާރަފް ވެގެންދާ ޝިބާން އަހްމަދެވެ. މީގެ އިތުރުން ސަޕޯޓިން ތަރިންގެ ގޮތުގައި މުހައްމަދު ރަޝީދު (ދަރާ)، މަރިޔަމް ޝަކީލާ، ފައުޒިއްޔާ ހަސަން އަދި ނުޒުހަތު ޝުއައިބު (ނުޒޫ)ވެސް ފެނިގެންދާނެ އެވެ. އަދި ރާއްޖެ ޓީވީގެ ކުރީގެ ޕްރެޒެންޓަރު އަދި މިހާރު ސަންގު ޓީވީގެ ނޫސްވެރިޔާ އަހްމަދު ފައިރޫޒް ނުވަތަ ފައިރޫވެސް މިފިލްމުގެ ގެސްޓް އެޕިއަރެންސް އަކުން ފެނިގެންދެ އެވެ.\nހައްދު ފިލްމުގެ ޕޯސްޓަރެއް-- ފޮޓޯ: ފޭސްބުކް ޕޭޖް\nމި ފިލްމުގެ ލަވަތަކުގެ ޅެން ހަދާފައިވަނީ މުހައްމަދު އަބްދުލް ޣަނީ (ތޭރަވާ) އެވެ.\nފިލްމުގެ ޕްރޮމޯޝަނަލް ލަވަ ފިޔަވާ ހުރިހާ ލަވައެއް ވެސް ކިޔާފައިވަނީ ތޭރަވާ އަދި އޭނާގެ އަންހެނުން މަރިޔަމް އަޝްފާ އެވެ. ޕްރޮމޯޝަނަލް ލަވަ ކިޔާފައިވަނީ އަހްމަދު ޔާފިއު އެވެ. މީގެ އިތުރުން އަޝްފާ އާއި ތޭރަވާގެ ދަރިފުޅު ޔޫސުފް އަލްސަންގެ އަޑުވެސް އިވިގެންދާނެ އެވެ.